
Kare ghair gar but ki puja to kaafir 
Jo Tehraae Beta Khuda Ka To Kaafir 

Jhuke Aag Par Behar Sajda To Kaafir 
Koakab Mein Maane Karishma To Kaafir 

Magar Momino’n Par Kushaada hain Raahei’n 
Paras’tish Karei’n Shaouqh Se Jiski Chhahe'n 

Nabi Ko Chhahe'n Khuda Kar Dikhae’n Imaamo’n Ka Rutba Nabi Se Badhaei’n 
Mazaaro’n Pe Din Raat Nazrei’n Chadhaaei’n Shaheedo’n Se Jaa Jaa Ke Maangei’n Duaae’n 

Na Tauheed Mei’n Kuch Qhalal Is Se Aaey 
Na Islaam Bigde, Na Imaan Jaaey 

Wo Deen Jis Se Tauheed Phaile'e Jahaa’n Mei’n 
Hua Jalwa Gar Haqh Zameen 0 Zamaa’n Mein 

Rahaa Shirk Baaqhi Na Waham 0 Gumaa’n Mei’n 
Wo Badla Gaya Aake Hindustaa’n Mei’n 

Hamesha Se Islaam Tha Ispe Nazaa’n 
Wo Daulat Bhi Kho Bhaithe Aaqhir Musalma’n. 1 


1 Written By: Maulana Altaf Hussain Haali Rahimahullah 

<k£V>ll oW>ll Alll 


Hurf Awwal (Foreword) 

Deen islaam duniya ke tamaam mazaahab mein se jis tarha ehkam wo muamelaat mein munfarid aur numaya’n 
qhususiyat ka haamil hai. Isi tarha aqaaed ke lihaaz se bhi yekta aur mumtaz hai. Aqeeda hayaate Islaami ki 
isaas wo buniyad hai. Isaas wo Buniyad jis qadr gehri aur mazboot ho is par tameer shuda imaarat itni hi thos 
aur mustehkam hogi. Jis tarha buniyad ke baghair koi imaarat puqhta aur qhaem nahiee’n rehsakti isi tarha 
saheeh aqheede ke baghair hayaate Islaami ka koi tasawwur nahi. 

Deen mei’n aqeede ko wohi haisiyat haasil hai jo jism me insaani sar ko hai. 

Saheeh aqeeda duniyavi wo uqhravi falah wo kaamrani ka zariya hai. Is ke baghair surqhrui se hamkinar nahi 
hua jaasakta. Agar ham zuban se kalma tauheed adaa karei’n lekin is ke taqazo’n ke mutabiqh amal na karein 
to y saee laa haasil hai jaisa ke Allama Iqbal Jh ne kaha 

Zuban Se Keh Bhi Diya La llah To Kya Haasil 
Dil-o-Nigaah Musalma Naheen To Kuch Bhi Nahi 

Kyou’n k tauheed ghair ullah ki ibaadat ki naif aur Allah wahdahu laa shareek ki tauheed isbaat par mabni hai 
ke pehle maabudaane baatila ki ibaadat ka inkaar hai. Phir Allah ki ibaadat ka iqraar. Agar ham zuban se kalma 
tauheed padhte rahei’n aur saath saath ghair ullah ki ibaadat wo parastish bhi karte rahei’n to is kalme ka koi 
faaeda nahi hoga. Aaj ummat muslima zalaalat wo gumraahi ke qar mazlat (Zillat o Gehrai) me gir chuki hai. 
Bahot se log kalma padhne ke bawajood musalman maloom nahi hote. In ke aqaaed is qadr kamzor aur natawa’n 
hai’n ke Allah wahdahu laashareek ko bilkul bhool chuke hain aur apni mushkilat, pareshaani, dukh aur dard 
mei’n ghair Allah ko pukarna in ak mamool ban chukka hai. 

Musalmano’n kis is zabo’n haali ko dekh kar islaah-e-aqeeda ki qaatir ye kitab murattab ki gai hai. Jis me shirk 
ki mazammat aur dawat-e-tauheed ko Quran-o-Sunnat ke mustahkam dalaael se waazeh kiya hai aur bit-tafseel 
ye baat zikar ki hai ke mushrikeen e arab, Allah ke alaawa Ambiya, Auliya, Shuhada, Jin, Malaaeka, Shajar, 
Hajar, ko maafauqul asbaab quwatto’n ka maalik wo muqhtaar samajhte the aur Allah ta’la ko maanne ke saath 
in hastiyou’n ko bhi pukaara karte the. Allah wahdahu laashareek ni inke is aqeede ko shirk qarar diya aur 
inhei’n mushrik kaha aur ummat e muslima ko ye dars diya ke agar tumne inki pairwi ki aur in jaisa aqeeda 
iqhtiyar kiya to kalma padhne ke bawajood mushrik kehlae jaaoge aur tumhare tamam aamaal ghaarat aur 
bekaar hojaae’nge kyounke aamaal e saheeha ki qubuliyat ka daaromadaar aqaaed saheeha par hai. 

Agar Aqeeda saheeh aur durust na hoga to koi neki Allah Ta’la qubool nahi karega. Isi tarha is kitab mei’n Qabar 
Parasti aur Puqhta Quboor ke muta’lliq ahaadees e saheeha aur Aaimma Muhaddiseen, fiqha Hanafi, Maaliki, 
Sa’afai, Hanbali aur Fiqa J’afariya (Shia Mazhab) ki M’otebar kutub se ba dalaael saabit kiya hai, ke puqhta 
qabrei’n banana ka Islaam mie’n koi tasawwur maujood nahi. Ye tamaam mazaahib ka muttafiqa mauquf hai 
ke pakki qabrie’n banana haraam hai. Alaawa azee’n kitaab ke aghaaz mei’n Maulaana Abdul Razaaqh 
Maleejabadi Jk ka ek mazmoon ‘Musalmaan Mushrik’ bhi ifaada aam ke liey mulhiq kardiya gaya hai. 

Allah Rabbe Zul Jalaal wo Ikraam is kitaab ko bhuli hui insaaniyat ke liey mashal e raah banade aur mere liey, 
mere waledain, asaateza ikram, biwi, baccho’n aur bahen bhaiyo’n ke liey najaat ka sabab aur zariya banade. 
Aamin 

Is kitab ki isha’at me hissa lene wale jumla madadgaro’n ko Allah tabaarak wo ta’la apni qhususi rahmato’n ka 
saae tale jaga inaayat farmaae. Aamin 

Is kitab mein agar koi hasan o qoobi hai to wo Allah wahdahu laashareek ka qaas fazal o inaayat hai aur agar 
koi kami hai to wo mujh naacheez ki jaanib se hai. Allah ta’la hamare gunah maaf karke apne jawaare rahmat 
me jaga naseeb farmaae aur roz e qayaamat Rasoole Mukarram, Shafeeul Muwahideen, Imaamul Mujaahideen, 
Qaatimun-nabiyyeen, Sayyadna Muhammad Rasool Allah ¥& ki sifaarish naseeb farmaae aur inke haatho’n jaame 
kausar hamara muqaddar banaade. Aamin 

Abut Hasan Mubasshir Ahmad Rabbani 


Musalman Mushrik 


Ye Mazmoon Allama Abdul Razzaqh Maleejabadi (editor - Al Jaam’e) Calcatta ne taqreeban 1925 mein ‘Al- 
Waseela’ ke urdu tarjuma me muqaddama ke taur par likha tha. Ek dard mand muwahhid ke dil ki ye pukaar is 
kitaab me bataur ibrat pesh ki jaarahi hai. 


<k£V>ll Alll 

Quraan me Allah fermata hai: ‘In me se aksar log bawajood Allah par emaan rakhne ke bhi mushrik hain’ 2 

Hazrat Anas Radiallhuta’ala anho bani umaiyya ke zamaane me roya karte the ke ahde awwal ka deen baaqhi 
na raha, agar wo hamare is zamaane ko dekhte to kya kehte? Kya wo hamei’n Mushrik qaraar na dete aur ham 
inhein koi bura naam na dete kyounke is waqt aur is waqt ke islaam mein ab agar koi mustrik (similar/identical) 
cheez baaqhi reh gai hai to sirf lafz Islaam hai, ya chand zaahiri o Rasmi ibadatei’n ahin aur wo bhi bida’t ki 
aamezish se paak nahee’n. Kitab Allah jaisee asmaan se utri thee ab tak be ghal o ghash qaaem (without any 
changes) hai. Sunnat e Rasool W& bhi mudawwun (compiled - in a shape of book) aur mahfooz musalmaano’n 
ke haatho’n me maujood hai. Magar kitni badnaseebi hai ke dono mahjoor o matrook hai’n, taaqo’n, 
almaariyou’n ki zeenat hain, Gando’n, Ta’weezo’n me mustemal hain. (Quran have been used in taaweez). 
Musalman apni amali zindagi mein inse bilkul azaad hain aur bawajood adaa’e ittebae Muhammad Wk in ke 
muqaalif chal rahe hain. 

Ajmer ka urs dekhne ke baad kaun keh sakta hai ke ye waohi musalamn hain jo haamil e quran aur alambardaar 
e tauheed the? 

Awadh ke 1 hindu rehnuma ne Ajmer ki kaifiyat dekh kar kaha tha:‘Abh tak mujhe shak tha ke Hindu aur 
Muslaman mein ittehaad hosakta hai, magar aaj yaqeen hogaya hai. Kyou’n ke hamaare aur muslamano’n ke 
mazhab me agar kuch farqh hai to sirf namaao’n ka hai, haqeeqat dono ki ek hi hai.’ 

Aur ye is ne sach kaha, kyouke is waqt hindu aur muslim ke shirk mein agar farq hai to naamo’n aur tareeqo’n 
ka hi hai warna haqeeqat taqreeban ek hai. Hindu buto’n ke saamne jhukte hain, to Musalman qabro’n ke 
saamne. Hindu Ram aur Krishn ki parastish karte hain to Musalman Jeelani aur Ajmeri ki. 
Ye kehna ke ham parastish nahi karte, inhein, Allah nahi samajhte, mahez be maa’ni hai. 

Kyounke, hindu bhi bajuz Allah Wahdahu Laa Shareek ke kisi ki bhi Allah samajh kar paristish o ibaadat nahi 
karte, aur na mushrikeen e arab karte the. Haa’n! ye zaroor hai ke turn apni parastish ko ‘Parastish o Ibaadat’ 
nahi kehte, kuch aur naam dete ho, magar naamo’n ke iqhtelaaf se haqeeqat to badar nahi sakti. 


2 Surah Yusuf: 106 

Hassas aadmi ke liey musalman mushrikon ke halaat o qhayalaat maloom karma ek naqaabil e bardaasht musibat 
hai. Is firqa mein aqal o naqal ka kaal (kami) hai. Ek taraf tasleem karte hain ke Allah ‘Allamul Guyoob’ (Gaib 
ka janne waala) hai, Samee o Baseer hai, Aasmaan aur zameeno’n me ek zarrah bhi is se oujhal nahi aur na 
baghair is ke marzi ke harkat karsakta hai. Wo ham se door nahi nazdeek hai, aur itna nazdeek ahi ke is se 
ziyada nazdeeki mumkin nahi. Phir wo Rahman o Raheem hai, Ghafoor o Ghaffar hai, Saqhee hai, Be hisaab 
deta hai, Jabbar baadsha nahi ke kisi ko apne dar par na aane de, har waqt is ka darwaaza khula hai, har waqt 
is ka haath phaila hai, har waqt iska langar jaari hai, ye sab aur is se ziyaada mante hain, magar. 

‘MAGAR’ ke aage... Aqal aur daanish (Intelligence) ki maut hai. Insaaniyat aur insaani sharaafat ka maatam hai. 

‘MAGAR’ ke baad ye hai ke qabron ke saamne jhukna zaroori hai, murdo’n se mannatei’n maagna laazimi hai, 
sifaarish wo shafaat ke bagair is darbar mein rasaai naamumkin hai. 

Ye qabar Gous e Aazam ki hai, jo marjaane ke baad bhi ‘Gous’ hain, aur malikul maut se qabz ki hui ruho’n ka 
thaila cheen sakte hain Ye Mehboob Subhaani hain... ‘Aashiqh jaa’n nisaar ko zid karke majboor kardeta hain’ 

Ye Ghareeb Nawaaz hain aur marne par bhi mutthiyaa’n bhar bhar kar dete hain... 

Chunaache insaaniyat o Islaam ke ye muddai (dawa karne wale) joqh dar joqh qabro’n par jaate hain maathe 
tekte hain, naak ragadte hain aur wo sab kuch karte hain, jo koi shareef un nafs aur qhuddar insaan kisi 
maqhlooqh ke saamne nahi karsakta. Is ke baas sab se badi daulat is ki apni insaaniyat hai, ye jaate hain aur 
is mataa azeez (qeemti cheez) ko choone (lime stone), inth (brick) ke chabutaro’n par badi be dardi se 
qurban kar aate hain. 

Agar kaha jaata hai ke ‘dekho kya karte ho?’ Ise shariat ne mana kiya hai, shirk tehraya hai, saza bataai hai, to 
jawab eraaz o inkaar hai, taweel o tahreef hai, shariat o haqeeqat ki bahes hai, zahir o baatin ki hujjat hai, 
wah-habi o hanfi ka farq hai. 

Quran ki aayat aur Muhammad W& ki Hadees ke muqable mein.. Hasan Basri, Shibli, Jeelani, Chishti ke malfoozat 
hain. Halaanke in mein se kisi neb hi koi shirk jaaez nahi rakha... Magar kis-se kaha jaae, kaan ho to sune’n. 
Aankhei’n ho to Dekhei’n. Dil ho to Samjhei’n. 

Allah Ta’ala Quran me farmat hai: ‘Inke dil hain magar wo in ko samajhte ke liey istemaal nahi karte, inki 
aankhein hain magar wo inse dekhte nahi, inke kaan hain magar wo inse sunte nahi, dar-asal wo jaanwaro’n ki 
tarha hai’n - balke inse bhi gae, guzre.’ 3 

Ye sirf awwam hi ka haal nahin ke jahaalat ki wajah se ma’zoor kahe jaaei’n, in logon ka bhi hai jo apne bare 
me moo’n phaad phaad kar ‘Ulmaae Ummat’ ‘Waaris Uloom e Nabuwwat’ aur ‘Anbiya Bani Israil’ ke mushabe 
batate hain. 

Ek taraf isfar shariat ke haamil aur dusri taraf haqeeqat o tareeqat ke raazda’n hone ke muddaee hain. Dar- 
asal yehi log ummat Muhammadiya W& ke liey asli fitna aur tamam tabahiyou’n aur barbadiyou’n ke asli sabab 
hain. Ye Ulama e Soo is ummat ke ‘Faqeehi’ o ‘Fareesi’ o ‘Sadooqhi’ hain. ‘Haroot o Maroot’ hian. ‘Raous-us- 
shayaateen’ hian. Inhon ne hi shariyat ki tehreef ki hia. Inhon ne hi Kitab o Sunnat ka darwaza musalmano par 
band kiya hai. Inhon ne hi tareeqat aur bid’at ki taariki phailaai hai. Inhon ne Islam ka naam lekar Islam ko 
musalmano ke dilo’n se ukhad phainka hai. 

1300 saal ki poori tareeqh hamare saamne khuli hai. 


3 Surah Al-Aaraaf 189 

Wo kaunsi musibat hai jo inke hathon nahi aai? 

Wo kaunsi gumrahi hai jis ka jhanda inhon ne apne kandhon par nahi uthaya? 

Hazrat Abdullah bin Mubarak keh gaey: ‘Kya Deen ko Baadshao’n, Ulama aur Soofiyou’n ke alawa kisi aur 
ne badla hai?’ 

Alfaaz saqth zaroor hain, aur shayad qaabil muaqheza bhi, magar dil o jigar mein jo ghao pade hain wo to aur 
ziyad maatam par majboor karte hain. Kaun insane hai jo tees karod insano ki bedardana tabahi dekhe aur 
khamosh rahe? Kaun musalan hai jo ummat e marhooma par ye qazzaqaana (Pirate) taaqat apni ankhon se 
dekhe aur chup rahe? 

Kya iske baad bhi insane deewana na hojaae ke din ko raat bataaya jaata hai, aftaab ko siyah (black) kaha jaata 
hai, Haq ko baatil - Baatil ko Haq tehraaya jaata hai. Kaun Musalman hai jiske dil me zara bhi noor eman aur 
shariyat ko zalaalat, sunnat ko bid-at, eman ko fikar, tauheed ko shirk aur shirk ko tauheed hote dekhe aur josh 
se ubal na pade? 

Musalmano se kaha jata hai ke ‘Kitab o Sunnat ka faham naamumkin hai, lihaza is se door raho’ (understanding 
Quran 6t Sunnah is not possible so, stay away from it). Ashqaas ki taqleed waajib hai, lihaza be choo’n wa 
charaa’n (Without asking any question, without keeping anykind of doubt in your heart or mind) hamare peeche 
chalo, Qabrei’n unchi karo, qubbe banaao, auliya se mannatei’n maano, Khuda ki maqhlooq ko waseela banaao, 
jo chaahe karo baqhshe jaaoge kyounke Shafeeul Maz-Nabiyeen Muhammad W& ki ummat ho. Yehi shariyat hai, 
yehi sunnat hai, kya ham ye sab sune’n aur khamosh baithe rahei’n? Kya abh bhi waqt nahi aaya ke Musleheen 
ummat (helpers of this ummat) uthe’n aur ulmaae soo ke is cehre se naqaab ko ulat de’n take musalman apni 
ankhon se dekh le’n ke in badi badi pagdiyou’n ke neeche shaitaan ko sajda karne waale sar hain, aur in Iambi 
Iambi ghani daadhiyo’n ke out (behind the beard) me kufr o riya ki siyaahi chupi hui hai. 

Kya Musalman apne ‘Aalimo’n’ aur ‘Rehnumao’n’ ke Islam wo Islah ka haal sunna chhahte hain? 

Accha ek mustaqil kitaab ka intezaar kare’n. 

Yaha’n is muqtesar deebaca mein gunjaesh nahi, taaham ibrat ke saath ye waqea note karle’n. 

Inke ek mustanad Aalim ne jo Soofi aur shayad Peer bhi hain, tehreek e khilafat ke dauran tajweez pesh ki thi 
ke ulma o mashaaeq ka ek wafad murattab hokar Ajmer shareef jaae aur Khwaja Sahab ko ummat ki ek ek 
musibat sunakar fariyad kare. Sirf tajweez hi nahi balke suna hai ke amalan ye Maulvi Sahab apne ham 
mashrabo’n (companions) ke saath SShhd rhaal kar ke gae aur Mazaar par khoob roe peete, magar afsos! Wahan 
se koi jawab na mila aur be muraad laute chale aae. Kya yehi wo tauheed hai jiski buniyade’n Quran ne qaaem 
ki thee’n? Jiski hifazat ke ulama mudaai hain, aur jis ke itteba o mask par musalmano’n ko naaz hai? 

Agar Khwaja Sahab ummat Muhammad Wk ko is ke masaaeb se najaat dila sakte hain to Ram o Kishan ki khudai 
par Musalman kyoun mu’n batate hain? Is Ajmeri wafad ki tehreek ‘Private’ na thee, aqhbaraat ke columo’n 
me elaaniy’n kee gai thee magar kisi aalim neb hi ye elaan karne wale ki zuban na pakdi ke ye shirk hai. Balke 
bahot se maulviyo’n ne to is ki tehreeran taaeed ki (Supported by writing) ke aqhbaraat ke purane file gawah 
hain. Kya yehi wo hifazat deen hai jis ka bedaa uthae hue hain? 

Aur aey kaash! Zalaalat o bidat ki himayat ulmake isi groh me mehdood hoti jise ‘Bidati’ kaha jaata hai, aur 
is groh me muntaqil na hoti jo Islaah o Tajdeed ka muddaee hai. Main ye almnaak waqea intehaai ranj ke saath 
tareeq ke hawale se musalmano ke gosh guzaar karta hoon ke abhi chand din ki baat hai ke is Jamaat ke ek 

taalimee Markaz ke Sheikh Aazam aur doosre Mashaaeqh ne ‘Taaziya daari’ jaisi ‘Sareeh Bid-at’ balke ‘shirk’ 
ke khilaf fatwa dene se ye keh kar saaf inkar kardiya ke maujooda halaat mein aisa fatwa Kilaaf e Maslehat hai. 

Kya ye tareeqa shariyat ki hifaazat ka hai? Kya yehi niyabat ambiya hai, jiska farz hamare ulama is qhush usloobi 
se anjaam de rahe hain? Kya ab bhi waqt nahi aaya ke musalman aankhein khole’n, apne mazhabi peshwao’n 
ki haqeeqat maloom karei’n aur deen ki hifaazat aur shirk o bidaat ke azaale ke liey qhud aage badhei’n? Islaam 
na paapaaiyat (Pope - in Christianity), na roohani peshwaaiyat, waqt aagayaa hai ke ye qhud saaqhta 
peshwaaiyat dhaadi (broken) jaae, taake Allah ke bando’n ka talluq Allah ke deen se baraahe raast hojaae. 

Kare Ghair But Ki Pooja To KaafirJo Theraae Beta Khuda ka To Kaafir 
Jhuke Aag par Behr Sajda To Kaafir Kwakab Me Maane Karishma To Kaafir 

Magar Momino’n Par Kushaada hain Paras’tish Karei’n Shaouqh Se Jiski Chhahe'n 
Wo Deen Jis Se Tauheed Phailee Jahaa’n Mei’n Hua Jalwa Gar Haqh Zameen 0 Zamaa’n Mein Rahaa 

Shirk Baaqhi Na Waham 0 Gumaa’n Mei’n Wo Badla Gaya Aake Hindustaa’n Mei’n 
Hamesha Se Islaam Tha Ispe Nazaa’n Wo Daulat Bhi Kho Bhaithe Aaqhir Musalma’n 4 


4 Maulana Altaf Hussain Haali 

Shirk Ki Mazammat 


Allah ( wahadahu laa shareek) ne Quran Majeed, Furqaan Hameed me aur Nabi e Aaqhiruz Zama’n, Faqhr-ur-Rusul, 
Danaae Sabal, Imaam-e-Aazam, Sayyadna Muhammad Mr ne apni ahaadees mubaraka me jis qadr shirk ki 
mazammat aur tauheed ka isbaat (Unitarianize) kiya hai itna kisi aur masle par zor nahi diya. Hazrat Aadam 
fsui se lekar hamare aaqhri Nabi Muhammad Mt tak har Rasool o Nabi ne apni qaum ko yehi da’wat dee. 

Quran kehta hai: ‘Aey Meri Qaum! Allah Ki Ibaadat Karo, Iske Siwa Tumhara Koi Ma’bood Barhaq Nahi’ 5 

Lekin inki qaumo’n ne inki da’wat qubool na ki aur shyateen wo tawagheet ki ibaadat ko shirk qaraar dekar 
mushrik ke liey abadi jahannami hone ka faisla saadir farmaya. 

Quran me Allah fermata hai: ‘Albatta In Logon Ne Kufr Kiya Jinho’n Ne Kaha Maseeh Ibn Mariyam Hi Allah 
hai, Halaanke Maseeh Ne Farmaya: ‘Aey Bani Israel, Allah ki Ibaadat karo Jo Mera Bhi Rab Hai Aur Tumhara 
Bhi, Yaqeen Jaano Jo Shaqs Allah Ke Saath Shirk Karta Hai Allah Ne Uspar Jannat Haraam Kardi Hai, Iska Thikana 
Jahannam Aur Zaalion Ki Madad Karne Wala Koi Nahi’ 6 

Ek aur muqam par Allah rabbe zul jalaal wal ikram ka qattai faisla padhei’n: ‘Yaqeenan Allah Ta’la Apne Saath 
Shirk Kie Jaane Ko Nahi Baqashta Aur Iske Siwa Jise Chhahe Baqshde Aur Jo Allah Ke Saath Shirk Muqarrar Kare 
Isne Bahot Bada Gunah Aur Bohtan Baandha’ 7 

Ek aur jaga irshad farmaya: ‘Aur Allah Ke Saath Shareek Karne Waala Bahot Doorki Gumraahi Me Jaapada’ 

Is kaaenaat me insane kai qism ke gunah aur muzalim sar-anjam deta hai, Irshad e Baari Ta’ala hai: ‘Aur Jab 
Luqman ^ ^ Ne Apne Bete Ko Naseehat Karte Hue Kaha: ‘Aey Mere Bete! Allah Ke Saath Shirk Na Kama, 
Beshak Shirk Bada Bhari Zulm Hai’ 8 

Maloom hua ka Allah ke nazdeek shirk bahot bada zulm hai. 

Is liey Nabi e kaaenaat, Imaamul Muwahideen, Sayyadna Muhammd Radiallhuta’ala anho ne irshad farmaya: ‘Kya 
Main Tumhein Sabse Bada Kabeera Gunah Na Batao’n? - Aap M ne ye jumla 3 baar dohraya 

Sahaba Radiallhuta’ala anho ne kaha ‘Kyou’n Nahi Ya Rasool Allah M ’ 

Aap M ne farmaya: ‘Allah Ke Saath Shareek Banaana Aur Waledain Ki Nafarmaani Kama’ 9 

Pas waledain ke liey bhi laazim hai ke wo apni aulaad ko shirk jaise azeem gunah se bachne ki taleem dei’n aur 
inhei’n aqeeda tauheed samjhae’n. Ek aur muqam par Allah ne farmaya:‘Aur Jo Koi Allah Ke Saath Shirk Kare 
To Goya Wo Asmaan Se Girgaya, Abh Ya To Use Parinde Uchakle Jaaenge Ya Hawa Isko Aisi Jagah Lejaakar 
Phenk Degi Jahan Is ke Ceethde Udhjaaenge’ 10 


5 Surah Ai A'raaf 80-85 

6 Surah Al-Maaeda 72-76 

7 Surah Nisa 48 

8 Surah Luqman: 13 

9 Saheeh Buqhari, Kitabus Shadat 

10 Surah Haj: 3 



Mushrik Ke Tamaam Aamaal Barbaad: 


Mushirk haalat e shirk me job hi neki wo ibaadat ka kaam sar-anjam deta hai wo raegan wo bekar jaata hai, 
mushrikeen makka ne ek mauqe par apni ba’az ibadaat jaisa ke haajiyo’n ko paani pilana aur masjid haraam 
ko abaad karma waghaira ka zikr kiya to Allah Ta’la ne farmaya: 

‘Kya Turn Logon Ne Hajiyo’n Ko Paani Pilaane Aur Masjid Haraam Ki Mujawari Karne Ko Is Shaqs Ke Barabar 
Tehraya Hai, Jo Allah Par Aur Qayamat Par Eman Laya Aur Allah Ki Raah Me Jihad Kiya, Allah Ke Nazdeek Ye 
Dono Kaam Baraabar Nahi Aur Allah Ta’la Zalim Qaum Ko Hidayat Nahi Deta’ 11 

Maloom hua ke mushrikeen ko inke a’maal ya’ni hajiyo’n ko paani pilane aur baitullah ko aabaad karne ka koi 
ajar nahi mile ga, kyou’nke wo shirk se baaz aakar daaman e tauheed se waabista nahi hoe aur inke a’maal ki 
barbaadi ka zikar Allah Ta’la ne is se peeche ayat # 17 (Surah Tauba) me waazeh farmaya: 

‘Yehi Log Hain, Inke A’maal Barbaad Hogae Aur Ye Log Aag Me Hamesha Rahenge’ 12 

Mushrik Aur Ta’meer e Masjid: 

Jo Aadmi Masjid Ta’meer Karega Allah Ta’la Ise Jannat Me Ek Maqhsoos Ghar A’taa Karega 13 ‘Balke Agar Konj 
ke Ghonsle Ke Baraabar Bhi Masjid Banaaega To Allah Ta’la Jannat Me Ghar Dega 14 

Lekin mushrikeen makka ne a’am masjid nahi balke Masjid e Haraam ki ta’meer ki jahaan 1 Namaaz ka sawaab 
100000 Namaaz ke sawaab ke baraabar hai, ta’meer ke waqt Abu Wahab Bin A’abid Bin Umraan (mutawalli 
masjid) ne kaha tha: 

‘Is Masjid Ki Ta’meer Me Halaal o Tayyib Maal Hi Daaqhil Karo Aur Is Me Zaaniya Aurat Ki Kamaai, Soodi Raqm 
aur Deegar Kisi Qism Ke Zulm Ki Haasil Ki Hui Raqm Sarf Na Karo’ 15 

Lekin inhei’n apne shirk ki bina par Masjid e Haraam jaisi ibadat gaah ki ta’meer ka koi faaeda na hua. 

Mushrik Aur Hajj: 

Isi tarha Hajj Bait-ullah adaa karne ke bare me Nabi Wk ka irshaad hai: ‘Jis Aadmi Ne Allah Ki Raza Joi Ki Qaatir 
Hajj Kiya, Phir Na Jima’a (Sexual Intercourse) Kiya Aur Na Fahash Goi Ki to Wo Is Din Ki Tarah Paak o Saaf Hokar 
Waapas Palta Jis Din Is Ne Apni maa’n Ke Batan Se Janam Liya Tha’ 16 

Aur Sab Jaante hain ke mushrikeen Arab Baitullah ka tawaaf o hajj kiya karte the, fatah makka ke mauqe par 
Aap Wk ne elaan farmadiya ke is saal ke ba’ad koi mushrik baitullah ka hajj nahi kar sakta. 

Allah Ta’la ne Quran me farmaya: 

‘Aey Emaan Walo! Mushrik Paleed Hain, Is Saal Ke Ba’ad Masjid e Haraam Ke Qareeb Na Aaen’ (Surah Tauba 28 ) 
Lekin, Abu Jahal, Otba, Sheeba Aur Abu Lahab waghaira ko Bait Ullah ke Hajja koi kaam na aae. 


11 Surah Tauba: 19 

12 Surah Tauba: 17 

13 Saheeh Buqhari - Kitabul Masaajid 


14 Ibne Majja - Kitabul Masaajid 
35 Fathul Baari - Kitabul Hajj 
16 Saheeh Buqhari - Kitabul Hajj 


11 






Mushrik Aur Roza: 


Isi tarha A’shoora ke roze ki fazeelat mein hadees waarid hai ke pichle ek saal ke gunah maaf hojate hain 17 

Jab ke Mushrikeen Makka bhi ye roza rakhte the 18 

Lekin is ke bawajood mushrikeen ko inke rozon ne koi faaeda na diya. 

Isi tarha inke haan, Qatna karna, Namaaz adaa karna, Zakaath dena, Sila rehmi karna, E’tekaaf baithna, Nikah 
o Talaaq, Maa’n, Bahen, aur Beti se Nikah ki hurmat, Qisas o Diyyat aur Chori o Zina ki sazaaei’n. 19 

Mushrikeen ke ye tamam a’maal shirk ki bina par raeyga’n wo bekar hogae, Shik Allah (WAHADAHU LAA SHAREEK) 
bardasht nahi karta, Quran Hakeem mein Allah (wahadahu laa shareek) ne ek muqaam par apne 18 Jaleel o Qadr 
Ambiya o Rusul ^ ka zikar karke farmaya: ‘Aur Agar Inhon ne Shirk Kiya Hota To In Ka Sab Kiya Karaya 
Ghaarat Hojata’ 20 

Ek Muqaam par Allah (wahadahu laa shareek) ne Imaame Aa’zam, Nabi Aaqhir uzzama, Sayyadna Muhammad W& 
se farmaya: 

‘Aur albatta Aap ki taraf aur Aap W& se pehle guzre hue tamam Ambiya ki taraf ye wahi bheji jaachuki 
hai ke agar tumne shirk kiya to tumhara a’mal zaae hojaaega aur turn qhasaare mein rahoge’ 21 

Ambiya ki zaat se shirk ka sudoor (hona) naamumkin hai, lekin Allah taala ne shirk ki qabaahat wo buraai 

samjhane ke liey irshad farmaya ke mere ma’asoorm a’nil qhata Ambiya bhi agar mere saath shirk karte 

to inke tamaam a’maal bhi raaegaan wo zaae hojate. 

Shirk Kya Hai: 

Allah ta’ala ki zaat me ya sifaat me ya ibadaat me kisiko shareek karna shirk hai aur iska karne wala mushrik 
hai. 

Mushrikeen apne ma’boodo’n ya’ani Ambiya wo Rusul Malaaika, Auliya, Jinn aur Buto’n waghaira ko Allah 

Ta’ala ki zaat wo sifaat aur ibadaat mein shareek samajhte they, jis ki bina par inhein mushrik qaraar diya 
gaya. Quran Hakeem ne inka ye aqeeda muqtalif maqamaat par bayan kiya hai ke, Yahood o Nasaara Uzair wo 
Esa ko Allah ka beta qaraar dete the. Apni mushkilaat wo hajaat me inki ibaadat karte the aur inhein 

Allah ke alawa pukarte the aur apne ma’aboodo’n ke naam par nazrei’n, niyaze’n aur cadhawe cadhate the, 
chand ek misaale’n pesh qhidmat hain: 

Mushrikeen Makka Ki Nazrei’n: 

Mushrikeen Makka ki nazro’n aur cadhawo’n ka zikar karte hue Allah Ta’ala ne farmaya: 

‘Allah Ta’ala ne na koi baheera muqarrar kiya na Saaeba Aur Na Waseela Aur Na Haam Magar Ye Kaafir Allah 
Par Jhuthi Tohmat Lagaate Hain Aur Inme Se Aksar Be a’qal Hain’ 22 

Is ayaat mein Allah Ta’ala Ne Mushrikeen ki Niyaazo’n Aur Janwaro’n ke cadhawo’n ka zikar kiya hai. 


17 Sahih Muslim-Kitabus Siyam 21 Surah Zumar: 65 

18 Saheeh Bukhari-Kitabus Siyam 22 Surah Al-Maaeda: 102 

19 Hujjatullahil Baaligh by Shah Waliullah Muhaddis Dehalvi 
Rahimahullah 

20 Surah Al Aa‘am:88 

Baheera: 


Aisi Ountni ko Kehte they jo 5 data bacche jan chuki ho aur aaqhiri baar is ke haan Nar baccha paida hua ho, 
Mushrikeen iska kaan cheer ka rise apne ma’abudo’n ki nazar kardete the phir na koi is par sawaar hota aur na 
iska doodh peeta tha aur na iska oun utara jata. 

Saaeba: 

Is Ount ya Ountni ko kehte the jokisi mannat ke poora hojane ke ba’ad ya kisi musibat wo mushkil se najaat 
paajaane ke ba’ad shukrane ke liey apne ma’aboodo’n ke naam par chhodh dete nez jis Ountni ne 10 martaba 
bacche diye hon, aur har bar Maada hi janam deti ho ise bhi azaad chhodh diya karte the. 

Waseeia: 

Wo Ountni jis se pehli martaba Maada pada hojati aur iske baad phir dobaraah bhi Maada hi paida hoti (Ya’ani 
1 Maadah ke ba’ad doosri Maadah milgai, inke darmiyan kisi nar ne tafreeq na hoi) ise bhi azaad chhod dete. 

Haam: 

Wo Nar ount jiski nasi se kai bacche paida hochuke hote the aur nasi kafi badh jaati to ise bhi ar bradari ke liey 
istemaal nahi karte the, balke apne ma’aboodaan ke liey azaad chhod dete the. 23 

Is se ma’aloom hua ke mushrikeen janwaro’n ke nazraane aur cadhawe cadhate the, balk khetiyo’n se bhi ghair 
Allah ka hissa nikalte the. 

Irshad e Baari Ta’ala hai: ‘Hissa Allah Ka Muqarrar Kiya Aur Bazaam Khud Kehte Hain, Ye To Allah Ka Hai Aur 
Ye Hamare Shariko’n Ka’ 24 

Is ayat se maloom hua ke mushrikeen Allah ki paida kirda khetiyon aur maweshiyo’n se kuch hissa Allah ke liey 
muqarrar karte aur kuch apne ma’abudo’n aur mushkil kushao’n ke liey. Allah ke hise ko mehman nawazi, Gurba 
wo Masaakeen waghaira par qharch karte aur ma’abudaan baatila ke hisso’n ko wahaa’n ke mujawareen aur 
inki zaruriyaat par qharch karte phir agar buto’n ke muqarrar hissa me tawaqqo ke mutabiq paidawar na hoti 
to Allah ke hisse me se nikar kar isme shaamil karlete aur Agar ma’amla is ke bara’aks hota to apne ma’abudo’n 
ke hisse me kuch na nikalte aur kehte Allah to ghani hai. 

Yehi maamla daur e haazir me kalmago logon ka hai. Din raat sadaae’n sunai deti hain ‘Nazar Allah’ ‘Niyaz 
Hussain’ Soofiya ke mazaaro’n aur aastano’n par bakro’n aur chtro’n ke nazrane aur cadhawe cadhae jaate 
hain, janwaro’n ke doodh dho kar laae jaate hain balke jis bartan mein doodh dho kar late hain wo bhi waheen 
rakhdete hain, waapas lekar nahi jaate take kaheen buzrug naraaz na hojae. Is ki misaal mandi Bahauddin me 
Head Rasool ke qareeb Noor Shah ke darbar ki maujood hai, lekin Allah (Wahdahu Laa Shareek) ko ye baat pasand 
nahi ke iski paida karda maqhlooq mein se kisi ko bhi ghair Allah ke naam par nazr maana jae aur agar koi shaqs 
ek zarra barabar bhi ghair Allah ke naam ki nazar manta hai, wo jahannami qarar pata hai. 

Sahaabhi e Rasool Salman Farsi (Radiallhuta’ata anho) se riwayat hai: 

‘Ek Aadmi Makkhi Ki Wajah Se Jaant Me Daqhil Hogaya Aur Ek Dusra Aadmi Makkhi Ki Wajah Se Jahannam Mein 
Daaqhil Hogaya, Logo’n Ne Kaha Ye Kaise? Farmaya: Turn Mein Se Pehle Logo’n Me Se Do Aadmi Aise 
Logo’n Par Guzre Jin Ke Paas Ek But Tha, Wahan Cadhawe Cadhae Bagair Koi Nahi Guzarta Tha, Inho’n Ne In 
Mese Ek Ko Kaha Kuch Nazar Cadhae. Is Ne Kaha Mere Paas Kuch Nahi Hia, Inho’n Ne Kaha Cadhawa Cadhao 


23 Saheeh Buqhari - Kitabbut Tafseer 

24 Surah Al Anaam: 136 







Agarche Ek Makkhi Hi Ho. Isne Ek Makkhi Cadhadi Aur Guzar Gaya To Jahannam Mein Daqhil Hogaya. Logo’n Ne 
Dusre Se Kaha Koi Cheez Cadhawa Cadhao Is Ne Kaha Main Allah Ke Siwa Kisi Ke Liey Koi Nazana Nahi Cadha 
Sakta, Inhon Ne Isko Qatl Kardiya, Wo Jannat Mein Daaqhil Hogaya’ 25 

Yehi waaqiya Taariqh Bin Shaab AlBijli (Radiallhuta’ala anho) se marwi hai 26 

Is hadees se maloom hua ke makkhi jaise haqeer cheez bhi ghair Allah ke naam par nazar cadhana shirk hai jiski 
wajah se aadmi jahannami hojaat ahai, kounke in ashya ka Qhaliq Allah Ta’ala hai. Lehaza Haq bhi isi ka hai ke 
iske naam par jaanwar zubah kie jaei’n aur isi ke naam ki nazar o niyaz di jaae. Mushrikeen makka Allah ki 
paida karda ashya ko Mt ki be’sat se pehle hi inka inteqal hogaya tha. Wo Deen ibrahimi par the, but parast na 
the. Inho’n ne A’amer bin Rabi’a se kehdiya tha ke Ismaeel ki aulad se ek Rasool paida hoga, main iska 

muntazir hoon aur gawahi deta hoon, ke wo saccha rasool hai.Agar turn is waqt tak zinda raho to meri taraf se 
ise salaam kehna. 

Inke muta’alliq Saheeh Buqhari, kitab fazael Sahaba, baab hadees Zaid Bin Umru Bin nafeel mein Aata hai ke 
wo quraish ke zabeeho’n par nukta cheeni karte the aur kehte the: 

Bakri ko Allah Ta’ala ne paida kiya hai aur iske liey Asaan se paani utaara aur zameen se ghaas ugaai phir turn 
log is ko ghair Allah ke naam par zubah karte ho. 

Ye wo baat wo Allah ki a’azmat ka lihaz rakhte hue kehte aur quraish ke a’amal ko bura jaante the. Is hadees 
se bhi wazeh hua ke deen Ibraahime main musalmano’ko ye sabaqh diya gaya hai ke jaanwaro’n ko paida karne 
wala aur inki qhurak ka bandobast karne wala Allah ta ala hai. Lihaza jo inka qhaliq hai isi ke naam par inhei’n 
zubah karna chhahiye aur isi ke naap ki nazr o niyaz deeni cahiae kyou’nke nazrei’n maan-na ibaadat hai jaisa 
ke fiqha Hanfi ki mo’tebar kitab Raddul Muqhtar A’ala Al Dur Rul Muqhtaar mein nazar Ghair Allah ke baatil 
wo Haram hone ki wajuhat mein likha hai. 

‘Is liey ke ye maqhlooq ke liey nazar hai aur maqhlooqh ke liey nazar man-na jaaez nahi, is liey ke ye ibadat 
hai aur ibaadat maqlooq ke liey nahi hoti’ 27 

Irshad Bari ta’ala hai: ‘Aur Apni Nazrein (Jo Allah Ke Liey Mani Hui hain) Puri Karo’ 28 
Tamaam Jaanwar Allah ke liey zubah karein, Allah ne farmaya: 

‘Aap W& Keh Dein Yaqeenan Meri Namaaz Aur Meri Qurbaani Aur Mera Jeena Aur Marna sab Allah (Rabbul 
A’alameen) Ke Liey’ 29 

Ghair ullah ka taqarrub hasil karne ke liey inki nazar man-ne ke mutalliq Raddul Muqhtar me likha hai ke you’n 
kahe: 

‘Aey Mere Falaa’n Aaqa o Sardar! Agar Mera Gaaeb Wapas Kardiya Gay Ya Mere Mareez Ko Shifa Mil Gai Ya Meri 
Haajat Puri Hogi To Main Tere Liey Sona Ya Chandi Ya Ghalla Ya Shama Ya Tel Mese Is Tarha Nazar Karunga’ 30 

Ya’ani mazaron aur aastaano par jaakar ya A’ali Hajweri Data! Ya Sirri Saqhti! Ya Baqhtiyar Kaaki! Ya 
Nizamuddin Khwaja! Ya Moinuddin Chisti! Ya Bahawal Haq! Agar mujhe aulaad ki ne’mat mil gai ya meri bigdi 
ban gai, karobar chal pada, bhains doodh nene lag gai to main tere aastaane par chiragh jalaaounga ya diye me 


25 Hulaiyatul Auliya Laa Bi Naeem Al Sabhacmi 28 Al Haj 29-39 

26 Kitab uz Zuhod By Imam Ahmad Bin Hambal 29 Surah Al Anaam: 162 

27 Raddul Muqhtar A'ala Al Dur Rul Muqhtaar, Aaqhir Kitabus Saum 30 Raddul Muqhtar 2/128 & Fatawa Aalamgiri 1/216 

tel daalunga ya bakra zubah karunga ya ghilaaf cadhaounga waghaira waghaira umoor bil ittefaq Haraam o 
Baatil Aur Ghair Allah ki Ibaadat hain, is liey in umoor se ijtenaab zaroori hai. 

Allama Ibne Najeem Hanafi (almaa’aroof) Abu Hanifya as-saani At raqam taraaz hain: ‘Aksar awaam jo nazar 
maanti hai aur musaahede me hai wo kisi gaaib insane ke liey hoti hai ya mareez ke liey, ya is ke liey koi zaroori 
haajat hoti hai to ba’az nek logon ki qabaron par aakar iska ghilaaf apne sar par rakh kar kehta hai, aey mere 
fallan aaqa! Agar mera gaaeb wapas kardiya gay yam era mareez shifa yaab hogaya, ya meri haat puri kardi gai 
to tere liey itna sona ya ini chaandi ya itna gala ya itna paani ya itni shama ya itna tel nazar doonga. Ye nazar 
bilaa ijmaa’a baatil hai. 

Iski kai wajoohat hain: 

1. Ek wajah ye hai ke ye maqhlooqh ki nazar hai aur maqhlooq ke liey nazar maan-na jaaez nahi is liey ke 
ye ibaadat hai aur ibaadat maqhlooq ke liey nahi hoti. 

2. Jis ke liey nazar maani hai wo mayyat hai aur mayyat kisi cheez ka iqhtiyar nahi rakhti. 

3. Agar nazar man-ne wale ne ye yaqeen kiya ke mayyad Allah ke siwa mutsaraful umoor (can change the 
things happening) hai to iska ye aqeeda rakhna kufr hai.’ 31 

Allama Ibne Najeem ki tauzeeh se maloom hua ke auliya ke mazaraat par nazar man-na inki ibaadat hai aur 
ghair Allah ki ibaadat baatil hai aur ye auliya mayyat hain, kisi cheez ke maalik o muqhtar nahi, inhein 
mutsaraful umoor samajhna kufriya aqeeda hai. 

Mujaawari: 

Mushrikeen apne ma’abudon ki mujawari bhi karte the, Irshad e Baari taala hai: ‘Aur Hamne Bani Israel Ko 
Dariya Se Paar Utaardiya, Pak In Logon Ka Ek Muqam Par Guzar Hua Jo Apne Buto’n Par Etekaf Baithe Hue The, 
Kehne Lage Aey Musa Hamare Liey Bhi Ek Ma’abood Aisa Hi Muqarrar Kardei’n Jaisa Inke Ye Ma’abood 

hain, Aap Ne Farmaya Ke Waaqai Turn Logo’n Mein Badi Jahaalat Hai ’ 32 

Doosre Muqaam par farmaya: ‘Jab Ibrahim pui,ok Ne Apne Baap Aur Qaum Se Kaha Ke Ye Murtiyan Jinke Turn 
Mujawar Bane Baithe Ho Kya Hain? Sab ne Jawab Diya Ham Ne Apne Baap Dada Ko Inhein Ki Ibaadat Karte Hue 
Paaya. Aap Ne Farmaya, Phir To Turn Aur Tumhare Baap-Dada Yaqinan Khuli Gumrahi Me Mubtela Rahe 33 

‘Maujooda daur me bhi bade bade aastaano aur mazaron par log mujawar banker baithe hain aur waheen 
etekaaf karte hain balke aksar muqamaat par mujawareen be namaaz, Ya A’ali Mushkil Kusha! Ke na’are lagaane 
wale, bhang aur charas ke dildaada (Addict) hain aur ziyada tar nashe mein mast duniya o aaqhirat se be qhabar 
dikhai dete hain. 

Sajda Rezi: 

Mushrikeen apne ma’aboodo’n ko sajda rez bhi hote the, is liey Allah Tabaarak o Ta’ala ne irshaad farmay: ‘Aur 
Din Raat Sooraj Chaand Bhi Iski Nashaaniyo’n Me Se Hain, turn Sooraj Aur Chaand Ko Sajda Na Karo Balke Sajda 
Isike Liey Karo Jisne Inhein Paida Kiya Hai, Agar Tumne Isiki Ibaadat Kama hai’ 34 


31 Al Behruqh Raqhaaeq 2/298 

32 Al A'araaf-138 

33 Surah Al Ambiya: 52 

34 Surah Haa Meem Sajda: 37 





Ma’aloom hua ke Allah ta’ala ke siwa kisi ko sajda karna haraam hai aur ghair ullah ki ibaadat hai, hamare 
awaamun-naas bhi aastaano aur mazaaron par jakar sajda rez hote hain, in ko bosa dete aur choomte hain, iski 
misaalei’n aali hajweri waghaira ke darbar par dekhi jaasakti hain. 

Ek Shaaaer ne apni kitab ‘Diwan Muhammadi’ page 136 mein likha hai: 

Khule Jalwe hain Is Dar Par Faqhat Allahu Akbar Ke 
Hameei’n Sajde Rawa Hain Khwaja Ajmer Ke Dar Ke 

Baba Fareed Al-Maaroof Ganj e Shakar Ke Darbar Ka Aankhon Dekha Haal: 

Mudeer Mujallah Ad-Da’awa (Monthly Islamic Magzine) Mohtaram Ameer Hamza Saahab bayan karte hue farmate 
hain ke is qabr par jo chaadar daali gai thi ispar ye she’r likha hua tha: 

Tere Dar Par Sajda Rezi Yehi Meri Bandagi Hai 

Ke Zara Lipat Kar Ro Loon Tere Sang Aastaan pe 

Baba Fareed ke mazaar ke darwaze par ye sher likha hua hai. 

Ham Ne Ye Bandi Ka Tareeqa Bana Liya 

Apne Baba Ko Yaad Kiya Sar Jhuka Liya 

In asha’aar se maloom hot ahi ke in logon ko is baat ka ilm hai ke sajda ibaadat hai aur ye ibaadat o bandage 
samajhkar Baba Fareed ke mazaar par sajda rez hain, lihaza ab kisi taweel ki gunjaesh nahi. Isse bada kufr o 
shirk aur kiya hosakta hai ke aadmi Ghairullah ki bandage ka qhud iqrar kare aur phir iske mutabiq ghairullah 
ke liey sajda bhi kare. Buzrugo’n ke liey sajda yahood o nasaara ki aadat me shamil tha jise Aaimma e Islaam 
ne shirk ke saath mausoom kiya hai. 

Shah Waliullah Muhaddis Dehalwi 3 farmate hain: ‘Yahood o Nasaara Ki Aadaat Me Likha hai Ke Wo Sajda Bhi 
Apne Buzrugon Ke Liey Karte Hian, Pas Haq Ta’ala Ne Inke Afa’al Ko Shirk Ke Saath Mausoom Farmaya’ 35 

Nez ek aur muqaam par likhte hain: 

Ya’ani kuffar buto’n aur sitaro’n ko sajda karte the to Haq Ta’ala ne mutlaq ghair ullah ke sajda se mana’a 
kardiya. 36 

Nez Shah Abdul Azeez Muhaddis Dahelvi 3. apni Tafseer Fathul Hzeez me farmate hain: ‘Aisi ta’azeem joke 
Allah Rabbul Izzat ke shayaane shaan hai jaise umoom Ilm o Qudrat ka saabit karna aur ghaib daani aur 
mushkil kushai ya ghair ullah ke liey zubah karna ya ghair ullah ke liey sajda waghaira umoor paae jaae’n bila 
shuba ye kufr hai aur aise umoor wala murtad hai’ 37 

Maulana Azeezuddin Muradabadi 3 farmate hain ke: Nasus Sareeha Qataiya se Sajda Lighairillah Mutlaqan 
kufr o shirk sabit hai. 38 

Hafiz Salahuddin Yusuf (Hafizahullah) raqamtaraz hain: ‘Dast basta ta’azeemi Qiyam, Qauma o Sajda aur 
Tawaaf, ye sab ibaadate’n wo hain jo sirf Allah ke liey (aur Tawaaf is ke ghar Baitullah ke liey) Maqsoos hain, 
agar yehi afaal Allah ke siwa kisi aur ke liey bhi kie jaaei’nge to ye Shirk fil ibaadat hoga’ 39 


35 A\ Balaaghul Mubeen 38 Akmalul Bayan Fi Taaed Taqwiyatul Emaan, page 205 

36 Hujatullahil Baaligha Page 74 39 Qabar Parasti -131 

37 Fathul Azeez - Page 616 

‘Hamaari shariyat islaamiya me ye qatan jaaez nahi ke koi kisi ko (Allah ke siwa) kisi tarha ka bhi sajda kare 
aur jo aisa karega wo kaafir hai’ 40 

Ahmad Raza Khan Barailwi Raqam Taraaz Hain: ‘Imam Shamsul Aaimma SarQhasi ne kaha agar sajda ghairullah 
ke liey ta’azeem ki khatir hua to kufr hai, Imam Qehsataani ne kaha Fataawa Zaheeriya me hai ke Sajda 
(Ghairullah ke saath) mutlaq taur par kaafi hojaega’ 41 

Mundarja baala tauzeehaat se ma’aloom hua ke ghairullah ke liey sajda ibaadat o ta’azeem kufr hai aur tamaam 
ulma is par muttafiq hain. 

Ghairullah Ko Maa Fauqul Asbaab Quwwaton Ka Maalik Samajhkar Pukaarna: 

Mushrikeen apne ma’aboodon me maafauqul asbaab iqhtiyaraat tasleem karke inhein pukarte the aur mushkilat 
o masaaeb me najaat dene wala samajhte the, haalaanke dua o pukaar Allah ki ibaadat hai. 

Irshaad e Baari Ta’ala hai: ‘AurTumhare Rab Ka Farman Hai KeMujhe Pukaro, MainTumhari Pukaro’n Ko Qubool 
Karta Hoon, Yaqeen Jaano Jo Meri Ibaadat Se Takabbul Karte hain, Wo Anqareeb Jahannam Mein Zaleel o 
Qhuwaar Hokar Daaqhil Honge’ 

Is aayat e kareema me dua ko ibaadat qaraar diya hai, jaisa ke (Ibaadati) ke lafz se waazeh hai, nez 
Nabi Kareem Mr ne farmaya: ‘Dua Ibaadat hai’ 42 

Phir Aap M ne yehi aayat tilaawat ki. Naeemuddin Muradabadi Barailwi raqamtaraz hain: 

Is aayat ki tafseer me ek qaul ye bhi hai ke dua se murad ibaadat hai aur Quran Kareem me dua bama’ani 
ibaadat bahot jagah waarid hai. Hadees Shareef me hain: Ad-Dua o Huwal Ibaadah 43 

Dusre Muqam par farmay: ‘Keh Deejiey Main To Sirf Apne Rab Ko Pukarta Hoon Aur Iske Saath Kisi Ko Shareek 
Nahi Karta Aap Kehdei’n Main Tumhare Liey Nuqsan o Nafa’a Ka Iqhtiyar Nahi Rakhta’ 44 

In aayaat se ma’aloom hua ke Masaajid Allah ki ibaadat ke liey banaigai hain, is me sirf isi ko pukaara jaae, 
agar is ke saath kisi aur ko pukara gaya to ye shirk hai. Lekin itni waazeh aayaat ke bawajood musalmano ki 
masaajid me shirkiya kalimaat aaweza’n hain. Allah Ta’ala ke saath Yaa Rasool Allah! Ya Hassan! Ya Hussain! 
Ya A’ali! Ya Gaus A’azam! Waghaira. Jaise Alfaz ke saath nida ki jaati hai halaanke ye umoor shirk se ta’alluq 
rakhte hain aur kisi bhi siqha a’alim ke nazdeek jaaez nahi jaisa ke saabhiqa ibaraat se waazeh hai. 

Mushrikeen makka jo kaam ibaadat ke naam se bajalaate hain, yaani ghairullah ko maafauqh al asbaab 
qudrato’n ka maalik samajh kar inhein mushkilat o masaaeb aur dukh dard me pukarna, inke naap ki nazrei’n 
man-na inke taqreeb ke liey jaanwar zubah karna, inse auladie’n talab karna, muqbaro’n, aastaano’n, par 
etekaaf baithna, inki mujaawari karna waghaira ko Allah Ta’ala ne shirk se ta’abeer kiya hai aur hamare 
kalmago musalman bhi aise umoor ka irtekab karte hain jinse ijtenab intehai zaroori hai aur ahle ilm hazraat 
ka farz hai ke wo awaam ko aise umoor se mana’a karei’n. 

Aajkal a’am baso’n, gadiyo’n aur riksho’n waghaira par likha huta hai: ‘Noorani Noorr.... Har balaa Door’ 

Yehi a’aqeeda isaai hazrat bhi rakhte hain. Ek Din main ne bazat e khud ek riksha ke peeche likha dekha: 


40 Qabar Parasti -76&132 43 Khazaenul Irfaan Aa'ala Kanzul Eman, Page 681, Ref ranee No. 28, 

41 Hurmat Sajda Ta'azeemi - 21 Printed by Master Company, Urdu Bazar Lahore 

42 Jaame Tirmizi - Kitabut Tafseer, Ibne Maaja - Kitabud Dua, Abu 44 Surah: Al Jin 20-21 

Daood - Kitabus Salaat, also in Ibne Hibban & Haakim 

Yasoo Noor Har Balaa Door 
Da Museebata’n Sundaa Zaroor 

Is riksha ke number LXC 5070 tha, ya’ani isaai (Christian) bhi yehi aqeeda rakhta hai ke isu maseeh noor 
hain, inke naam se har balaa o musibat door hoti hai. Wo hamari mushkilat o masaaeb door karte hain aur dukh 
dard me hamari pukar sunte hain halaanke dukh dard me dua’en sunne aur qubool karne walaa Allah Wahda 
Lashareek hain. Irshaad Baari Ta’ala hai: 

‘Aur Jab Mere Bande Mere Baare Mein Aap Se Sawal Karei’n to Aap Wk Keh Dein Main Bahot hi Qareeb 

Hu’n, Har Pukarne Wale Ki Pukaar Ko Jab Kabhi Wo Mujhe Pukare Qubool Karta Hoon, Is Liey Logo’n Ko 
Chhahiyey Ke Wo Meri Baat Maan Lei’n Aur Mujh Par Eman Rakhein Take Wo Hidaayat Paaei’n’. 45 

Lekin kalma padhne walo’n ne islami a’aqaed tarak karke ghairullah par yaqeen karliya aur har mushkil o balaa 
taalne wala apna murshid aur peer faqeer qaraar deliya aur yaehi a’aqeeda esaai Esa ke bare me rakhte 

hain. 

Lehaza ham ne apne bhaiyo’n ki islah ki gharz se is kitab mein ye baat wazeh ki hai ke aqeedah tauheed par 
najaat ka daromadar hain, is baat ki da’awat tamaam Ambiya o Rusul ne di aur tawagheet o shayateen 
ki ibaadat jis tarha shirk hai isi tarha Ambiya o Rusul a, Malaaeka, Jin o Ins, Shajar o Hajar wghaira ki 
ibaadat bhi shirk hai. Mushrikeen Makka jo Allah Ta’ala ko Qhaliq, Maalik, Razzaqh, Naafe o zaar kashti paar 
lagaane wala waghaira samajhte the, inhei’n Allah Ta’ala ne mushrik isi liey qarar diya ke wo Allah Ta’ala ke 
siwa Ambiya o Auliya, Malaaeka, Jinno aur Buto’n Ko Mafauqul asbaab quwatto’n ka maalik o muqhtar samajhte 
the aur inhei’n mushkilat o hajaat aur masaaeb o aalaam me pukarte the. 

Inke is aqeede ki tardeed Allah Wahdahu Laashareek ne Quran Hakeem me be shumar muqamaat par ki hai. Jin 
mese chand ek ayaat quraani hamne is kitab me darj kardi hain. 

Agar aaj bhi koi shaqs kalma shahaadat padh kar Allah ke alaawa kisi ko maafauqul asbaab quwatto’n ka maalik 
o muqhtar samajhe aur inhei’n mushkilat o masaaeb aur haajaat o zaruriyat me pukare aur faut shudgan 
bargazeeda hastiyo’n ko Ghaus e Aazam, Ganj Baqsh, Daata, Faiz Aalam, Faryad ras Gardaane, in ke naam 
nazar o niyaz aur bakre chatre cadhae aur inhei’n muradie’n puri karne wala aur bagdi banane wala qhayal 
kare aur halaal o haraam ka iqhtiyar ghairullah me tasleem kare to wo mushrikeen ki ata’at karke mushrik ho 
jaata hai aur iski ibaadat namaz, roza, haj, zakat aur jihad waghaira baatil o bekar aur raaega’n jaati hain. 

Inhei’n is aqeede se tauba karke qaalis tauheed ko samajh kar is par amal karna chhahiyey kyou’nke aqeeda 
tauheed me agar iqhlas nahi hoga to qayamat wale din najat nahi hogi aur nahi Rasool Akram Wk ki shafaat ka 
haqdar hoga. Aqaaed saheeha aur a’amaal e saleha ke baghair koi chutkara nahi hoga, Nabi Mukarram W& ne 
apni piyari beti Sayyada Faatimatuz Zahra Radiallhuta’ala anho waghaira ko farmadiya tha ke: 

‘Main Tumhein Allah Se Kuch Kaam Nahi Aaounga’ 46 

Lehaza sab Musalman Bhaiyo’n ko apne aqeede ki islah rakhni chhahiyey aur a’amaal saaleha karte rehna 
chhahiyey. 

Abut Hasan Mubasshir Ahmad Rabbani 

2-6-1996 (Friday) 


45 Surah Al Baqra: 186 

46 Bukhari, Kitabut Tafseer 



Dawat E Tauheed 


Aqeeda tauheed Islam ki asal buniyad hai, Allah tabark o Ta’ala ne jitney bhi ambiya o rusul mabous 

farmae sab ki buniyadi dawat tauheed hi thee. Irshad Baari Ta’ala hai: ‘Aur Aap IPk se pehle jo rasool bhi hamne 
bheje inki taraf yehi wahi nazil farmai ke mere siwa koi ibaadat ke laaeq nahi pas turn sab meri hi ibaadat 
karo.’ 47 

Ek Doosre Muqam par farma: ‘Ham ne har ummat me ek rasool bhej diya aur iske zarie se sab ko qhabardar 
kardiya ke Allah ki ibaadat karo aur taghoot (ki ibaadat) se bacho’ 48 

Ek Aur Muqaam par farmaya: ‘Jo koi taghoot ka inkar karke Allah par eman le aaya is ne ek aisa mazboot Sahara 
thamliya jo kabhi tootne wala nahi’ 49 

In ayaat bayyanat me Allah wahdahu laashareek ne ye baat waazeh kardi hai ke isne tamam ambiya o Rasool 
ko tauheed ki dawat aur taghoot se inkar ke liey maboos kiya. 

Tauheed ka mafhoom ye hai ke Allah ta’ala ek hai, is ka koi shareek nahi, wohi tamam kaenat ka maalik o 
muqhtar hai, aalimul ghaib wash Shaada, har shai ka qhaliq, raaziqh, ghous ul aazam, faryad ras, ganj baqsh, 
faiz aalam, banda parwar, nazar o niyaz, mannat manoti aur soz o pukar ke laaeq, haajat rawa, mushkil kusha, 
bigdi banana wala, maalikul mulk, shahensha, qanoon saaz, farmarawa, zindagi o maut ka maalik nafa o nuqsan 
ka maalik, be niyaz aur mudabbir ul umoor hai. Jab har shai ka qhaliq o maalik wo hai to ibaadat ke laaeq bhi 
wo akela hai. Allah ta’ala hiki ibaadat ki jaae, iske alawa kisi ki ibaadat na ki jaae. Tawagheet o shayateen ki 
ibaadat se inkar kiya jaae. 

Taghoot Ki Ta’areef: 

Imam ibne Qayyim 3c ne taghoot ki jaame o mane ta’areef zikar ki hai: 

Taghoot har wo cheez hai jiski wajah se insane apni hadse tajawuz kar jaae, qhuwah ibaadat me ya itteba me 
ya ataa’at me. Har qhaum ka taghoot wahi hai jiski taraf wo Allah Ta’ala aur Rasool Allah ¥& ki bajae faisla ke 
liey rujoo karte hain, ya Allah ke siwa iski parastish karte hain ya bila daleel iski itteba karte hain ya iski ataa’at 
baghair is ilm ke karte hain ke ye Allah ta’ala ki ataa’at hai. 

Hamein Allah Ta’ala ne apni ibaadat ka hokum diya hai aur shyateen o taghoot ki ibaadat se ijtenab ka hokum 
diya hai, daur e haazir mein aise afraad ki kasrat maujeed hai jo Allah ta’ala ke alawah ahle quboor ko mushkil 
kusha, haajat rawa, fateh o shikast ka maalik, aulad aur rozi rasaa’n samajhte hain. Sufiya ke mazarat aur 
aastaano’n par hazir hokar nazrein, niyazein cadhate hain aur inki quboor par sajda rez hokar apni haajat pesh 
karte hain aur inka taqarrub hasil karne ke liey inke naam par janwar zubah karte hain aur ambiya o auliya aur 
peero’n faqeero’n ko muradei’n puri karne wala samajhte hain aur ye aqeeda rakhte hain ke in pakbaz hastiyo’n 
ko Allah ta’al ne ghaibee aur asbaab se baalatar roohani quwwat tasarruf de rakhi hai aur ye buzrug is mafauqul 
fitrat quwwat ke zarie hamari mushkilat hai karte hain ya Allah ta’ala se manwa kar poori kardete hain aur aise 
wasaaet o wasaael ko aqeede ka juz samajhte hain, ye aqeeda sarasar shirk hai aur iska murtakab mushrik hai. 

Darj e zel sutoor (lines) me iska muqhtasar sa jaaeza pesh qidmat hai. 


47 Surah Ambiya: 35 

48 Surah Nahal: 36 

49 Surah Baqra 256 



Mushrikeen Ka Allah Ke Baare Me Aqeeda: 


Mushirkeen e Makka Allah Ta’ala ki zaat ka iqrar karte the, ise qhaliq o maalik, sooraj o chand musaqqhar 
karne wala, rozi rasa’n aur maut o hayat ka malik qarar dete the, jaisa ke irshad e baari ta’ala hai: ‘Aap M 
ke dei’n kaun tumko asmaan aur zameen se rizqh deta hai, ye sama'at aur beenai ki quwwatei’n kike iqhtiyar 
me hain? Kaun bejaan me se jandar ko aur jaandar me se bejan ko nikalta hai? Kaun is nizam a’alam ki 
tadbeer kar raha hai? Wo zaroor kaheinge ke Allah ta’ala, kaho phir turn (Haqeeqat ke qhilaf chalne se) 
parhez nahi karte?’ 50 

Ek aur muqam par farmaya: ‘Inse kehdeejiey batao! Agar turn jaante hoke ye zameen aur iski saari aabaadi 
ki ki hai? Ye zaroor kaheinge Allah ki, kaho phir turn sochte kyoun nahi. Inse pooch saato’n asmaan aur aarsh 
azeem ka maalik kaun hai? Ye zaroor kahei’nge Allah. Kaho phir turn darte kyoun nahi? Inse kaho batao! Agar 
turn jaante hoke har cheez par iqtedar kiska hai aur kaun hai wo jo panah deta hai aur iske muqable me koi 
panah nahi de sakta? Ye zaroor kahenge ye baat to Allah ta’ala hi ke liey hai, phir turn kaho kis jaadu ke fareb 
me pade hao?’ 

Irshad e Baari Ta’ala hai: ‘Aur agar turn in logon se pooch aasmaan aur zameen ko kisne paida kiya hai aur 
suraj aur chand ko kis ne musaqqhar kiya hai to zaroor kahei’nge ke Allah ne. Phir ye kidhar se dhoka kha 
rahe hain? Allah hi hai jo ane bando’n me se jiska chhahta hai rizqh kushada karta hai aur jiska chhahta hai 
tang karta hai, yaqeenan Allah Ta’ala har cheez ka jaanne wala hai aur agar turn inse pooch kisne aasmaan se 
paani barsaya aur iske zarie se murda padi hui zameen ko zinda kardiya to wo zaroor kahenge Allah ne. Kaho 
Alhamdulillah magar inme se aksar log be aqal hain’ 51 

Ek aur muqam par farmaya: ‘Aur Agar Aap M inse poochein aasmaano aur zameen ko paida karne ala kaun 
hai? To ye zaroor kaheinge Allah Ta’la. Kaho Alhamdulillah magar inme se aksar log jante nahi’ 52 

Isi tarha farmaya: ‘Aur in logo se agar turn kaho ke aasmaano aur zameen ka paida karne wala kaun hai? To ye 
zaroor kaheinge Allah, Aap M keh dein jab haqeeqat ye hai to tumhara kya qhayal hai ke agar Allah mujhe 
nuqsan poh’nchana chhahiye to kya tumhare ye dev jinhien turn Allah ke alawa pukarte ho, mujhe iske 
pohcae hue nuqsan se bachaalengi? Ya Allah mujh par maherbani karna chhahe to kya ye iski rahmat ko rok 
sakeingi? Bas inse kehdo ke mere liey Allah hi kafi hai, barosa karne wale isi par bharosa karte hain’ 53 

Isis tarha farmaya:’Aur Agar Aap Wk inse poochein inhein kisne paida kiya? To ye qhud kahei’nge Allah Ta’ala 
ne, phir kahan se ye dhoka kharahe hain? 54 


50 Surah Yunus 31 53 page 55 

51 Surah Ankaboot 54 page 55 

52 Page 54 

Mushrikeen Makka Saqth Takaleef Me Sirf Allah Ko Pukarte The: 

Mushrikeen e Makka agarche aam halaat me apne ma’aboodan e baatela ko pukarte the, magar shaded tareen 
mushkilat aur masaeb o aalaam me ek Allah hi ko pukarte the. 

Irshad e Baari Ta’ala hai: ‘Inse kaho zara ghaur kake batao agar kabhi tumpar Allah ki taraf se koi musibat 
aajaati hai ya aaqhri ghadi aapahoncti hai to kya is waqt turn Allah ke siwa kisi aur ko pukarte ho? Bolo! Agar 
turn sacche ho. Is waqt turn Allah hi ko pukarte ho phir agar wo chhahta hai to is musibat ko turn se taal deta 
hai. Aise mauqo’n par turn apne tehrae hue shareeko’n ko bhool jaate ho’ 55 

Is ayat kareema se maloom hua ke jab mushirkeen par koi badi aafat o musibat aajaati ya maut apni bhayanak 
surat me aakhadi hoti to is waqt inhein ek Allah ke siwa koi daaman panah nazar nahi aata tha. Bade bade 
mushrikeen aise mawaqe par pane mushkil kushao’n ko bhool jaate the. 

Irshad e baar ta’ala hai: ‘Aey Nabi (Salallaho alaihe wasallam)\ Inse pooch sehra aur samandar ki taarikiyon me 
kaun tumhein qhatrat se najat deta hai? Kaun hai jis se turn (Musibat o mushkil me) gidgida kar aur chupke 
chupke duaei’n mangte ho? Kis se kehte ho ke agar is bala se is ne hamko bachaliya to ham zaroor shukar guzar 
honge? Kaho Allah ta’ala tumhein is se aur har takleef se najat deta hai phir turn dusro’n ko iska shareek banate 
ho’ 56 

Maloom hua ke tamam iqhtiyarat ka maalik aur muqhtar e kul sirf Allah wahdahu laashareek hai, tamam 
qismato’n ki bag daud iske haat me hai. Mushrikeen makka saqt mushkilat me aur jab tamam asbaab ke rishte 
toot-te nazar aate to be-iqhteyar isi ki taraf rujoo karte the, lekin jab Allah Ta’ala inki mushkil kushai kardiya, 
rizqh ki frawaaniya’n kardeta to wo apne ma’aboodan baatila ko data aur qismato’n ka maalik samajhne lagte 
aur inke naam ki nazrei’n niyaazen cadhana shuroo kardete. 

Allah Ta’ala ne farmaya: ‘Insan ka haal ye hai ke jab ispar koi saqth waqt aaa hai to khade aur baithe aur lete 
ham ko pukarta hai, magar jab ham iski museebat taal dete hain to aisa chal nikalta hai ke goya isne kabhi apni 
mushkil me hamein pukara hi na tha, isi tarha had se guzarjaane walo’n ke liey in ke kartoot khushnuma banadie 
gae hain’ 57 

Ek aur muqam mulaqhata keejiey: ‘Logon ka haal ye hai ke musibat ke ba’ad jab ham inko rahmat ka maza 
cakhate hain to fauran hi wo hamari nashaniyo’n ke ma’amla me chalbaziya’n shuru kardete hain. Inse kaho 
Allah apni tadbeer me turn se ziyada tez hai, iske farishte tumhari sab makkariyo’n ko qalam band kardete 
hain. Wo allah hi hai jot urn ko qhushki aur tari me chalaa hai. Chunache jab turn kashtiyo’n me sawar hokar 
baadmuwafiq par farha’n o shada’n safar kar rahe hote ho aur phir ekaek baad muqhalif ka zor hoa hai aur har 
taraf se maujo’n ke thapede lagte hain aur musafir samajhlete hain ke toofan me ghar gae hain, is waqt sab 
apne deen ko qalis Allah ke liey karke is se duae’n maangte hain ke agar tune hamein is tufan se najat dedi to 
ham shukar guzar bande ban jaaei’nge, magar jab Allah najat de deta hai to phir wahi haq se munharif hokar 
baghawat karne lagte hain.’ 58 

Issee tarha farmaya: ‘Aur tumhein jo ne’mat bhi hasil hai Alah hi ki taraf se hai, phir jab koi saqt waqt turn par 
aata hai to turn log khud apni faraydei’n le kar sisi ki taraf daudte ho magar jab Allah tumhari mushkil kushai 
kardeta hai ekaek turn me se ek groh apne rab ke saath doosro’n ko shareek banaane lag jaat hai’ 59 


55 Surah AlA'am 40-41 58 Surah Yunus 21-21 

86 Surah Al Ana'am 63-64 59 Page 58 

57 Page 57 

‘Aur jab samandar me turn par musibat aati hai to is ek ke alawa doosre jin jin ko pukara karte ho wo sam gum 
hojaate hain, magar jab wo tumhei’n najat de kar qhushki par poh’nchadeta hai to turn is se mu’n modjaate 
ho, insaan waaqai bada naashukra hai’ 60 

‘Jab ye log kashti par sawar hote hain to Allh ke liey ibaadat ko qaalis karke ise pukarte hain, phir jab wo 
inhei’n bacha kar qhushki par le aata hai to ekaa ek ye shirk karne lagte hain’ 61 

‘Aur jab (samandar me) in logon par ek mauj saaebaano’n ki tarah chaa jaati hai to ye Allah ko pukarte hain, 
apni pukar ko isi ke liey qhalis karke phir jab wo inhei’n bacha kar qhushki tak ponhchadeta hai to in mese kuch 
etedar par rehte hain, hamari nashaniyo’n ka inkar gaddar aur nashukre ke siwa koi nahi karta’ 62 

‘Logon ka haal ye hai ke jab inhein koi takleef pahonchti hai to apne rab ki taraf rujoo karke ise pukarte hain, 
phir jab wo kuch inhein apni rahmat ka zaaeqa cakhata deta hai to ekaek kuch log inme se shirk karne lagte 
hain’ 63 

‘Insan par jab koi aafat aati hai to wo apne rab ki taraf rujoo karke ise pukarta hai, phir jab iska rab ise apni 
nemat se nawaz deta hai to wo is musibat ko bhool jata hai jis par wo pehle pukar raha tha aur doosri hastiyo’n 
ko Allah ka hissedar banata hai take iski rah se gumrah karde. Is se kaho thode din apne kufr se faaeda uthale 
yaqeenan jahannam me jaane wala hai’ 64 

In aayaat me Allah Ta’ala ne mushrikeen makka ka zikar kiya hai ke wo Allah Ta’ala ko mushkilat o masaaeb 
aur dukh dard me haami o naasir samajh kar pukarte the, talatm amwaaj jo nihayat qhatarnak hoti hain, in me 
jab phans jaate to is waqt sirf ek Allah ko mushkil kusha aur haajat rawa samajhte aur qhalis pukar ka wa’ada 
bhi karlete. Jab wo inhei’n najat de deta to kehte mujhe to fala’n ma’abood ne is musibat se bacha liya hai 
lekin aajkal ke log kalma shaadat padhne ke bawajood ye na’ara lagate hain. 

Ya Moeen Uddin Chishti Lagaade Paar Meri Kashti 

Ya’ani Aali RadiaUhuta’ala anho ko jo ajaaebaat ka mazhar hain, inhein pukarei’n to mushkilat o masaaeb me 
apna madadgar paei’nge, har dukh dard zarur teri wilayat ke zarie door hota hai.. Aey Ali... Aey Ali... Aey Ali 65 

A’akrama Bin Abi Jahal Ka Islam Qubool Kama: 

Jab Makka fateh hua to A’akrama bin abi jahal dar kar bhag nikle aur kashti par is qhayal se sawar hue ke mulk 
habsha chale jaaeinge lekin baad tund o tez ne kashti ko gher liya to kashti walon ne ek doosre se kaha: ‘Apne 
Rab Ko Qhalis Pukaro Yaha’n Is Ke A’alawa Koi Najaat Nahi De Sakta’ Ye baat sunkar A’akrama ne kaha ‘Allah 
Ki Qasam Agar Samandar Me Ek Allah Ke Siwa Koi Najaat Nahi De Sakta To Qhushki Me Bhi Is Ke Siwa Koi Najat 
Dahinda Nahi Hai. Aey Allah! Mujh Par A’ahed Hai Agar Main Yahanse Saheeh Salaamat Nikalgaya To Main 
Muhammad W& Ke Haat Rakh Du’nga Aur Main Aap && Ko Zaroor Rauf o Raheem Paaounga’ 

Phir A’akrama bin Abi Jahel ne aakar Islaam qubool kiya 66 


60 Surah lsra-68 63 Surah Rome 33 

61 Surah Arkaboot “ Zumar 81 

62 Surah Luqman 32 65 R°°ho'n ki Duniya, page 163 By Ahmad Raza Khan 

66 Tafseer Ibne Kaseer 3/464, in Tafseer Surah Al Ankaboot 

Ahle Arab Ko Mushrik Kyoun Kaha Gaya: 


In ayaat baiyyanat se ye baat roz e raushan ki tarah a’ayan hoti hai ke mushrikeen makka sirf ye nahi ke zaat 
baari ta’ala ka iqrar karte the balke ise aasmaano aur zameen ka qhaliq, sama’ato’n aur beenai ki quwatto’n 
ka muqhtar o maalik, raaziq, mudabbir ul umoor, panah dene wala, nafa’a o nuqsan ka maalik bhi samajhte 
the aur saqt mushkilat me qhalis ise hi pukarte the, phir sawal ye hai ke inhein mushrik kyoun qarar diya gaya? 

Is baat ka jawab Quran Hakeem ke muta’ale se saaf saaf maloom hota hai ke wo kuch hastiyo’n ke bare me ye 
aqeeda rakhte the ke inko Allah Ta’ala ki taraf se maafauq ul asbaab iqhtiyar diye gae hain aur ye samajhte 
the ke wo hastiyan hamari sifarish karke hamari muradei’n puri kara deti hain aur hamein Allah ke qareeb 
kardeti hain jise inki ibaadat qarar diya gaya. 

Kya Mushrikeen Sirf Buto’n Ki Ibaadat Karte The? 

Sabse Pehle In Hastiyo’n ke bare me aayaat Quraniya mulaheza karien ke wo but the ya saleheen bande? Irshad 
e Baari Ta’ala hai: ‘Turn Farmao! Pukaro Inehien Jin Ko Allah Ke Siwa Guma Karte Ho To Wo Iqhtiyar Nahi 
Rakhte Turn Se Takaaleef Door Karne Aur Na Pher Dene Ka, Wo Maqbool Bande Jinhein Ye Kaafir Poojte Hian 
Wo Aaphi Ki Taraf Waseela Dhoondhte Hain Ke In Me Kaun Ziyada Muqarrab Hai, Is Ki Rahmat Ki Ummieed 
Rakhte Hain Aur Is Ke Azaab Se Darte Hain. Be Shak Tumhare Rab Ka Azaab Dar Ki Cheez Hai’ 67 

Naeem Uddin Muradabadi Iski Tashreeh Me Raaqim Hain: 

Kuffar jab qahet shaded me mubtela hue aur naubat yahaan tak pho’nchi ke kutte aur murder kha gae aur 
Sayyad A’alam ¥& ke huzoor me faryad lae aur Aap ¥& se dua ki ilteja ke, is par ye aayat naazil hui aur farmaya 
gaya ke jab muqarrab logo’n ko qhuda mante hoto is waqt inhein pukaro aur wo tumhari madad karei’n au jab 
turn jante hoke wo tumhari madad nahi karsakte to kyoun inhein ma’abood banate ho? 68 

Phir aage maqbool bando’n ke bare me likhte hain: Jaise Hazrat Isa ^ 4 * Hazrat Uzair aur Malaaeka 69 

Maulvi Ahamad Raza Khan aur Naeemuddin Muradabadi ki is tauzeeh se ma’aloom hua ke mushrikeen jin 
hastiyo’n ko pukarte the wo Allah Ta’ala ke maqbool o muqarrab bande Hazrat Isa aur Hazrat Uzair 4 * 

f 2 ui aur Malaeka the. 

Imam Ibne Kaseer 3r farmate hain: ‘Hazrat Abdullah bin Abbas Radiallhuta’ala anho is ayat kareema ke bare 
me farmay: Mushrikeen kehte the ke ham farishton, Isa aur Uzair ki ibaadat karte hain’ Isi tarha 
yehi tafseer Mujahid (Rah-) se bhi manqool hai. 70 

Allama Syed Mehmood Aaloosi Hanafi Jk ne Abdur Razzaq, Ibn abi Shaiba, Buqhari, Nasai, Tabrani waghaira se 
Abdullah Ibn Masood Radiallhuta’ala anho ka farman naqal kiya hai ke: ‘Insano ka ek groh Jinno ke ek groh ki 
ibaadat karta tha, jinno ke groh ne Islam qubool karliya aur insane ne in ki ibaadat ko thaam liya to ye aayaat 
karima naazil hui’ 71 

Aur Ibne Abbas Radiallhuta’ala anho se manqool hai ke: ‘Ye aayat kareema in logon ke mutaalliq naazil hui 
jinhon ne Allah taala ke saath shirk kiya so inhon ne Isa aur in ki Maan Mariyam ,^1 4 *, Uzair Sooraj, 

Chand aur Sitaroon ki ibaadat ki’ 72 


67 Surah At Isra) Tarjuma Ahmad Raza Khan 70 Tafseer Ibn Katheer V3 P 35 

68 Page 414 Hashiya Number 117 71 Roohul Ma'ni 10/98 

69 Page 414 Hashiya Num 118 72 Roohul Ma'ni 10/page 97&98 

Mundarja baala tafseer se ma’loom hua ke mushrikeen arab sirf buto’n ki ibaadat hi nahi karte the balke wo 
Isa aur in ki Maa’n Mariyam Uzair Sooraj, Chand aur Sitaroon ki ibaadat o parastish karte the to 

ye aayat kareema naazil karke Allah ta’ala ne inke aqeede ki tardeed kardi aur waazeh kardiya ke ye hastiyan 
dukh dard door kane ki taaqat nahi rakhteein aur na hi mushkil kusha aur data hosakti hain. Jab Isa o Uzair ^ 
fsui jaise jaleelul Qadr paigambar mushkil o museebat door karne ki quwwat o taaqat nahi rakhte to phir Ali 
Hajweri, Ganj Baqsh aur Data kaise hosakte hain? Aur Moinuddin chisti waghaira kaise kashtiyan paar lagaa 
sakte hain? Baba Shah Jamaal kaise khoobsurat o surqh laal bete ataa karsakta hai? 

Allah ek aur Muqaam par irshad farmaya: ‘Aur jis din ekkhatta karega inhein (Yane Mushrikeen Ko) aur ji ko 
Allah ke siwa poojte hain phir in ma’boodo’n se farmaya jaaega ke kyat urn ne gumrah kardiey ye mere bande 
ya ye khud hi raah bhool gae wo Arz kareinge paaki hai tujhe, hamein sazawaar na the ke tere siwa kisi aur ko 
Maula banaaein lekin tune inhein aur inke baap dadaao’n ko baratne diya yahaan tak ke wo teri yaad bhool gae 
aur ye log the hi halaak hone wale’ 73 

Ye Ma’abood Isa, Uzair aur Malaaika the 74 

Jaise Allah ta’ala ne farmaya: ‘Aur jab Allah ta’ala kahe ga aey Isa Ibne Mariya kya tumne logon se kaha 

tha ke Allah ta’ala ke siwa Mujhe aur Meri Maa’n' ko do (2) llaah banaao, to wo jawaab me arz karei’nge ke 
‘Subhan Allah’ mera ye kaam na tha ke wo baat kehta jis ke kehne ka mujhe Haq na ha, agar main aisi baat 
kahi hoti to Aap ko zaroor ilm hota, Aap jaante hai’n jo kuch mere dil me hai aur main nahi jaanta jo kuch aap 
ke dil me hai. Aap to saari poshida haqeeqato’n ke aalim hain, main ne inse iske siwa kuch nahi kaha jiska 
mujhse hukam diya tha, ye ke Allah ki Ibaadat karo jo mera bhi rab hai aur tumhara bhi’. 

Doosre Maqaam par Allah ta’ala fermata hai: ‘Aur jis din wo tamaam insano’n ko jamaa karega phir farishto’n 
se kahe ga kya ye log tumhari hi ibaadat kiya karte the? Wo kaheinge teri zaat paak hai, tuhi hamaara kaarsaaz 
hai, inke alaawa balke ye jinno ki ibaadat karte the aur inme se akar inpar Emaan laae hue the’ 

Irshaad e baari ta’ala hai: ‘aur inhon ne farishto’n ko joke Rahman ke bande hai, auratei’n tehraaya, kya inke 
banae waqt ye haazir the, ab likhli jaaegi inki gawaahi aur inse jawaab talab hoga aur bole agar Rahman chhahta 
ham inhein na poojte, inhein is ki haqeeqat kuch maloom nahi, you’n hin’ee atkalei’n daudaate hain’ 75 

In aayaat se ma’loom hua ke mushrikeen jinki ibaadat karte the inme farishte aur jin bhi the, Mushrikeen ke 
ma’boodon ke bare me farmaya: ‘Abh zara bataao! Tumne kabhi isLaat aur Uzza aur teesri ek dewi Manaat ki 
haqeeqat par kuch ghaur kiya hai?’ 76 

Saheeh Bukhaari me hai: ‘Abdullah bin Abbas Radiallhuta’ala anho se marwi hai ke Laat ek aadmi tha jo hajiyo’n 
ke liey sattu gholta tha’ 77 

Iss-se maloom hua ke Laat ek acche tarzka aadmi tha. 

Isi tarha Uzza ek aurat thee jiska but banakar mushrikeen poojte the, is Uzza but ko Khalid bin Waleed 
Radiallhuta’ala anho ne giraaya tha. 78 

Nuh ne jab apni qaum ko da’wat e tauheed di to qaum ne kaha: ‘Aur inhon ne kaha hargiz na chhodo 

apne ma’boodo’n ko aur na chhodo Wad aur Sawaa’ ko aur na Yag’hoos wo Ya’aooqh aur Nasr ko’ 79 


73 Surah Infirqaf 17 & 18) (Tarjuma Ahmad Raza Khan 

74 Madaarik Khazin 4 - 430) & (Tafseer Ibne Katheer 3 - 343 77 Tafseer Ibn Kaseer 4-264 

75 Tarjuma Ahamad Raza 78 Tafseer Ibn Kaseer 4-264 

76 Surah Najam 19-20) (Saheeh Bukhaari, Kitaabut Tafseer, baab Iqra 79 Surah Nuh 23 

yatimmul Laat wal Uzza 

Abdullah bin Abbas Radiallhuta’ala anho farmate hain: ‘Ye qaum e Nuh ke nek mardo’n ke naam hain’ 80 

Mazkura baala ayaat maqdsaat aur ahaadees saheeha se ma’aloom hua ke mushrikeen arab jin hastiyo’n ko 
pukarte aur inki ibaadat karte the inme Allah ke Nabi, Farishte aur Nek o Saleh afraad bhi the, nez Quran e 
Hakeem me (Min Doo Nillahi) me waarid ayaat ke u’moom me ye tamaam hastiya’n shaamil hain. 

Chand aur ayaat mulaaheza ho’n: 

Kya (Min Doo Nillahi) se Muraad Sirf But Hain? 

‘Beshak Allah Ta’ala ke alawah jinhen turn pukarte ho wo tumhari misl bande hain in se dua’ein mang dekho 
ye tumhari dua’ao’n ka jawaab dei’n agar turn sacche ho’ 81 

‘Aur Alah ka shareek tehraaya jinno ko haalaa’nke is ne inko banaya aur iske liey bete aur betiya’n ghadliee’n 
jahaalat se, paaki aur bartari hai IS ko inki baato’n se’ 82 

‘Turn farmao, Pukaaro! Inhein jinhei’n Allah ke siwa samjhe baithe ho wo zarrah bhar ke maalik nahi, Asmaano’n 
me aur na zameen me aur na inka in dono’n me kuch hissa aur na Allah ka in me se koi madadgaar’ 83 

Tafseer e maddarik V5 PI09 me hai (Min doo Nillahi) se muraad But aur Farishte hain, chad ek aur ayaat 
mulaaheza ho’n jin me (Min doo Nillahi) se muraad zawil Aqool hain) 

‘Inho’n ne apne ulama aur darwesho’n ko Allah ke siwa apna Rabb banaaliya hai aur is tarha Maseeh ibne Mariyat 
ko bhi. Haalaa’nke inhein 1 Ma’abood marhaq ke alaawa kisi ki bandage ka hukam nahi diya gaya. Wo jis 
ke siwa koi ibaadat ke laaeqh nahi, Paak hai wo in mushrikaana baato’n se jo ye log karte hain’ 84 

Is aayt e kareema me (Min doo Nillahi) se muraad Ulamaa aur Darwesh aur Isa hain. 

‘Kisi insaan ka ye kaam nahi hai ke Allah to isko Kitaab, Hukm aur Nabuwat ataa farmaae aur wo logo’n se kahe 
ke Allah ke siwa turn mere bande ban jaao’ 85 

Yahaan (Min doo Nillahi) se muraad Ambiyaa pui ^ hain, jinhei’n Kitaab, Hikmat, aur Nabuwwat jaisee 
qhususiyaat se nawaaza gaya. 

‘Keh deejiey aey Ahle Kitaab! Aao ek aise baat ki taraf jo hamaare aur tumhaare darmiyaan yaksaa’n hai, ye 
ke ham Allah ke siwa kisi ki bandage na karei’n, is ke saath kisi ko shareek na tehraei’n aur ham me se koi Allah 
ke alaawa kisi ko apna Rabb na banaae’ 86 

Yahaa’n (Min doo Nillahi) se muraad insaan hi hai. 

‘Wo Allah ke alaawa Aurato’n ko pukaarte hain’ 87 

Is ayaat e kareema me (Min doo Nillahi) se muraad auratei’n hain. In tamaam ayaat se waazeh hogaya ke (Min 
doo Nillahi) se muraad sirf Butt nahi balke Allah Ta’ala ne (Min doo Nillahi) me Ambiyaa, Auliyaa, Shohadaa, 
Malaaeka, Jinn, Insaan, Shajar o Hajar waghaira ko shaamil kiya hai. 


80 Buqhari Kitab ut Tafseer Surah Nuh - 4920 84 Surah Tauba 31 

81 Surah A'raaf 14 85 Aale Imraan 89 

82 Surah Al-Ana'aam) (Tarjuma Ahmad Raza Khan 86 Surah Aale Imraan 64 

83 Surah - 87 Surah Nlsaa 117 

In Hastiyo’n Ke Baare Me Mushrikeen Ka Aqeeda: 

1. Uzza ka Aastaana o Asthaan ‘Ghtfaan’ me tha, jab jang e uhad hut aur kuch der ke liey musalmaano’n 
ki fateh shikast me badly to Abu Sufiyaan (jo abhi Musalmaan na hue the) ne pahaadi par chadh kar 
kaha: 

“Kya Qaum Me Muhammad Utik Hain?” 

Aap Wk ne farmaaya: “ise jawaab na do” 

Phir isne kaha: “Kya Qaum Me Umar bin Qhattab Radiallhuta’ala anho Hain?” 

Aap W& ne farmaaya: “ise jawaab na do” 

To wo kehne lagaa: “Ye Sab Qatl Hochuke hain, agar zinda hote to jawaab dete” 

Hazrat Umar Radiallhuta’ala anho apne uopar qaboo na rakh sake ise kehne lage: 

“Aey Allah ke dushman! Tune jhoot kaha Allah ne hamei’n teri ruswaai ke liey zinda rakha hai” 

Abu Sufiyaan ne kaha: “Hubal Ouncha Ho” 

Nabi Wk ne farmaaya: “Isko Jawaab do - Allah Ta’ala Sab Se Buzrug o Bartar Hai” 

Phir Abu Sufiyaan ne Kaha: “Hamari Madadgaar Uzza hai aur Tumhaari Madadgaar koi Uzza naheei’n” 
Nabi ¥& ne farmaaya: “Isse kaho - Allah hamaara madadgaar hai tumhaara koi madadgaar nahi”88 

Isse maloom hua ke mushrikeen ke maboodaan e baatila jo ke Ohad ke mauqe par maujood na the, in me 
mushrikeen ko Maafauqh ul Fitrat quwwatei’n aur taaqatei’n dikhaai de rahi theei’n, tabhi to inhon ne 

Uzza ko Madadgaar o Ma’aoon samjha. 

2. Hood ne jab apni qaum ko Tauheed ki da’awat aur Allah ki ibaadat ki taraf bulaaya to qaum ne 
jawaab diya: ‘Inho’n ne kaha aey Hood! Turn hamaare paas koi sareeh shaadat lekar nahi aaey ho aur 
tumhare kehne par ham apne ma’abudo’n ko nahi chhod sakte aur tumpar eman lane wale nahi, ham 
to ye samajhte hai ke tumhare upar hamaare ma’aboodo’n me se kisi ki maar pad gai hai’ 89 

Ya’anee tumne hamaare kisi hazrat ke aastaane ki ghustaaqhi ki hogi jiska qhamyaaza turn bhugat rahe ho ke 
behki behki baatei’n karne lage ho aur yehi bastiyaa’n jahaa’n turn Izzat o Wiqaar se reh rahe the, in me aaj 
tumhei’n gaali galoch se nawaaza jaarahaa hai. 

Naeemuddin Muraadabaadi ne likkha hai ke: ‘Turn jo buto’n ko bura kehte ho is liey inho’n ne tumhei’n deewana 
kardiya hai’ 90 

Jaise aaj kal log samajhte hain ke agar kisi aadmi ne wali ke mazaar aur aastaane se daraqt toda to buzrug iski 
taa’ngei’n todh denge. 

Irshad e Baari Ta’ala hai:‘Kya Allah apne bande ko kaafi nahi aur tumhei’n daraat hain iske siwaa auro’n se’ 91 

Is aayat e kareema me Allah ta’ala ne Nabi Wk ke bare me farmaaya ke kuffar e arab ne Nabe e Kareem Wk ko 
daraana chhaha aur Aap ¥& se kha ke Aaap Wk hamaare ma’aboodo’n ki buraaiya’n bayaan karne se baaz aaiye 
warna wo Aap W& ko nuqsaan po’nhchae’nge, halaak kardei’nge ya aqal ko faasid karde’nge. 


88 Saheeh Buqhaari, Kitaabul Maghaazi, Bab Ghazwa Ohad 4034 & 90 P 327 Haashiya Number 118 

Kitaabul Jihaad 3039 91 Surah Zumar 36 Tarjuma Ahmad Raza 

89 Surah Hud 53-54 

3. ‘Abdullah bin Abbas Radiallhuta’ala anho se riwaayat hai ke Mushrikeen Baitullah ka tawaaf karte hue 
kehte (Labbaika Laa Shareeka Laka). 

Nabi Wk farmaate: ‘Halaakat ho tumhaare liey isi par kifaayat karo’ 

Lekin wo kehte: ‘(Ilia Shareekan Huwa Laka Tamlikuhu wamaa Malaka) Ya’anee - Aey Allah! Tera koi shareek 
nahi magar aisa shareek jot ere liey hai, tu is shareek ka bhi maalik hai aur is cheez ka bhi maalik hai jo is 
shareek ke iqhtiyaar me hai’ 92 

Is Saheeh riwaayat se ma’aloom hua ke mushrikeen apna ma’abudo’n me jo kuch quwwat o iqhtiyaar maante 
the iske bare me inka aqeedah ye tha ke ye iqhtiyaaraat inke zaati nahi, balke Allah ke a’ataa kirda hain aur 
yehi taqaaza in pichri aayaat ka hai jin me kuffar o mushrikeen ka aqeeda ye zikar kiya gaya hai ke saari 
kaaenaat ka Qhaaliq, Maalik, Raaziq, Mudabbir ul Umoor Allah Ta’ala hai aur is a’ataai kulli iqhtiyaar ka aqeeda 
rak kar wo in hastiyo’n ko mushkilaat o masaaeb aur dukh o aalaam me pukaarte the. 

4. Irshaad e Baari Ta’ala hai: ‘Aur ye log Allah ke siwa aisee cheezo’n ki ibadat karte hai jo na inko zar 
poh’ncha sakei’n aur na inko nafaa poh’ncha sakei’n aur kehte hain ye Allah ke paas hamaare sifaarishee 
hain. Aap W& in se keh dei’n kya turn Allah ko aisee cheeez ki qabar dete ho jo Allah Ta’ala ko maloom 
nahi, na aasmaano’n me aur na zameen me, Wo Paak o Bartar hai in logo’n ke shirk se’ 93 

Maloom hua ke mushrikeen apne ma’aboodo’n ke bare me ye aqeeda rakhte the ke inki sifaarish se Allah 
hamaari zaruratei’n poori kardeta hai, hamaari bigdiya’n banadeta hai, ya hamare dushmano’n ki bani hui 
bigaad deta hai, ya’ani mushrikeen bhi Allah ki siwa jinko Maa Fauqul Asbaab pukaarte the inko nafa’ao nuqsaan 
ke husool me mustaqil nahi samajhte the balke inhei’n ghair mustaqil aur apne aur Allah ke darmiyan zariya o 
waasta aur waseela qaraar dete the aur ye shirk hai, jo aayat ke aaqhri jumle se waazeh hai. 

Doosre maqaam par Irshaad hai: ‘Beshak hamne is kitab ko Aap ki taraf haq ke saath naazil kiya, pas Aap Wk 
Allah hi ki ibaadat karei’n, isi ke liey ibaadat ko qaalis karte hue. Qhabardaar! Allah ta’ala ke liey hi qhaalis 
ibaadat karna hai aur jin logo’n ne iske siwa kaarsaaz banaa rakhe hain (aur kehte hain) ke ham inki ibaadat 
sirf is liey karte hai ke ye (hastiya’n) Allah ke nazdeeki martabe tak hamaari rasaai kardei’n’ 94 

Is aayat se bhi waazeh hua ke mushrikeen makka apne ma’aboodo’n ko jo Maa Fauqul Asbaab pukaarte aur 
poojte the to inhei’n mustaqil nahi samajhte the balke is liey inki ibaadat karte the ke inke zarie Allah ka qurb 
haasil hojaae ya Allah ke haa’n ye hamaari sifaarish karie’n ya’ani mustaqil ibaadat Allah ki hi maante the 
kyou’nke sifaarishi mustaqil nahi balke gair mustaqil hi hota hai. 

Mundarja baala aayaat o ahaadees se ma’aloom hua ke mushrikeen apne ma’aboodo’n ke baare me ye aqeeda 
rakhte he ke inhei’n Allah ta’ala ne Maa Fauqul Asbaab iqhtiyaarat de rakhe the jiski bina par wo inhei’n 
mushkilaat o masaaeb me pukaarte the aur inhein apna haajat rawa aur mushkil kusha gar-da’nte the aur Allah 
ke haa’n apna sifaarishi samajhte the isi bina par inhei’n mushrik qarar diya gaya. 

Yaad rahe ke Dua o Pukaar aur Imdaad jo Maa Tehtul Asbaab ho wo bil Ittefaaq jaaez aur mahel naza’a naheei’n 
hai, jiske dalaael Quraan Hakeem me maujood hain, jaise farmaya 

‘Aur agar wo deen me turn se imdaad ka mutaleba karei’n to inki madad turn par laazim hai’ 95 


92 Saheeh Muslim - Kitaabul Haj - Baabut Talbiya 1180 

93 Surah Yunus 

99 Surah Anfal 82 



Kaheen farmaya: ‘Neki aur Taqwa ke kaamo’n me ek doosre ke saath ta’aoon karo, gunah aur ziyadati ke 
kamo’n me ek doosre ke saath ta’aoon mat karo’ 96 

Ek aur muqaam par farmaya: ‘Nuh ne farmaya: Aey mere parwardigar! Main ne inhei’n din raat pukara, 
da’awat di’ 97 

Isi tarha ham din raat bazariey telephone ya wireless ya radio ya internet aur deegar jaded zaraae mawaasilaat 
ke zarie ek doosre tak aawaaz o paighaam poh’nchate hain, is qism ki nida (Sound/voice) ya paighaam (Message) 
jo bazarie aalaat hain Maatetul Asbaab me daaqil hokar jaaez hain, Naajaez o Haraam Nahee’n. Pas maqhlooqat 
ka apni fitri quwwat o iqhtiyaar ke daaere me rahkar ek doosre se madad lena Shirk o Tauheed ke mabhas se 
qhaarij hai. Jab ke inhein iqhtiyaraat ke tahet mushrikeen apne liey bhi doud dhoop aur mehnat se kaam lete 
the aur apni haajaat o zaruriyaat ke liey tag o do karte the. 

Inhei’n mushrik sirf is bina par qarar diya gaya ke inho’n ne Ambiya, Auliya, Malaaeka, Jino’n aur Devtao’n 
waghaira ko fitri iqhtiyaraat aur daaerakaar se baala tar hokar pukaarna shuroo kardiya tha, is aqeede ki 
tardeed Allah Ta’ala ne bharpur andaz me ki. 

Mushrikeen ke Aqeede ki Tardeed: 

‘Inse kaho kya turn Allah ke alaawa aise ki ibaadat karte ho jo tumhare liey na nuqsaan ka iqhtiyaar rakhta hai 
aur na hi nafa ka, haalaa’nke sab ki sunne walal aur sab kuch janne wala to Allah hi hai’ 98 

‘Aap Wk inse kahei’n ka ham Allah Ta’ala ke siwa inko pukaarei’n jo na hamei’n nafa’a de sakte hai aur na 
nuqsaan’ 99 

‘Kiya aise logo’n ko Allah ka shareek tehrate hain jo kisi cheez ko paida nahei’n karte balke qhud paida kiey 
jaate hain, jo na inki madad karsakte hai’n aur na Aap apni madad par qaadir hain’ 100 

‘Beshak wo log jinhei’n turn Allah ke siwa pukarte ho tumhari misl bande hain, inse dua’ae’n maag dekho, ye 
tumhari dua’ao’n ka jawaab dei’n agar turn sacche ho’ 101 

Aur Allh Ta’ala farmate hain: ‘Wo log jinhei’n turn Allah ke alaawa puarte ho wo tumhari madad karne ki taaqat 
nahei’n rakhte aur na hi apni madad aap karsate hain’ 102 

‘Isi ko pukarna barhaq hai aur wo log jo iske alawa ko pukarte hain wo inki dua’ao’n ka koi jawaab nahei’n de 
sakte, inhein pukarna to aisa hai jise koi shaqs paani ki taraf haath phaila kar is se darqhuwast kare ke tu mere 
mu’n tak paho’nch ja halaa’nke paani is tak paho’nchne wala nahi, bas isi tarha kafiro’n ki dua’aein bhi kuch 
nahi hain’ 103 

‘Inse pooch! Asmaano’n aur zameen ka rab kaun hai? Kaho Allah. Phi rinse kaho ke jab haqeeqat ye hai to kyat 
urn ne iske siwa aise logo’n ko kaar saaz banaliya hai, jo khud apne liey nafa o nuqsaan ka iqhtiyar nahi rakhte? 
Kaho kya andha aur dekhne wala barabar hosakte hain? Kya tarikiya’n aur raushni yaksaa’n hoti hain? Aur agar 
aisa nahi to inke muqarar kirda shareeko’n ne bhi Allah Ta’ala ki tarha kuch paida kiya hai ke iski wajah se in 
par taqleeq ka ma’amla mushtaba hogaya? Kaho har cheez ka qhaaliq sirf Allah hai aur wo yekta hai, sab par 
gaalib hai.’ 104 


96 Surah Maaeda 3 

‘Aur wo dusri hastiya’n jinhei’n log Allah ke alaawa pukarte hain wo kisi cheez ki bhi qhaliq nahi balke qhud 
maqlooq hain, murda hain na ke zinda aur in ko kuch ma’aloom nahi hai ke inhei’n kab (dobaara zinda karke) 
uthaya jaaega?’ 105 

‘Aur Allah ke alaawa inki ibadat karte hain jo inke liey aasmaano’n aur zameen me se kuch bhi rizq nahi de 
sakte aur nahi inhei’n is kaam ki iste-taa’at 106 

‘Inse kaho pukaro! In logo’n ko jinhei’n turn Allah ke alaawa guman karte ho, wo kisi takleef ko turn se na hata 
sakte hain aur na badal sakte hain.’ 107 

‘Aur logo’n ne Allah ke alawa aise ma’abood bana liey jo kisi cheez ko paida nahi karsakte balke wo qhud paida 
kiey jaat hain, jo qhud apne liey bhi kisi nafa o nuqsan ka iqhtiyar nahi rakhte, jo na maar sakte hain aur na 
zinda karsakte hain, na mare hue ko phir utha sakte hain.’ 108 

‘Aur wo Allah ke alaawa aisi hastiyo’n ki ibaadat karte hain jo na inhei’n nafa’a de sakti hain aur na nuqsan aur 
upar se mazeed ye ke kaafir apne rab ke muqable me har baaghi a madadgaar bana hua hai.’ 109 

‘In se kaho pukar dekho! Apne in ma’abudo’n ko jinhei’n turn Allah ke alaawa apna ma’abood samjhte ho, won 
a aasmaano’n me se kisi zarrah baraabar cheez ke malik hain na zameen me, wo aasmaano’n aur zameen ki 
milkiyat me shareek bhi nahi hain aur inme se koi Allah ka madadgaar bhi nahi hai.’ 110 

‘Aur wo hastiya’n jinhei’n turn Allah ke siwa pukarte ho wo ek parkaah (Khajoor ki guthli ka chilka) ke maalik 
bhi nahi hain. Agar turn inhei’n pukaro to wo tumhari dua’ae’n nahi sun sakte aur agar sun lei’n to inka tumhein 
koi jawaab nahi de sakte aur qayamat ke roz wo tumhare shirk ka inkar karde’nge. Haqeeqat haal ki aisi saheeh 
qhabar tuhhei’n ek qabar dene wale ke siwa koi nahi de sakta.’ 111 

‘In se kaho kabhi tumne dekha bhi hai apne in shareeko’n ko jinhei’n Allah ke siwa turn pukarte ho? Mujhe batao 
inho’n ne zameen me kya paida kiya? Ya aasmaano’n me inki kya shirkat hai? (agar ye nahi bata sakte to inse 
poocho) kya ham ne inhei’n koi tehreer likh kar di hai jiski bina par ye (apne is shirk ke liey) koi saaf sanad 
rakhte ho’n? Nahee’n! balke ye zaalim ek doosre ko mahez fareb diye jaarahe hain.’ 112 

‘Aey Nabi (Salallaho alaihe wasallam)\ In se kaho kabhi tumne aankh khol kar dekha bhi hai ke wo hastiya’n hain 
kya jinhei’n turn Allah ke siwa pukarte ho? Zara mujhe dikhao to sahi ke zameen me inho’n ne kya paida kiya 
hai? Ya aasmaano’n ki taqhleeq ya tadbeer me inka koi hissa hai? Is se pehle aai hui koi kitab ya ilm ka baqiya 
(in aqaaed ke sabot me) tumhare paas ho to wohi le aao agar turn sacche ho. Aaqir is aadmi se ziyada gumrah 
kaun hoga jo Allh ke alaawa aisi hastiyo’n ko pukare jo qiyamat tak ise jawab na de sakti ho’n balke wo inki 
dua’aon se be qabar hain aur jab tamaam insane jama’a kiey jaaei’nge is waqt wo hastiya’n pukarne walo’n ki 
dushman ban jaaei’ngi aur inki ibaadat ka inkar kardei’ngi.’ 113 

Mazkoora baala ayaat muqaddasaat me Allah Ta’ala ne mushrikeen ke aqeede ki tardeed ki hai aur waazeh 
kardiya hai ke Maa Fauqul Asbaab quwwato’n ka maalik sirf Allah Ta’ala hai. Iske alaawa poori kaaenaat me se 
kisi ko iqhtiyarat ka ek zarra bhi nahi mila. Jo shaqs Allah Ta’ala ke alaawa me asbaab se baalatar hokar ek 
zarra bhi iqhtiyaar tasleem karta hai wo shirk karta hai, yehi Shirk Fil Tasarruf hai, iska murtakib Mushrik hai. 

Kya Ambiya ^ aur Auliya (Rahimahullahi Alaihim) ko Maa Fauqul Asbaab 
Iqhtiyaraat Haasil The? 

1. Ambiya o Rusul jis qaas maqsad ke liey bheje gae the wo insano’n ko hidaayat karna, inhei’n 

zulmaat se noor ki taraf laana, kufr o shirk ke gadho’n se nikal kar tauheed ki haqeeqat samjhana tha. 
Is silsile me Ambiya o Rusul ne ye kaam to badarja aula kiya ke logo’n ko haq ki taraf bulate aur 
haq baat sunate the lekin inhein ye quwwat o iqhtiyaar nahi diya gaya tha ke jis ke dil me chhahe'n ye 
hidayat utar dein. 

Hidaayat dena Allah Ta’ala ka kaam hai, Ambiya ka kaam sirf rehnumaai karna hai. 

Nabi e Kareem M ke cha cha Abu Talib jab qareeb ul marg the to Nabi e Kareem M is ke paas tashreef 
lae to iske paas Abu Jahal aur Abdullah bin Abi Umaiyya bin Al Mughaira ko paaya. 

Aap M ne farmaya: ‘Aey Cha cha! Laa ilaaha lllallah keh lo, main ise Allah ke haa’n bataur hujjat pesh 
karunga.’ 

Abu Jahal aur Abdullah bin abi Umaiyya ne kaha: ‘’Kya turn deen Abdul Mutallib se be raghbati iqhtiyar 
kare ga?’ 

Nabi e Kareem iSfe is par kalma tauheed pesh karte re aur wo dono’n apni baat dohrate rahe hatta ke 
Abu Taalib ne Laailaha illallah padhne se inkaar kardiya aur kaha main Abdul Mutallib ke deen par hu’n 
to. 

Nabi e Kareem ¥& ne farmaya: ‘Main tumhare liey Allah Ta’ala se isteghfar karta rahunga jab tak roka 
na gaya.’ 

To Allah Ta’ala ne ye aayat naazil ki: ‘Nabi Wk aur eman walo’n ke liey laaeq nahi ke wo mushrikeen ke liey 
baqhshish maa’ngei’n agarche wo qareebi rishtedaar ho’n jabke inhein waazeh ho jaae ke wo dozaqhi hain’ 114 

Isis tara abu Taalib ke bare me ye aayat bhi naazil hui: ‘Beshak App fife, jise chhahe'n hidaayat nahi de sakte 
balke Allah Ta’ala jise chhahta hai hidaayat se nawaazta hai aur wo hidaayat waalo’n ko qoob jaanta hai. 115 

Maloom hua ke hidaayat dena Allah Ta’ala ke iqhtiyaar me hai agar Nabi e Kareem Ml ko ye iqhtiyar hota to 
Abu Talib ko kabhi kufr par na marne dete kyou’nke Nabe e Kareem Ml Abu Talib ke eman ke bade harees the, 
balke Aap M to har kaafir ke emaandar hone ke harees the. Isi liey bahot ziyada mehnat aur jaddo jahed se 
kaam lete the. 

Irshaad e Baari Ta’ala hai: ‘To kahee’n turn apni jaan par khel jaoge in ke peeche agar wo is baat par emaan 
na laae’n gham se’ 116 

Ek aur maqam par farmaya: ‘Kahee’n turn apni jam par khel jaoge in keg ham me ke wo emaan nahi laae. 

Agar ham chhahe'n to Asman se in par koi nishani utaare’n ke inki gardane’n is ke huzoor jhuki reh jaae’n.’ 117 

Mazeed farmaya: ‘Aur andho’n ko gumrahi se turn hidaayat karne waale nahi, tumhare sunae to wohi sunte 
hain jo hamaari ayaato’n par eman late hain aur wo Musalmaan hain.’ 118 

In ayaat se ma’loom hua ke Ambiya o Rusul jis mishan ke liey mabo’s kie gae the is me bhi in ko Maa 
Fauqul Asbaab quwwatei’n aur iqhtiyaaraat haasil na the, in ka kaam sirf baat poh’nchaana tha, ise dilo’n me 
utaarna aur siraat e mustaqeem ki taufeeq inaayat farmaana Allah Wahdahu la shareek ka kaam hai. 

Raseeul Munafiqeen Abdullah Bin Ubai jab faut hua to iska beta Abdullah (Jo Musalmaan aur baap ka ham 
naam tha) Rasool Allah M ki qhidmat me haazir hua aur kaha ke: ‘Aap apni qamees inaayat farmaae’n take 
main apne baap ko is me kafnaa doo’n, doosre aap iski namaaz e janaaza padhae’n.’ 

Aap M ne qamees inaayat kardi aur janaaza padhane ke liey bhi tashreef le gae, Umar Bin Qhattab 
Radiallhuta’ala anho ne Aap M se kaha: ‘Allah Ta’ala ne to Aap ko aise logo’n ki namaaz e janaaza padhane 
se roka hai, Aap M kyo’n is ke haq me dua maghfirat karte hain?’ 

Aap M ne farmaya: ‘Allah ne mujhe iqhtiyar diya hai (Yani Duae Maghfirat se roka nahi) Allaht Ta’ala ne 
farmaya hai ke agar Aap M in ke liey 70 martaba bhi isteghfaar kare’n to main maaf nahi karunga to main 70 
se ziyaada marta ba inke liey baqhshish maang loonga.’ Chunache Aap M ne namaaz e janaaza padhai jis par 
Allah Ta’ala ne ye aayat naazil farmaai: ‘In me se koi marjaae to Aap iski namaaz janaaza hargiz na padhe’n 
aur na iski qabar par khade ho’n. Is liey ke inho’n ne Allh aur iske Rasool ke saath kufr kiya hai aur marte dam 
tak badkar wo be a’taa’at rahe.’ 119 

Ek riwayat me hai: ‘Jab ise (Abdullah bin Ubai) ko dafnaane ke liey qabrastan le jaaya gaya aur qabar me 
dafnaaya gaya phir Aap M tashreef laae ise qabar se nikalwaya aur apne ghutno’n par rakha aur apna la’ab 
dahan lagaaya aur qamees pehnai’ 120 

Ma’loom hua ke jise Aqeeda Tauheed aur Saheeh Emaan naseeb nahi ise kaaenaat ki badi se badi hasti bhi 
Allah Ta’ala se maaf nahi karwa sakti aur ye baat bhi waazeh hogai ke Nabi M jinhei’n Allah Tabaarak wo 
Ta’ala ne bahot a’ala maqaam o mansab a’ataa kiya, wo bhi kisi ko hidaayat nahi de sakte. Hidaayat dena 
Allah ke iqhtiyaar me hai. 

Abdullah bin Ubai ko Aap M ka qamees pehnaana, iski namaaz e janaaza adaa karna aur la’ab dahn lagaana 
kuch kaam na aaya. Lihaaza jab Aap M ki qamees aur la’ab ka tabarruk kisi ki baqhshish o najaat ka sabab na 
ban saka to maujooda daur ke Matsoofeen, Peer o Faqeer, Aastaane o Gaddi Nasheen aur Dastaar o Jubba ke 
A’ameen ka Tabarruk kya haiseeyat rakhta hai? 

2. Ambiya o Rusul ne jab apne da’awati mishan ko rooe zameen par phailaana chhaha to 

shyaateen o tawaagheet aur in ke muttabe-een ne inhei’n bade bade masaaeb o aalaam se hamkinaar 
kiya aur Ambiya ka jo tarz e amal tha is se bilkul ye baat ma’aloom hoti hai ke wo Muqhtaar-e- 
Kul na the aur na hi Maa Fauqhul Asbaab quwwato’n aur iqhtiyaaraat se mutsaf the. Quraan e Flakeem 
me bahot saare Ambiya o Rusul ka tazkirah maujood hai. 

Nuh ki qaum par jab inki tableegh giraa’n guzri to qaum ne kaha: ‘Bole aey Nuh! Agar turn baaz na aae 
to zaroor sangsaar kie jaaoge’ 121 

Is dhamki par Nuh ne inhe’n kaha ke aajaao muqable karlo balke Allah Ta’ala se apni aur momineen ki 
najaat ki dua ki:‘Aey mere Rabb! Meri qaum ne mujhe jhutlaaya, tu mujh me aur inme poora faisa karde aur 
mujhe aur mere saath wale musalmano’n ko najaat de.’ 122 

Balke Nuh ne yahaa’n tak kaha: ‘Apne Rabb se dua ki ke main maghloob hoo’n tu mera badla le.’ 123 

Ma’aloom hua ke agar Nuh ko Maa Fauqhul Asbaab quwwatei’n muyassar hotei’n to maghloobiyat ka zikar 
na karte isi tarha Hazrat Hud ke liey Surah Hud aayat 54-56 

Hazrat Ibraheem ke liey Surah Ambiya aayat 70-71 

Hazrat Lut ke liey Surah So’ora aayat 167-169 - Surah Hud aayat 80-81 

Hazrat Shuaib ke liey Surah Hud aayat 51 a 92 

Hazrat Ayyub ke liey aayat 41 a 43 

Hazrat Moosa ke liey Surah Ta Ha aayat 45 - Surah So’ora aayat 14 - Surah Qasas aayat 

Hazrat Harun ke liey Surah A’araaf aayat 15 jaisi surato’n ka mutala’a karei’n 

Qaatimul Ambiya, Sayyadul Mursaleen, Imaam e A’azam Muhammadur Rasoolallah W& jab Ghazwa Ohad me 
zaqhmi hue to Aap ¥& ki zuban e mubaarak se ye alfaaz nikle: 

‘Wo qaum kaise kaamyab hosakti hai jis ne apne Nabi ko zaqhmi kiya aur iska agla daant todh diya, haalaanke 
wo inhei’n Allah Wahdahu laa shareek ki tarf da’awat de raha tha.’ 

To Allah Ta’ala ne ye aayat naazil farmaai: ‘(Aey Nabi (Salallaho alaihe wasallam)\) Faisle ke iqhtiyaarat me 
tumhara koi hissa nahi, Allah ko iqhtiyaar hai chhahe inhei’n maaf kare chhahe saza de kyo’nke wo zaalim 
hain.’ 124 

Ma’aloom hua ke Nabi e Mukarram Wk ko agar Maa Fauqhul Asbaab iqhtiyaraat haasil hote to Aap Wk kuffar ke 
haatho’n zaqhmi nahote. Agar Aap Wk ne iqhtiyaraat rakhte hue istemaal nahi kiey to aise jazbaat ka izhar 
kyo’n kiya? Jis par Allah Ta’ala ne mazkoora aayat naazil ki. 

Is saari bahes se ma’aloom hua ke mushrikeen arab Allah Ta’ala ki zaat ka iqraar karte aur ise Kahliq, Maalik, 
Raaziq, Mudabbirul Umoor, Samaa’ato’n aur Beenai ki quwwato’n ka maalik aur Panaah dene waala samjhte 
the, lekin iske saath saath Ambiya o Rusul , Malaaeka, Jin aur Buto’n wagahira ko Maa Fauqul Asbaab 

quwwato’n ka maalik bhi samajhte the aur apni mushkilaat o haajaat me inhei’n pukarte the, in se muraadei’n 
maangte aur in ke naam ke nazraane dete the jis wajah se Allah Ta’ala ne inhei’n mushrik qaraar diya. 

Sawaal: Kalma Shaadat padhne wale shaqs ko mushrik kaha jaasakta hai? 

Jawaab: Jis tarha Allah Ta’ala akela hai iska koi shareek nahi, wo akela hi Haajat rawaa, Mushkil Kusha, Rozi 
Rasaa’n, Fariyaad ras, Ganj Baqsh, Faiz e A’alam, Gausul A’azam, Banda Parwar, Aulaad ki Ne’mato’n se 
nawaazne waala, Nafa o Nuqsaan ka maalik aur tamaam kaaenat ka Muntazim Haqeeqi hai isi tarha Farmarawa 
aur Halaal o Haraam ke iqtiyaar ka maalik bhi wohi hai, agar koi shaqs kalma sahaadat padh kar bhi ghair Allah 
ko halaal o haraam ka Maalik o Muqhtaar aur Mushkil kusha o Haajat rawa samjhe to wo bhi Mushrik keh laaega. 

Irshaad e Baari Ta’ala hai: ‘Aur ise na khaao jispar Allah ka naam na liya gaya ho aur wo beshak sahitaan apne 
dosto’n ke dilo’n me daalta hai ke turn se jhagdei’n aur agar turn inka kehna maano to is waqt turn Mushrik ho’ 

125 

Shaitaan ne apne saathiyo’n ke zarie ye baat phailaai ke ye musalmaan Allah ke zabeeh kiey hue, ya’ani murdaar 
ko to haraam aur apne haat se zubah kiey hue ko halaal gardaante hain aur ye da’awa karte hai ke ham Allah 
ko maan-ne waale hain to Allah tabaarak wo ta’ala ne farmaaya jis par Allah ka naam le kar zubah kiya jaae 
ise khao aur jis par Allah ka naam na liya jaae ise na khaao aur in mushrikeen ki baato’n ke peeche mat lago, 
agar turn ne hukm e qhuda wandi tark kardiya aur mushrikeen ki a’ataat iqhtiyaar karli to turn bhi mushrik 
hojaaoge. 

Imaam Abu Bakar (al ma’aroof) Ibnul Arbi 3. raqamtaraaz hain: ‘Momin aadmi jab mushrik ki a’ataat is aqeede 
me karta hai jo kufr o eman ka mahal hai to mushrik hojaata hai aur iska aqeeda Tauheed o eman par saalim o 
qaaem hai lekin wo mushrik ki a’ataat afa’aal me karta hai to a’aasi o nafarmaan hai. Ye baat har muqaam par 
samajhlo.’ 126 

Aur Imaam Qurtabi 3: farmate hain: ‘Is aayat kareema ne is baat par dalaalat ki hai ke jis aadmi ne Allah 
Ta’ala ki haraam kirda cheez ko halaal jaana to wo mushrik hogaya, Allah Tabaarak wo Ta’ala ne murdaar ko 
bataur nas haraam kiya hai jab Allah Ta’ala ke alaawa se wo is ki hillat ko qubool karle ga to shirk ka murtakib 
hoga.’ 127 

Imaam Zajaaj 3. ne farmaya: ‘Is aayat e kareema me is baat ki daleel hai ke jis ne Allah ki haraam karda kisi 
cheez ko halaal jaana ya iski halaal karda ko haraam jaana to wo mushrik hai. ’ 128 

Kyou’n ke Allah Tabaarak wo Ta’ala ke alaawa kisi dusre ko halaal o haraam ka muqhtaar maan-na ise Rabb 
banana hai, jaisa ke Yahood o Nasaara ne apne ulaama aur darwesho’n ko halaal o haraam ka iqhtiyaar so’np 
diya tha to Allah Ta’ala ne inke is aqeede ka zikar karte hue farmaya: ‘Inho’n ne apne ulama aur darwesho’n 
ko Allah ke siwa apna Rabb banaa liya hai aur is tarha Maseeh ibne Mariyam r 5ui^ ko bhi, haalaa’nke inko ek 
Ma’abood barhaq ke siwa kisi ki ibaadat ka hukam nahi diya gay tha, wo jis ke siwa koi ibaadat ke laaeq nahi 
wo inki mushrikaana baato’n se paak hai.’ 129 

Alaawa azee’n Tafseer ibne Katheer V2 P384 - Tafseer Ibn Abi Haatim V6 P 1784 - Jaamia Bayaaul llm V2 P 109 me 

A’dee Bin Haatim ke bare me zikar kiya gaya hai ke jab wo Nabi Wk ke paas aaey to inke gale me sone ya 
chaandi ki Saleeb (Cross) thi, Aap Mr is waqt is aayat kareema ki tilaawat kar rahe the to 

A’dee ne kaha: ‘Ya Rasool AllahiSfe ! Wo to ulaama aur paadriyo’n ki ibaadat nahi karte the.’ 

To Aap ¥& ne farmaya: ‘Wo in ki Halaal karda ashyaa ko halaal aur haraam karda ashya ko haraam gardaante 
they aur ye inki ibaadat hai.’ 130 

Ma’aloom hua ke Allah Ta’ala ka iqtiyaar halaal o haraam kisi doosre me tasleem karna inki ibaadat karna hai 
aur ye shirk hai, isi liey Allah ne musalmano’n se farmaaya: ‘Agar turn ne inki a’ataat ki to turn mushrik ho.’ 131 

Ma’aloom hua ke musalmaan agar mushrikeen ke aqaaed me inki pairwee karega to mushrik kehlaaega. 

Ek aur maqaam par farmaaya: ‘Inme se aksar Allah ko maante hain magar is tarha ke iske saath doosro’n ko 
shareek banaate hain, ya’ani Allah par eman bhi rakhte hai phir bhi mushrik hain.’ 132 

Imaam Maalik Jk ka Aqeeda: 


Imaam Maalik Jk waghaira ke daur me bhi musalmaano’n ke bahot se firqe ho chuke the, is waqt ke ‘Qadriyya’ 
jo Taqdeer ke munkar they jab inke saat shaadi ke bare me Imaam Maalik (rahihmahullah) se pooch gaya to 
inho’n ne Quran ki ye Aayat padhi: ‘Momin ghulaam Mushrik se behtar hai.’ 133 

Imaam Ibne Taimiyyah Jk ka Aqeeda: 

‘Jo log Ambiya aur nek logo’n ki quboor ki ziyaarat karne aate hain aur inhei’n pukaarne aur inse sawaal 
karne ki garaz se aate hain ya is liey aate hain ke inki ibaadat karei’n aur inhein Allah ke alaawa pukaarei’n to 
aise log Mushrik hain.’ 134 

Ek aur maqaam par farmaate hain: ‘Dua bhi ibaadat me se hai, jo shaqs murda ya ghaaeb maqhlooqat ko 
pukaarta hai aur inse madad talab karta hai, halaa’nke Allah Ta’ala ne iska hukam nahi diya is ke Rasool ne 
amar wa joobi aur Isteh-baabi, aisa shaqs deen me Mubtade’e, Rabbul A’alameen ke saath mushrikh hai aur aisi 
bida’at ka murtakib horahaa hai jis par Allah ne koi daleel naazil nahi ki.’ 135 

Haafiz Abdus Salaam Bhatwi Sahaab Ka Mauquf: 

Haafiz sahaab (Abdus Salaam Bhatwi Sahaab) Ta’aweez ke muta’aliq ek sail ke jawaab me farmaate hain: ‘Ye 
baat to zaahir hai ke agar Ta’aweez me Allah ke alaawa kisi aur se madad maangi gai ho ya gair ka naam ya 
hindse (numbers) likh kar gale me dale jaaei’n to ye sareeh shirk hai aur aisa karne waala mushrik hai, Imaam 
banana jaaez nahi’ 136 

Ummat e Muslimah ke Shirk ke Muta’aliq Ahaadees Nabawiya m 

1. Hazrat Saubaan Radiallhuta’ala anho se ek taweel hadees me hai ke Rasool Allah Wk ne farmaaya: ‘Itni 
der tak qayaamat qaaem nahi hogi jabtak meri ummat ke qabaail mushrikeen ke saath na mil jaaei’n 
aur yaha’n tak ke meri ummat ke qabaail buto’n ki ibaadat karei’nge.’ 137 

Nabi t$k ki ye peshan goi bilkul sach saabit hui, Nabi Wk ki ummat se aaj kitne hi log aise hain jo but parasti ke 
shirk me mubtela hain. 

Awwalan:_ Qabar ki ibaadat karna hi but parasti hai, Nabi e Mukarram Wk ka irshaad giraami hai: ‘Aey Allah! 
Meri qabar ko but na banana (ke iski ibaadat ki jaae) Allah Ta’ala ki la’anat bares aisee qaum par jinho’n ne 
apne Ambiyaa ki qabro’n mar masjidei’n banaaie’n’. 138 

Fiqha Hanafi ki mo’tebar kitaab Raddul Muqtaar me marqoom hai: ‘Buto’n ki ibaadat ki asal wajah nek logo’n 
ki qabro’n par masjidei’n banana hai.’ 139 

Is saheeh hadees se ma’a loom hua ke qabro’n par masjidei’n banana, wahaan ibaadat karna, qabro’n par sajda 
reyzi waghaira ka mafhoom qabro’n ko but banana hai. Lehaaza jis bhi qabar par ibaadat sar anjaam di jaati 
hain wo bun hain, in ki parastish karna la’anat ka mustahiq thaherna hai. 

Thaaniyan: Mulk e Pakistan me kitni hi aisi qabrei’n hain jin ki ibaadat ki jaati hai. 


133 Surah Al Baqra 221) (Kitaabus Sunnah by Ibne Abi A'asim: 198 & 137 Abu Dawood - Kitaabul Fitan, Musnad Ahmad, Ibne Maajja 

Allama Albaani Jk ne iski sanad ko Saheeh qaraar diya hai 138 Musnad Hameedi 1025 - Musnad Ahmad V2 P 146 - Musannaf 

134 Ar Radiallhuta'ala anhodul A'alal Iqhnaai: P 02 Abdur Razzaq V8 P 464 

135 Kitaabul Waseela bi Hawaala Tauheed Qhaalis P 508 by Shaikh 139 Akmalul Bayaan: 45 

Badiuddin Shah Rahimahullah 

136 Majallah Ad Da'awah - P 41 Augush 1990 

Is baat ka mushaeda kiya gaya hai aur abh bhi kiya jaasakta hai balke main ne qhud dekha hai ke subha sawere 
log wagano’n par jab A’ali Hajweri ke darbaar ke paas se guzarte hain to Wagan me baithe baithe A’ali Hajweri 
ko salaam karte aur ma’afiyaa’n maangte hain, qabar parasti ke saath saath wahaa’n par lakdi waghaira ke but 
bana kar inki bhi parastish ki jaati hai. 

Mudeer (Editor) Majallah Ad Da’awah. Janab Ameer Hamza Sahaab, ‘Sultan Baahu’ ke mazaar ka aankho’n 
dekha haal bayaan karte hain ke: ‘Main ek kamre me... ijaazat paakar jo main andar gaya to wahaa’n qabrei’n 
hi qabrei’n theei’n, jinhei’n main ne gina to wo taqreeban 29 theei’n, in qabro’n me se ba’aaz par lakdi ke 
but rakhe hue the, ek but ki haiyat you’n thee ke aurat ne baccha uthaya hua hai’ 140 

Mazeed likhte hain ke: ‘Ek aurat thi, isne lakdi ka khilona pakda ise wo apne jism par pherne ke ba’ad apne 
bachho’n ke jism par pherne lagi’ 141 

Agar mazeed tasalli matloob hao to Lahore me Ghode Shah ke darbar ka musaheda kar lein, jahaan par ghodo’n 
ke but kaseer ta’adaad me rakhe hue hain aur qhawaateen bilqhusoos in ghodo’n ki puja karti dikhai dei’ngi. 

Ma’aloom hua ke Sarwar e Ambiya, Qhatimur Rusul, Muhammadur Rasool Allah ki peshan goi harf ba harf 
poori ho rahi hai, kalma padhne wale Aap W& ke ummati qabar parasti aur but parasti ke Qa’ar Mazlat me buri 
tarha gire pade hain. Balke in mazaaro’n aur aastaano’n par lage hue daraqhto’n ki bhi pooja paat ki jaati hai. 

Ameer Hamza Sahaab Sultan Baahu ke darbaar ke muta’alliq mazeed raqam taraaz hain: ‘/si tarha darbar ke 
peeche ek beri ka daraqt hai, is daraqt ke neeche mard aur auratei’n jholiya’n aur daaman pahila kar baithe 
hote hain, jiski jholi me patta gir jaae wo samajhta hai mujhe beti mil gai, jiske daaman me phal lagne ke 
mausam me Ber gir gaya wo samajhta hai ladka mil gaya’ 142 

Ma’aloom hua ke mushrikeen arab ki tarha naam nihaad musalman bhi daraqhto’n ki pooja paat karta hai, in 
daraqhto’n ke saath chaadarei’n, sabz rang ke dupatte, jaanwar ki rassiya’n aur patte bataur tabarruk bandta 
hai aur yaah’n aakar apni muradei’n talab karta hai. 

Nabi e Mukarram Wk ne daraqhto’n ko mutabarrak samajhkar waha’n par ashiya latkane ko inhei’n ma’abood 
aur qaabil parastish banana qarar diya hai. Sultan Baahu ke darbar par jis tarha beri ka daraqt mushrikeen ke 
liey Malja o Maawa bana hua hai isi tarha mushrikeen ka bhi ek beri ka daraqt tha jise Zaat an Nawaat kaha 
jaata tha. 

Anwaat (Noo-tu’n) ki jama’a (Plural) hai jis ka ma’ani hai latkana aur mua’allaq karna, mushrikeen is ke saath 
apna asleha aur deegar samaan baandh dete the aur iske gird mujawar ban kar baith jaate the, is liey ise Zat 
an Nawaat se mausoom kiya gaya hai, is ke bare me Hadees e Nabawi mulaaheza karein: ‘Abu Waqid Laithee 
Radiallhuta’ala anho se riwayat hai ke bilaa shuba Rasool Allah W& jab hunain ki taraf nikle to ek (Beri ke) 
daraqt ke paas se guzre jise Zaat an Nawaat kaha jaata tha, mushrikeen is par apna asleha latkate the (Chand 
Sahaaba Radiallhuta’ala anho jo nae nae musalmaan hue they) inho’n ne kaha jis tarha in ke liey Zaat an 
Nawaat hai hamaare liey bhi isi tarah ka Zaat an Nawaat banaadei’n. Nabi Wk ne (ye baat sunkar) farmaya: 
‘Allahu Akbar! Ye to isi tarha hai jaise bani Israel ne kaha tha hamaare liey be ek ma’abood muqarrar kardei’n 
jis tarha inke ma’abood hain. Albatta zaroor turn pehle logo’n ke tareeqo’n par chaloge.’ 143 

In sab me tasreeh (it is clear that) ki wo beri ka daraqt tha. 


140 Aasmaani Jannat aur Darbaari Jahannam P119 143 Musnad Humaidi -Tirmizi (Kitabul Fitan) Musand Ahmad - 

141 Aasmaani Jannat aur Darbaari Jahannam P120 Musannaf Abdur Razzaq - Ibne Hibban - Sharah Usool Eteqaad Ahlus 

142 Aasmaani Jannat aur Darbaari Jahannam P117 Sunnah wat Jama’ah 


35 



Is saheeh hadees se ma’aloom hua ke tabarruk ke liey daraqhto’n par asleha waghaira latkana in daraqhto’n ko 
llah banana hai aur musalman ka aqeeda ye hai ke ‘Laa llaaha llallah - Allah Ta’ala ke siwa koi ma’abood 
barhaq nahi’. Phir is hadees ka aaqhri jumla is baat par saraahat ke saath dalaalat karta hai ke Nabi && ka 
kalma padhne waale aise bhi ho’nge jo pehli qaumo’n ki tarha shirk karei’nge aur yahood o nasaara aur 
mushrikeen arab ke tareeqe par chalenge. 

Sahaaba ikraam Radiallhuta’ala anho shirk se intehaai nafrat karte the, hatta ke agar kahee’n shirk ka shuba 
tak paida ho raha hota to ise dafan kardete. Sayyadna Umar Radiallhuta’ala anho ko jab ma’aloom hua ke Ba’at 
e Ridwaan wale daraqt ki log pooja paat karne lage hain aur ise mutabarrak samajh kar iski ibaadat karne lage 
hain to inho’n ne ise ukhadwa diya tha. 

‘Naafe’e Rahimahullah farmate hain ke Umar Radiallhuta’ala anho ko ye baat poh’nchi ke kuch log ( Ba’at e 
Ridwaan wale) daraqt ke paas aakar namaazei’n adaa karte hain to inho’n ne inko daraaya dhamkaaya phi rise 
kaatne ka hukam diya, pas ise kaat diya gayaa.' 144 

Ma’aloom hua ke Aap Mr ki peshangoi sacchi saabith hui, Aap M ka kalma padhne walo’n ne is daraqt ko 
mutabarrak jaan liya. Jahaa’n Aap M ne 1400 Sahaaba ikraam Radiallhuta’ala anho se bait lee thee. Wahaa’n 
aakar logo’n ne namaazei’n adaa karna shuroo kardei’n. Qhalifatul Muslimeen Umar bin Khattab Radiallhuta’ala 
anho ne in logo’n ko daan’ta bhi aur ise katwa bhi diya. 

Maujooda hukumrano’n ko Umar Radiallhuta’ala anho ki is fa’al se ibrat pakadna chhahiyey aur darbaaro’n aur 
aastaano’n ki ta’meerat me hissa lene ki bajaae inhei’n giraana chhahiyey taake shirk ke addo’n ka qhatema 
ho aur aqeeda Tauheed ki puqhtagee ho kyou’nke musalman hukumraan ka fareeza hai ke wo deen Islam ka 
saheeh nizaam qaaem kare aur ye tab hi hosakta hai jab shirk ke addo’n ka qaatema kiya jaae aur aqeeda 
Tauheed par saheeh a’amal kiya jaae, lekin bad qismati ye hai ke hamaare hukumran bajaae iske ke wo saheeh 
islaami aqaaed o a’amaal ki tarweej karei’n aur inki asaaha’at ke liey apni tamaam tar tawanaiya’n aur 
quwaatei’n sarf kardei’n. 

Mazaaraat o maqaabir ki ta’ameer o taraqqi ke liey din raat kosha’n hain. Isi silsile ki kadi pichle dino’n Ali 
Hajweri ke mazaar par ek darwaze ka iftetaah hai jis ka iftetaah Wazeer e A’azam aur Wazeer e A’ala ne apne 
hawariyyo’n samet karke qabar parasti ko taqwiyat di hai. Yadrahe jab tak yaha’n qabar parasti aur Rabbe zul 
Jalaal wal Ikraam ki gustaaqhi aur shirk hota rahega is gunah me hukumran tabqa baraabar ka shareek hoga. 

Allama Ahmad ar Rumi al Hanafi Jk apni kitaab Majaalisul Abraar me farmate hain: ‘Qabro’n ke liey Shama’a, 
Tel waghaira nazar man-na jaaez nahi, is liey ke ye ma’aseeyat o naafarmaani ki nazar hai jo poori karna jaaez 
nahi. Balke is par qasam ke kaffare jaisa kaffara laazim aaega aur in qabro’n par is jaisi ashiya ka waqf karna 
bhi jaaez nahi. Aisa waqf yaqeenan nadurust hai. Is ka isbaat iaur nufuz halaal nahi. 

Imaam Abu Bakar Tartooshee Jk ne farmaya: ‘Dekho (Allah tumhare upar raham kare) jahaa’n kaheei’n bhi 
turn aisa daraqt paao jo logo’n (ki haajaat) ka maqsood ho aur wo iski ta’azeem karte ho’n aur is se Tandrusti 
o Shifa ki ummeed rakhte ho’n. In me keel thokte aur kapde latkate ho’n to wo ise Zat an Nawaat hai ise kaat 
do’ ’ 145 


144 Fathul Baari - Tabaqat ibne Sa'ad -At-Bidaaya won Nihaaya - Ibne 
Abi Shaiba aur Hafiz Ibne Hajar (Rahihmahullah) ne iski sanad ko 
saheeh kaha hai. 

145 Majaalisul Abrar P 20 Printed in Riyaadh 



Lehaaza aise maqamaat jahaa’n par daraqto’n ki pooja paat hoti hai inhei’n qhatam kardena chhahiyey taake 
shirk ka qhaatema ho aur aise qubbe aur poqhta mazaraat ko giraana waajib hai. Iski bahes aaqhir me mulaaheza 
ho. 

2. Abu Huraira Radiallhuta’ala anho se riwaayat hai ke Rasool Allah Wk ne farmaya: ‘Is waqt tak 

qayaamat qaaem nahi hogi, yahaa’n tak ke Doos qabeele ki aurato’n ke surei’n (thighs) Zul Qhalsa par 
harkat karei’n ge, Zul Qhalsa Doos qabeele ka but tha jiski wo jaahiliyyat me ibaadat karte they’ 146 

Surei’n (thighs) hilne ka matlab ye hai ke is but ka tawaaf aur is ki bandage karei’ngi, ma’aloom hua ke but 
parasti ummat e muslima me qayaamat se pehle daaqil hojaaegi aur but parasti ko to adna sa musalmaan bhi 
shirk samajhta hai, lihaza ummat e muslima me se kuch log aise ho’nge aur hain jo is shirk me mubtela hone 
ki wajah se mushrik hain aur ye bhi ma’aloom hua ke is beemari me auratei’n ziyada hisaa leti hain aur 
qabro’n par sajda rez hone ke saath nazrei’n, niyaazei’n aur cadhawe cadhati hain aur ham dekhte hain ke 
daur e haazir me kitne hi aise aastaane aur asthaan hain ke log inke gird chakkar kaat-te aur tawwaf karte 
hain aur ise ibaadat samajhte hain. 

Jaisa ke awwamun naas me se ek sha’er kehta hai. 

Dosti Rab Di Lod Na'a hai’n 
Qil’ey wale da pad la chhod na'a hai’n 
Qil’ey wale de %ard tawaaf kar le 
Makke jaavne di koi lod na'a hai’n 
Eeehai Qasoor Nigaah da Naadaa’no 
Rab Hoor NAlehe Salaamhai’n Peer Hoor Na'a hai’n 
Fadal Rabb da Je Matloob Howe 
Qil’ey wale waalo’n much modh na'a hain 147 

Isi tarha Page 16 me likha hai: 

Tu Hai’n Noor Khuda Qil’ey Waaliya 
Naaeb Mustafaa Qil’ey Waaliya 
Saano’n Ka’abe De Jaane De Lodh Nai’n 
Ka’aba Rauza Tera Qil’ey Waaliya 

Ya’anee ye naadaan saaer apne Peer Ghulaam Murtuza (Qila’a Shareef) Sheiqhupoorah wale ki madah 
(Tareef- Praised) me kehta hai ke ye Khuda ka noor hai aur Nabi Wk ka naaeb hai, balke Rabb aur Peer ekhi 
hai’n, is liey hamei’n Ka’abe jaakar Tawaaf o Ziyaarat ki zarurat nahi kyou’nke peer ka Aastaana o Rauza 
bazaat e qhud Ka’aba hai. 

Al-A’ayaaz billah! Is liey ham yahaa’n hi tawaaf karei’nge. 


146 Bukahri & Muslim - Kitabul fitan & Musnad Ahmad 

147 Harfi Rumooz e Ma’arefat Page: 3 



Isi tarha Khwaja Ghulaam Fareed Chishti Chaa Chadaa’n Shareef wale ke Deewan Page: 207 me likha hai: 


Chaa Chad Waang Madeena Jaatum Te Koth Mathan Baitullah 
Rang Bana be Rangi Aaya Return Roop Tajalli 
Zaahir De Wich Murshad Haadi Baatin De Wich Allah 
Naazuk Mukhda Peer Fareeda Saano’n Dasda hai Wajhullah 148 

Mundarja baalaa hawaala jaat se ma’aloom hua ke A’asr haazir ke kalma go bhi bilkul isi tarha qabro’n ke 
gird tawaaf o chakkar kaat-te hai’n, jis tarha zamaana jaahilliyat ke log buto’n ki ibaadat karte the balke Aap 
M: ki peshan goi ke mutaabiq logo’n ne but parasti shuroo kardi hai aur auratei’n is faasid aqeede par 
bilqhusoos a’amal paira hain. 

3. A’aisha Radiallhuta’ala anho ne kaha maine Rasool Allah Wk ko kehte suna hai ke ‘itni der tak raat 
aur din qhatam nahi’n hon’ge yahaa’n tak ke Laat aur Uzza ki parastish ki jaaegi’ 149 

Is saheeh hadees se bhi ma’aloom hua ke qayaamat se qabl phir Laat wo Uzza ki ibaadat hone lagegi, log 
Islam ki ta’aleemat ko pase pusht daal kar Laat wo Uzza ki ibaadat karte lag jaae’nge aur Laat wo Uzza ki 
ibaadat sareeh shirk hai. 

4. Abu Zar Radiallhuta’ala anho se riwayat hai ke Rasool Allah t$k ne farmaya: ‘Mere paas Jibraeel 

tashreef laae, inho’n ne mujhe is baat ki basharat di ke Aap Wk ki ummat se jo aadmi is haal me mara ke 
wo Allah ke saath kisi cheez ko shareek nahi karta thaw o jannat me daqhirl hua. Main ne kaha agar is ne zinaa 
aur chori bhi ki ho tab bhi jannat me daqhil hoga? Aap Wk ne farmaya: Agar is ne zinaa aur chori bhi ki ho.’ 150 

Ya’anee wo apne gunaah ki saza bhugat kar jannat me daaqhil hojaaega lekin is ummat se shirk karne waala 
hamesha ke liey jahannam me jalta rahe ga, is baat ki wazaahat Muslim Shareef ke baab ‘Isbaat as Shifaa’-at 
wa Iqhraaj al Muwahhideen minan Naar’ se bhi hojaati hai. 

5. Abu Hurairaa Radiallhuta’ala anho se marwi hai ke Rasool Allah ?$k ne farmaaya: ‘Har Nabi ki ek dua 
qabool ki jaati hai, har Nabi ne apni dua me jaldi ki aur main ne apni dua apni ummat ki shafaaat ke 
liey qayaamat wale din ke liey chupaa rakhi hai aur meri dua insha Allah meri ummat me se har is aadmi 
ko pho’nchegi jo is haalat me faut hua ke wo Allah ke saath kisi ko shareek nahi tehraata tha.’ 151 

6. Mua’awiya bin Haida Radiallhuta’ala anho ne kaha, Rasool Allah ne farmaya: ‘Allah ta’ala kisi aise 
mushrik ka koi amal qubool nahi karta jis ne Islaam lane ke ba’ad shirk kiya hatta ke mushrikeen ko 
chhod kar Muslaamano’n me aajaae.’ 152 

7. Abdullah bin Maso’od Radiallhuta’ala anho farmaate hain jab ye aayat naazil hui: ‘Wo log jo eman laae 
aur inho’n ne apne eman ko zulm ka libaada nahi pehnaaya, inhei’n logo’n ke liey aman hai aur yehi 
hidaayat yaafta hain.’ 153 

To Sahaaba ikraam Radiallhuta’ala anho ne kaha ham me se kis ne zulm nahi kiya? To Allah ta’ala ne is zulm ki 
tauzeeh karte hue ye aayat naazil kardi: ‘Beshak Shirk Zulm e Azeem hai’ 154 


148 Hajj Faqeer Bar Aaastaa'nah Peer Page 40 

149 Muslim - Kitabul Fitan 

150 Saheeh Muslim, Kitabul Eman 103 

151 Saheeh Muslim, Kitabul Eman 338 


152 ibne Maajja, Kitabul Hudood & Musnad Ahmad 

133 Surah al Ana’am 

154 Page 103 Bukhari, Kitabul Eman 

Ma’aloom hua ke eman lane ke ba’ad bhi aadmi shirk kar sakta hai aur shirk karne ki wajah se ise mushrik kaha 
jaata hai. 

Ishkaal No. 1: 

Ba’az afraad ne naasamjhi ki bina par likh diya ke: ‘Huzoor Wk ka irshad hai ke meri ummat ke rag o reshe me 
Tauheed is darja saraayat kar chukhi hai ke mujhe in ke dobaara Shirk ki taraf laut jaane ka mutlaqh andesha 
nahi.’ 

Firqa Parasti Page 72 nez kuch aur aise hi log Buqhari me marwi Hazrat Uqba bin A’amer Radiallhuta’ala anho 
ki byaan karda hadees ka ye hissa ke Nabi ftk ne farmaya: ‘Allah ki qasam! Main tumhare muta’alliq is baat se 
nahi darta ke turn mere ba’ad Shirk karoge lekin mujhe dar hai ke turn ek doosre ke muqaable par duniya me 
raghbat karoge.’ 155 

Is hadees ko pesh karke kehte hain ke ummat e Muslima kabhi shirk nahi karsakti. Isi tarha Shaddad bin Ous 
Radiallhuta’ala anho se riwaayat hai ke Rasool Allah Wk ne farmaaya: ‘Mujhe apni ummat par sabse ziyaada 
ishraak billah ka qhauf hai behre kaif main ye to nahi keha ke wo Sooraj, Chaand, aur buto’n ki ibaadat karei’nge 
balke wo ghairullah ki qhaatir a’amaal karei’nge aur mahez qhuwaheshaat ke pairoo hon’ge, ya’anee qhaalis 
Allah ke liey a’amal nahi karei’nge alke dikhawa karei’nge.’ 156 

Izaala: 

Awwala’n: In hardo ahaadees ka matlab ye hai ke ummat e muslima majmooi taur par mushrik nahi’n hogi balke 
ba’az afraad ummat e muslima se aise ho’nge jo shirk ke murtakib ho’nge aur ba’az qabaail but poojna shuroo 
kardei’nge jaisa ke oopar Abu Dawood, Musnad Ahmad aur Ibne Majja ke hawaale se Hadees e Thaubaan 
Radiallhuta’ala anho se mstafaad hota hai. 

1. Shaareh Bukhaari, Hafiz Ibn Hajar A’asqalaani 3c raqamtaraaz hain: ‘Nabi Wk ke is farmaan (Mujhe 
tumhare muta’alliq shirk ka dar nahi) ka matlab ye hai ke turn majmooi taur par shirk nahi karoge is 
liey ke ummat e muslima me se ba’aaz afrad ki jaanib se shirk ka waqoo hua hai, Allah ta’ala hamei’n 
apni panaah me rakhe.’ 157 

2. Allama Badaruddin A’aini Hanafi 3c raqamtaraaz hain: *’ 158 

3. Allama Abul A’abbas Ahamd bin Muhammad al Qastalaani 3c farmaate hain: ‘In har 2 ibaarato’n ka 
mafhoom bhi wohi hai jo Haafiz ibne Hajar ki ibaarat ka hai.’ 159 

Aimma Muhaddiseen 3c ki tashreeh se ma’aloom hua ke ummat e muslima majmooi taur par mushrik nahi hogi 
albatta ba’aaz afaad o qabaail shirk karei’nge jaisa ke aaj kar bahot se log ahle quboor se isteghaasa, faryaad 
rasi, nazr o niyaaz waghaira ke shirk me mubtelaa hain. 

Saniyan: In Ahadees ka mafhoom ye bhi hosakta hai ke Aap tick ke ba’ad Sahaaba Ikraam Radiallhuta’ala anho 
shirk nahi karei’nge kyou’nke is baat ke awwaleen muqhaatib wohi the. Ibne Hajar A’asqalaani 3: is Hadees ki 
sharah me farmaate hain: ‘Yaqeenan Aap Wk ke ba’ad Sahaaba Radiallhuta’ala anho shirks nahi karei’nge, pas 
is tarha hi hua ya’ani kisi Sahaabi Radiallhuta’ala anho ne shirk nahi kiya.’ 160 


155 Buqhari, Kitaabul Janaaez 158 Umdatul Qaari, Sharah Saheeh Bukhaari V8 P107 

156 Ibne Majja, Kitabbuz Zohod ar Riyaa was sama'ah & Musnad 159 Irshaad as Saari lish Sharah Saheeh Bukhaari V2 P 440 

Ahmad 160 Fathul Baari V6 P614 

157 Fathul Baari V3 P 211 

Ishkaal Number 2: 


Nabi e Mukarram W& ne Makke ke andar shirk ki mazammat bahot ziyaada ki hai, lekin Madeena Tayyaba aakar 
Aap ki policy tabdeel hogai, phir Aap ?sk ke ruqh jango’n ki taraf hogaya aur mushrikeen aur shirk ki 
mazammat ziyaada nahi ki, is liey daur e haazir ke kalma go ke bare me hamei’n ziyaada saqhti se kaam nahi 
lena chaahiey. 

Izaala: 

Rasool Allah ne apni poori zindagi me aqeeda tauheed ke baare me kabhi naram pehlu iqhtiyaar nahi kiya 
balke Aap Wk poori quwwat aur zor se Allah Wahdahu Laa Shareek ki Tauheed ka isbaat aur shirk ki naif karte 
rahe. Madani daur me Aap Wk ka mushrikeen ke khilaaf talwaar uthaana is baat ki zinda daleel hai ke Makke ki 
nisbat yahaa’n Aap Wk ne shirk ki a’amalan ziyaada mazammat ki hai. Aur peeche Abu Waqid Laithee 
Radiallhuta’ala anho ki hadees mufassal guzar chuki hai ke Aap Wk ne Ghazwa Hunain ko jaate hue jab Sahaaba 
Radiallhuta’ala anho ki baat suni ke inho’n ne kahaa hamaare liey bhi unki tarha Zaat an Nawaat ki tarha koi 
Zaat an Nawaat banadei’n to Aap ftk ne inki is baat ka bahot bura maana aur farmaya: ‘Allahu Akbar! Turn to 
bani Israel ki tarha batei’n kar rahe ho jinho’n ne kaha tha ke hamare liey bhi inke ma’aboodo’n ki tarha 
ma’abood banaado.’ Goya, ghazwa hunain ko jaate hue bhi Aap Wk ne aqeeda tauheed me narmi nahi ki 
kyou’nke Islami jahaad ki buniyad hi saheeh aqeeda tauheed par hai. Aap iSfe ne fauran Sahaaba Radiallhuta’ala 
anho ko aqeeda tauheed samjhaya aur inki galti ka izaala farmaya. Isi tarha Aap W& ka irshaad e graami ke: 
‘Mujhe hokum diya gaya hai ke logo’n se ladaai karu’n yaha’n tak ke wo is baat ki sahaadat dei’n ke Allah ke 
siwa koi ibaadat ke laaeq nahi aur Muhammad Wk Allah ke rasool hain aur Namaaz qaaem karei’n aur Zakaat 
adaa karei’n. Jab inho’n ne ye umoor sar-anjaam de diye to inho’n ne mujhse apna khun aur amwaal mehfooz 
kar liey Islam ke haq ke alaawa aur inka hisaab Allah ta’ala par hai.’ 161 

Zaahir hai ke Aap TZ?k ko qitaal ka hukam madeene mei’n hi mila hai, is hokum me Aap ne sare dast Aqeeda 
tauheed zikar farmaya hai ke jo Allah ta’ala ki uloohiyat ki shaadat de deta hai aur iske saath Muhammad Rasool 
Allah iSfe ki risaalat ki gawaahi aur aqaame e Salah aur adaae Zakaat kar leta hai to iske saath qitaal nahi. 
Ma’aloom hua ke Aap Wk ne Aqeeda tauheed ke bare me madani daur mei’n bhi policy naram nahi ki balke 
awwal nambar par Aqeeda tauheed hi ko rakha hai. Isee tarha madani soorato’n ke andar bhi bahot se 
maqamaat par Allah ta’ala ne shirk aur mushrikeen ki mazammat isi tarha ki hai jis tarha makki surato’n me 
shirk aur ahle shirk ki tardeed ki hai. Isee tarha Aap Wk ne zil Qhalsa, Laat, Manaat, Uzza aur Taif waghaira ke 
buto’n ko madeena me hi aakar fauji daste bhejkar mandham karwaya. 

Ye baat kehna ke Aap ?trk ne madeena me aakar shirk ke bare me naram rawayya iqhtiyaar karliya tha Aap 1$k 
par bahot bada bohtaan hai. 

Ishkaal No 3: 

Jis ne ek baar zuban se kalma padh liya to ise bilaa aaqhir jannat me bhej hi diya jaaega, lihaaza kalma’go 
hamesha hamesha ke liey jahannam me nahi rahega. 

Izaala: 

Ye baat mutlaq nahi hai ke kalmago ek din zaroor jannat me pahon’ch jaaega, balke ye ahaadees in logo’n ke 
bare me hai’n jinho’n ne zuban se kalma padh kar iske taqaaze poore kiey aur kalma ka saheeh haq adaa kiya, 


161 Bukhari & Muslim 

ya’anee Allah ta’ala ki tauheed par poqhta yaqeen aur shirk ki mukammil naif ki lekin jis ne kalma padh kar bhi 
shirk kiya to is par jannat haraam hai, jaisa ke peeche is baat ka mufassil zikar kiya jaa chuka hai. 

Is mafhoom ki ahaadees darj e zel hai’n: 

1. Muaadh ibne Jabal Radiallhuta’ala anho se riwaayat hai ke Rasool Allah M ne farmaaya: ‘Jis ne Laa 
ilaaha ll-lallah ki gawaahi qhuloos dil se di wo jannat me daaqhil hogaya.’ 162 

Muaad ibn Jabal Radiallhuta’ala anho ki doosri riwaayat: ‘Jo shaqs is haal me mara ke wo sacche dil se 
gawaahi deta hoke Allah ke siwa koi ibaadat ke laaeq nahi aur Muhammad M Allah ke Rasool hain wo 
jannat me daaqil hogaya.’ 153 

Muaad ibn Jabal Radiallhuta’ala anho ki teesri riwaayat: ‘Jo aadmi is haal me mara ke wo Allah ke 
saath kisi ko shareek nahi karta thaw o jannat me daaqil hogaya.’ 164 

Muaad ibn Jabal Radiallhuta’ala anho kis is hadees se ye baat roz e raushan ki tarha ayaa’n aur waazeh 
hogai ke jisne Laa ilaaha ll-lallah qhuloos e dil se padha aur iske taqaaze ke mutaabiq amal kiya ya’anee 
Allah ke saath shirk na kiya phi rise maut aagai to wo aadmi jannat me daaqhil hoga nake Laa ilaaha ll- 
lallah kar shirk karne waala, kyou’nke Allah ta’ala ka haq tab hi adaa hota hai jab banda Allah ke saath 
kisi ko shareek na banaae. Sirf is akele ki ibaadat kare, jaisa ke Muaad ibn Jabal Radiallhuta’ala anho 
se marwi ek doosri hadees me ye baat khol kar bayaan kardi gai hai. 

Muaad ibn Jabal Radiallhuta’ala anho farmate hain ke main Nabi e Kareem M ke peeche sawaari par 
sawaar tha, to Aap M ne farmaya: ‘Aey Muaad! Kya tu jaanta hai ke Allah ta’al ka bando’n par kya haq 
hai? 

Maine kaha Allah aur iska Rasool M behtar jaante hain. 

Aap M ne farmaya bande iski ibaadat karei’n aur iske saath kisi ko shareek na banaaei’n. 

Phir Aap M ne farmaya kya tu jaanta hai ke bando’n ka Allah par kya haq hai, jab bande ye kaam 
karei’n? 

Main ne kaha allah aur iska Rasool M behtar jaante hain, 

Aap M ne farmaya ke wo inhei’n jannat me daaqil karde.’ 165 

Muaad ibn Jabal Radiallhuta’ala anho ki is hadees ne faisla kardiya ke Laa ilaaha ll-lallah padh kar 
Allah ki bandage karne wale aur iske saath shirk na karne wale jannat me daaqil ho’nge aur jo log shirk 
karei’nge qhwah wok alma shaadat bhi padhte ho’n inpar jannat haraam hai. 

2 . ‘Othman Radiallhuta’ala anho ne kaha ke Rasool Allah M ne farmaya jo aadmi is haal me margaya ke 
wo Laa ilaaha ll-lallah ko jaanta thaw o jannat me daaqhil jogaya’ 166 

Is hadees se bhi ma’aloom hua ke sirf Laa ilaaha ll-lallah padh lena kaafi nahi, balke is ka ma’anee o mafhoom 
jann-na bhi zaroori hai aur ma’nee o mafhoom me Allah Ta’ala ki ibaadat ka iqraar aur ghair Allah ki ibaadat 
ka inkar shaamil hai, ya’anee tauheed par eman aur shirk ki naif zaroori hai. Saheeh Muslim ki tabweeb se bhi 
yehi baat ma’aloom hoti hai ke jo shaqs tauheed par faut hua wohi jannat me daaqhil hoga. 


162 Muslim, Kitabul Eman - Saheeh Ibne Hibban & Musnad Ahmad 

Imaam Ibne Hibban Ac ne Muaad ibne Jabal RadiaUhuta’ala anho wall hadees par you’n baab munaqqad kiya 
hai: ‘Ya’aani is baat ka bayaan ke jannat sirf is aadmi ke liey waajib hogi jisne Allah ki wahdaaniyat ki gawaahi 
dil ke yaqeen ke saath di aur iqhlaas ke bagair shaadat ka iqraar karne waale ke liey jannat waajib nahi.’ 167 

Ma’aloom hua ke Laa ilaaha ll-lallah padhne ke saat iska ma’anee o mafhoom jaanta aur qhuloos e dil ke saath 
iska iqraar karta hoga to phir jannat ka haqdaar banega. 

3. ‘Umar bin Khattab RadiaUhuta’ala anho ne kaha Rasool Allah ¥& ne farmaya beshak main ek aisa kalma 
jaanta hu’n jo aadmi ko dil ki sachaai ke saath kehta hai phir is par is ko maut aajaati hai is par Allah 
ne aag haraam kardi hai aur wo kalmia Laa ilaaha ll-lallah hai. ’ 168 

Is saheeh hadees se bhi ma’aloom hua ke Laa ilaaha ll-lallah ko dil ki sacchai ke saath kehne wala aadmi hi 
jannat ka haqdaar hai. 

4. ‘Obaada bin Saamit Radiallhuta’ala anho se riwayat hai ke Rasool Allah Wk ne farmaya jis shaqs ne is 

baat ki shaadat di ke Allah ke siwa koi ibaadat ke laaeq nahi, wo akela hai, iska koi shareek nahi aur 
Muhammad ¥& is ke bande aur Rasool hain aur Esa bhi is ke bande aur Rasool hain aur is ke kalma 
hai’n, jo is ne Mariyam ki taraf ilqa kiya aur iski jaanib se rooh hain aur jannat haq hai aur aag 

haq hai, to Allah ise jannat me daaqil karega, is ke a’amaal jaise bhi hue.’ 169 

Ibne Hibban waghaira me hai ke wo jannat ke aatho’n (8) darwaazo’n me se jis me se chhahe daaqhil hojaae. 

Mazkoora baala ahaadees e saheeha se waazeh hogaya ke Laa ilaaha ll-lallah ki shaadat ise jaante aur samajhte 
hue qhuloos e dil (with heart 6t soul) ke saath dene waala aur Allah Ta’ala ke saath shirk na karne waala aadmi 
jannat me daaqil hoga aur ye bhi yaad rahe ke Islaam ke jitney bhi ehkaam hain taqreeban in tamaam ke 
shuroot hain jin me se ek shart bhi reh jaae to is a’amal ka etebaar nahi hota mislan Namaaz ke liey wazu shart 
hai, agar wazu nakiya jaae to Namaaz nahi hoti. Isi tarha kalma shaadat ki kuch shuroot hain agar wo mafqood 
ho’n to kalme ka koi etebaar nahi hota. 

Ahle llm ne Laa ilaaha ll-lallah saat (7) shuroot zikar ki hain: 

1. Insaan is ka ma’anee o mafhoom jaane take pata chale ke isse kin baato’n ki naff aur kin bato’n ka 
isbaat hota hai, ya’anee ise ma’aloom hoke Allah ke siwa koi ma’abood e barhaq nahi, wo akela hai, 
ham is ke siwa kisi ki ibaadat nahi karte aur na is ke saath kisi ko sharek tehraate hain. 

2. Is kalme par aisa yaqeen ho ke kisi qism ka shak baaqi na rahe. 

3. Aisa iqhlaas hoke jo shirk ke manaafi ho. 

4. Allah ta’ala ke saath sidqh aur sacchai ho jo munaafiqat ke manaafi ho. 

5. Qhuloos dil ke saath Allah (Ne’matei’n aur Fadal) a’ataa karne wale ki tauheed ke saath muhabbat ho 
jo Islaam ke kisi bhi rukn ke saath boghz ke manaafi ho. 

6. Allah aur iske Rasool Me ke ehkaam ko inkaar aur tard-dud ke baghair qubool karna. 


167 Ibne Hibban VI P 366 

7. Is kalme kea age sar e tasleem qham kardena aur iske taqaazo’n ko razaa mandi ke saath qubool karna 
hai. 170 

Har musalman par zaroori hai ke wok alma shaadat ko padh kar iska ma’anee o mafhoom jaane, is kalme par 
yaqeen kaamil rakhe, aisi qhaalis niyyat ho jo shirk ke bilkul qhilaaf ho Allah Ta’ala ke saath sacchai aur 
wafaadari kare, munaafiqat se kaam na le, Allah ki tauheed se aisee muhabbat ho ke Islaam ke kisi bhi rukn se 
boghz o E’naad baaqi na rahe, Allah aur iske Rasool ¥& ke ehkaam ko baghair kisi heele aur hujjat ke tasleem 
kare, is kalme ke tamaam taqazo’n ko pura kare. 

Agar in shuroot mei’n se ek shart bhi mafqood hoto kalma motebar shumaar nahi hota. 

Sheikh Abdur Rahman bin Hasan A kalma shaadat ki sharah me farmaate hain: 

‘llm Yaqeen aur Sadq par mabni shaadat hi qaabil e qubool hoti hai aur wo shaadat jo jahaalat, laailmi aur shak 
par mabni ho won a to motebar hoti hai aur na faaeda mand pas jis shaadat ki buniyad jahaalat, laailmi aur 
shak par hoto aisa shaqs apni shaadat me jhoota samjha jaaega.’ 

Kalma tayyaba Laa ilaaha ll-lallah naif aur asbaat dono’n ko mutzaman hai. Jumla 7 aa llah’ Allah Ta’ala ke 
siwa har cheez se Uloohiyat ki naif karta hai aur ‘llallah’ Allah Ta’ala ke liey Uloohiyat ko saabit karta hai. 

Quraan e Kareem me Allah Ta’ala fermata hai: ‘Allah Ta’ala ne qhud is baat ki shaadat di hai ke: ‘Is ke siwa 
koi llaah nahi hai aur farishte aur sab ahle llm bhi raasti aur insaaf ke saath is baat par gawah hain ke zabardast 
Hakeem ke siwa fil waaqea koi llaah aur mushkil kusha nahi hai.” 171 

Kalma tayyaba ki haqeeqat se beqabri aur iske saheeh ma’anee se jaahal ki wajah se aksar log gumrah hue 
kyou’nke inho’n ne uloohiyat se jis cheez ki naif hoti thi ise saabit karne ki napaak jasaarat ki nez Sifat e 
Uloohiyat ko in afraad me saabit karne ki koshish ki jin se is sifat ki nafi ki gai hai. Jaise Ashaabul Quboor, 
Taghoot, Shajar o Hajar aur Jinnat waghaira. 

Aur is Shirk ko Deen aur Tauheed ko Bidat samajh liya gaya aur tarfa ye ke jo shaqs Tauheed ki da’awat de is 
ki muqhalifat hoti hai, Afsos! Ke in logo’n ne kalma tayyaba ke mafhoom ko itna bhi na samjha jitna ke kuffar 
e makka ne samjha tha, inho’n ne is kalma ko samjha, phir inkar kiya jaisa ke Allah Ta’ala fermata hai: ‘Ye wo 
log the, jab in se Laa ilaaha ll-lallah kaha jaata to ye ghumad me aajaate aur kehte the ke kya ham ek Saaer, 
Majnoon ki qhaatir apne ma’aboodo’n ko chhod dein’ 172 

Mushrkeen e Makka aur aaj ke mushrik me ye qadr mushtarak hai ke Allah Ta’ala ke siwa jin jin faut (dead) 
shuda Saleh aur Ahle Quboor aur taaghoot waghaira ki ibaadat karte hain, jab inhei’n is se roka jaata hai to 
da’awat e Tauheed dene walo’n ki muqhalifat par utar aate hain. Mushrikeen e Makka ne kama tayyaba ke 
ma’ani ko samajh kar inkar kiya aur aaj ka mushrik kalma taiyyaba ke mafhoom ko bhi na samajha aur inkar 
bhi kiya. Isi liey aap dekhei’nge ke ye log Laa ilaaha ll-lallah ka wazeefa bhi kar rahe hain aur ghair Allah ko 
bhi pukar rahe hain... 

Al Wazeer Abul Muzaffar apni kitaab Al Ifsaah me likhte hain: Laa ilaaha ll-lallah iqrar karne wale ko laazim 
hain ke wo is ke mataalib ka acchi tarha samjahta ho jaisa ke Allah Ta’ala fermata hai: 

‘Acchi tarha jaan o ke Allah Ta’ala ke siwa koi llah nahi.’ 173 


172 Page 114 

173 Surah Muhammad 19 

Lafz Allah ka llah ke ba’ad bhaalat rafa’a hona is baat ki daleel hai ke uloohiyat sirf Allah Ta’ala ke liey 
maqhsoos hai, Allah Kareem ke siwa koi bhi is ka ahel nahi. Imaam Baqaai Rahimahullah farmate hain: ‘Laa 
ilaaha ll-lallah is baat ki bahot badi naif hai ke Allah Azeem ke siwa koi aur ma’abood ho, ye aisa kalma hai jis 
ko theek theek jaan lene se qiyaamat ki saqhtiyo’n se najat mil sakti hai isi waqt paho’nche ga jab ke insane 
iza’aan o a’amal se is ke taqaazo’n ko pura kare warna jahaalat ke siwa kuch haasil nahi’ 174 

Mazkoora baala tauzeeh se ma’aloom hua ke qhaali Laa ilaaha ll-lallah padh lene se jahaalat ke siwa kuch 
haasil nahi. Is kalme se tabhi faaeda hoga jab is ke ma’ani o mafhoom ko samjha jaae aur is ke taqaazo’n ko 
poora kiya jaae. Agar aadmi kalma padh kar shirk kare to is kalma ka faaeda na hoga wo abadi jahannami hoga. 

Kitabut Tauheed ki Sh’rah Hidaayatul Mustafeed me hai: ‘Kalma taiyyaba ka aisa iqraar ke jis se na to is ke 
mafhoom o ma’ani ka ilm ho na yaqeen ho, na iske taqazo’n ke mutaabiq a’amal ho, na shirk se bezari ho, na 
qaul o a’amal me iqhlas ho, na dil aur zuban me ham aahangi ho aur na dil aur a’aza ke kirdar me yagaangat 
hoto aisi shaadat bilaa ijma’a ghair naafe aur ghair mufeed hai. 

Allama Qutubi Rahimahullah Saheeh Muslim ke haashie Al Mafhoom me baab baandhte hain ke: ‘Ya’ani sirf do’no 
shaadato’n ko zuban se ada karna kaafi nahi balke dil se yaqeen karna zaroori hai.’ 175 

Ek aur maqaam par marqoom hai: ‘Pas haqeeqat ye hai ke jab tak Laa ilaaha ll-lallah ke madloolo’n aur 
taqaazon ko qhuwah wo naif par daal ho’n ya asbaat par na samjha jaae aur is par eteqaad na rakha jaae aur 
inko qubool karke a’amali jaana na pehnaaya jaae is waqt tak is kalma se koi faaeda haasil na hoga’ 176 

Ek aur maqaam par marqoom hai: ‘Ebaadul Quboor ki jahaalt kis darja badh gai hai aur wok is qadr shirk azeem 
me mubtela hain ke jo kalma Laa ilaaha ll-lallah ke bilkul manaafi hai. Mushrikeen arab aur inki tarha ke doosre 
mushrik bhi Laa ilaaha ll-lallah ka lafzan o ma’anan inkar karte the lekin maujooda mushrik lafzan to iska iqraar 
karte hain lekin ma’anan is ke munkar hain. Agar turn in ki haalat par gaur karoge to dekhoge ke wo ghair Allah 
ki muqhtalif qism ki ibaadatei’n kar rahe hain. Mislan Muhabbat, Ta’azeem, Qhauf, Ummeed, Tawaakul, aur 
Duae’n waghaira ibadaat me wo ghair Allah ki taraf maael hain, balke waqea ye hai ke in ka shirk kai etebaar 
se mushrikeen arab ke shirk se kai guna ziyada hai’ 177 

Lehaaza kalma taiyyaba ka sirf zuban se iqraar hi kaafi nahi, balke is par mukammil yaqeen aur iske taqaazo’n 
ko poora karna bhi zaroori hai, wagarna besood. 

Ishkaal No 4: 

Maujooda daur ke aksar log laailm aur jaahil hain aur qabaro’n par sajda rezi aur nazr o niyaz jahaalat ki bina 
par karte hain lihaza inhei’n mushrik nahi kehna chhahiye, wo jahaalat ki bina par ma’azoor hain. 

Izaala: 

Jahaalat ki bina par ma’azoori ke muta’aliq sheikh Abdul Aziz ibn baaz Rahimahullah aur inki ‘Lijnah’We deegar 
arakeen ka mufassil fatwa taba’a hua hai wo mulaheza karei’n: 


174 Qurratul O'oyoun al Muwahhideen VI P 56 & 58 176 Hidayatul Mustafeed VI P198 

Qabar Parasto’n Ke Bare Mei’n Sharai Hukum 


Sawaal: Hamaare yaha’n qabar parasti a’am hai, iske saath saath ba’az aise log bhi paae jaate hain jo qabar 
parasto’n ka dafa’a karte hain aur kehte hain ke ye musalman hain aur jahaalat ki wajah se ma’azur hain, 
lihaaza inhei’n apni betiyo’n ka rishta dene aur inke pee che namaaz padhne me koi harj nahi, balke isse badh 
kar ye hazraat inke kufr ke qaileen ko bida’ati kehte hain aur kehte hain ke in se bida’atiyo’n wala sulook kiya 
jaana chhahiye bilke wo da’awa bhi karte hain ke aap bhi qabar parasto’n ko inki jahaalt ki wajah se ma’azoor 
samjahte hain kyou’nke janaab ne ghabaashi naami ek shaqs ke tehreer kirda ek phamphlet ki taaeed ki hai jis 
me is ne qabar parasto’n ko ma’azoor kaha hai lehaaza janaab e wala se darqhuwast hai ke is mauzoo par 
tafseel se roshni daalei’n take ma’aloom hojaae ke kin ma’amlaat me jahaalat aur laailmi ko uzar qaraar diya 
jaasakta hai aur kin umoor me nahi? Mazeed baraa’n is mauzoo par kuch aham kitabo’n ki taraf rehnumaai 
farmaaei’n jin ki taraf is masla me rujoo kiya jaasake, janaab ki bahot nawaazish hogi? 

Jawab: ‘Alhamdulillahi Wahdahu wa Salaatu wa Salaamu A’alaa Rasoolihi wa Aalihi wa Sahbihi wa Ba’ad! 

Kisi shaqs ke baare me ye faisla karna ke deeni masaael me be ilmi ki bina par ise ma’azoor qaraar diya jaae 
ya nahi is ka dar-o-madar is baat par bhihai ke isi ye masla kama haqqahu pho’nchaya jachuka hai ya nahi? Aur 
is baat par bhi ke masla kis had tak wazeh hai aur kis had tak is me ghamooz aur iqfa paya jaata hai aur is baat 
par bhi ke kisi shaqs me is masla ko samjhne ki iste’adad kis qadr hai? Is liey jo shaqs kisi takleef ya museebat 
ko daur karne ke liey qabro’n me madfoon afraad se faryad karta hai, is wazaahat se bataya jana chahiey ke 
ye shirk hai aur is pare is had tak itmaam hujjat hona chaahiey ke tableegh ka farz adaa hojaae. Is ke ba’ad 
bhi agar wo shaqs qabar parasti par israar kare to wo mushrik hai, is se duniya me ghair muslimo’n wala sulook 
kiya jaae aur agar isi aqeeda par marjaae to aaqhirat me saqht azaab ka mustahiq hoga. 

Allah Ta’ala ne farmaya: ‘(Ham ne) qhushqhabri dene aur tambeeh karne ke liey Rasool ( bheje) take Rasollo’n 
(ke aane) ke ba’ad logo’n ke paas (Haq ko qubool na karne ki) koi hujjat baaqi na rahe aur Allah Ta’ala ghaalib 
aur hikmat wala hai.’ 178 

Mazeed farmaya: ‘Aur ham azaab nahi karte hatta ke Rasool bhej dei’n.’ 179 

Aur farmaya: ‘(Aey Nabi! Aap farmadei’n) meri taraf ye Quran wahi ke zareiy bheja gaya hai take is ke saath 
me turn ko bhi (Allah ke azaab se) daraaou’n aur (in ko bhi) jin tak ye (paigham) pho’nche.’ 180 

Hazrat Abu Hurairah Radiallhuta’ala anho se saheeh sanad se ye hadees marwi hai ke Nabi e Akram Wk ne 
farmaya: ‘Qsam hai is zaat ki jis ke haath me Muhammad Wk ki jaan hai! Is ummat me se jo yahoodi ya isaai 
mere bare me sun le (ya’ani ise ma’aloom ho jaae ke Allah Ta’ala ne Muhammad IPk ko Nabi aur Rasool banakar 
bheja) phir wo is (deen) par eman laae baghair marjaae jo (deen) mujhe de kar bheja gaya hai, wo shaqs 
(zaroor) jahannami hoga.’ 181 

Is hadees ko Imaam Muslim ne riwaayat kiya hai, is ke alaawa bhi bahot se aayaat aur ahaadees hain jin se 
ma’aloom hota hai ke muwaqheza tab hi ho saka hai jab kisi ko wazaahat se qhabar di jaachuki ho aur is par 
hujjat qaaem ho chuki ho. Jo sahqs kisi aise mulk me rehta ho jahaa’n wo islaam ki da’awat ki muta’alliq suntan 
hai, phir wo eman nahi laata aur na ahle haq se mil kar haq ma’aloom karne ki koshish karta hai to wo aise hi 
hai jaise ke ise da’awat pahon’ch chuki ho aur phir bhi kufr par adaa raha ho. Hazrat Abu Huraira Radiallhuta’ala 
anho ki bayaan karda mazkoora baala hadees is masla ki taaed me pesh ki jaasakti hai is ke alaawa is ke liey 

Musa ki qaum ka wo qissa bhi daleel ban sakta hai jab saamri ne inhei’n gumrah kardiya tha aur wo 

bachda poojne lage the. Haala’nke Musa Allah se ham kalaam hone ke liey jaate waqt apne peeche 

Hazrat Haroon ko apna naaeb bana kar chhod gae the jab Haroon ne inhei’n bachde ki pooja se 

mana’a kiya to inho’n ne kaha: ‘Ham to isi par jame rahe’nge hata ke Musa waapar hamaare paas aajaae’n’ 182 

Inho’n ne shirk ki taraf bulaane wale ki baat maanli aur Tauheed ki da’awat dene wale ki baat maan’ne se inkar 
kardiya. Allah Ta’ala ne inhe’n shirk aur dhoke ki baat maan lene me ma’azoor qaraar diya kyou’nke Tauheed 
ki da’awat maujood thi aur Musa ki da’awat par bhi koi taweel zamaana nahi guzra tha. 

Quran majeed me Allah ne shaitaan ke jahannamiyo’n se jahgde aur shaita ke in se izhaar baraa’at ka waaqe’a 
bayaan kiya hai. Is se bhi mazkoora baala mauqoof ki taaid hoti hai, Allah Ta’ala farmaate hain: ‘Jab ma’amle 
ka faisla ho jaaega to shaitan kahe ga’beshak Allah ne turn se saccha wa’ada kiya tha aur main ne bhi turn se 
wa’ada kiya tha aur phir wa’ada qhilafi ki, mera turn par koi zor nahi tha magar main ne tumhei’n (gumrahi ki 
taraf) bulaaya, turn ne meri baat maal li to (ab) mujhe malaamat na karo, apne aapko malaamat karo, main 
tumhei’n museebat se chuda sakta hu’n na turn mujhe chuda sakte ho. Is se pehle (duniya me) turn jo mujhe 
(Allah ka) shareek banaate rahe ho (ke Allah ke ehkaam ko chhod kar meri baatei’n maante rahe ho) main is ka 
inkar karta hu’n, beshak zaalimo’n hi ke liey aziyatnaak saza hai.’ 183 

Inho’n ne shaitan ke wa’ade ko sach maan liya tha, shaitan ne in ke saamne jhoot ko sach ke ran g me pesh 
kiya aur shirk jaise ghinaune jurm ko qhoobsurat bana kar pesh kiya aur wo is ke peche lag gae, lekin Allah 
Ta’ala ne inhei’n is ma’amle me ma’azoor qaraar nahi diya kyou’nke is ke saath saath Allah Ta’ala ki taraf se 
har is sahqs ke liey azeem sawaab ka saccha wa’ada maujood tha jo is wa’ade ki tasdeeq karke is ki sharee’at 
qubool karle aur is ke mutaabiq seedhe raaste par gaamzan ho jaae. 

Jin ilaaqo’n me musalmaano’n ki kaseer ta’adaad maujood hai. In ke haalaat par gaur karne se ma’aloom hota 
hai ke yahaa’n ke rehne walo’n ko do garoh apni apni taraf kheenchne ki koshish karte hai’n. Ek groh tarah 
tarah ki shrkiya aur ghair shirkiya bida’aat ki taraf bulaahra hai. Wo logo’n ko dhoka dene aur pani bida’at ko 
aam karne ke liey zaeef hadeeso’n aur ajeeb o ghareeb qhisse kahaaniyo’n ka sahaara leta hai aur inhei’n 
dilkash andaz se bayan karke logo’n ko apni taraf kheenchta hai, doosra agar wo haq aur hidaayat ki taraf 
bulaata hai aur is ke baare me Kitaabullah aur Hadees e Rasool W& se dalaael pesh karta hai aur fareeq muqhalif 
ke da’awo’n ki ghalati aur fareb ko waazeh karta hai. 

Is fareeq ne haq ko waazeh karne aur qhaas o a’aam tak paho’nchane me jo koshishei’n hain wo qayaam e 
hujjat ke liey kaafi hai’n, agarche is fareeq ki afraadi ta’adad kam hi ho, kyo’nki haq bayaan karne me daleel 
ka etebaar hota hai, kasrat ta’adaad ka inhei’n jo shaqs samajh bujh rakhta hai aur is qism ke alaaqe me 
rahaaesh mazeer hai wo ahle haq ki baatei’n sun kar haq ko pehchaan sakta hai bashart-eke wo talaash haq ki 
koshis kare, qhuwaahishaat nafsaani aur asbiyat se bach kar rahe, daulat mando’n ki daulat aur sardaaro’n ki 
sardaari dekh kar dhoka na khaae. 

Is ke gaur o fikar ka me’yaar durust ho, aqhal o faham se dastbardaar na ho chukka ho, ya’ani in logo’n me 
shaamil na ho jin ki kaifiyat in aayaat mubaaraka mei’n bayaan hui hai: ‘Allah ne kaafiro’n ko yaqeenan 
dhutkaar diya hai aur in ke liey bhadkti aag (jahannam) tayyar ki hai, wo hamesha is me rahei’nge, inhei’n koi 
dost mele ga na madadgaar. Jis din aag me in ke cehre idhar udhar (ulat palat) kiey jaaei’nge, (is din) wo 
kahei’nge: Kaash! Ham ne Allah ki ataa’at ki hoti aur Rasool W& ki ataa’at ki hoti!’ kahe’nge ‘Aey hamaare 

Maalik! Ham ne apne sardaro’n aur buzrugo’n ki a’ataa’at ki to inho’n ne hamei’n raah raast se be raah kardiya’ 
Aey hamaare rab! Inhei’n dugna azaab de aur inhei’n badi la’anat kar’ 184 

Albatta jo shaqs ghair islaami mulk me rehta hat aur is ne Islaam, Quran aur Nabi Akram fflt ki muta’aliq kuch 
nahi suna, to agar farz karei’n ke aisa koi shaqs maujood hai to is ka hukum ahle fitrat ki tarah hai (jo aise 
zamaane me the ke saabeqa Nabi ki ta’aleemat faraamosh ki jachuki thei’n aur naya Nabi abhi maboous nahi 
hua tha) muslaman Ulama ka farz hai ke is Deen e Islaam ke aqaaed aur a’amaal ki ta’aleem dei’n take is par 
hujjat qaaem ho aur is ka uzar qhatam ho jaae, qiyaamat ke din aise shaqs se wohi ma’amla kiya jaae ga jo in 
afraad se Liya jaaega jo duniya me junoon yak am suni waghaira ki wajah se mukallaf hi nahi the, baaqi rahe 
wo sharai ehkaam jo aam logo’n ke liey waazeh nahi’n hote mislan in me wajah dalaalat bahot qhafi hai ya 
dalaael bazaahir a’am mta’araz hain aur tarjeeh me Ulama muqhtalif aara rakhte hain to is qism ke masaael 
me iqhtelaaf karne wale par eman ya kufr ka hukum nahi lagaya jaata balke ye kaha jaata hai ke is ne saeeh 
kaha aur is se ghalti hui. 

Wo indallah ma’azoor hai aur ise ijtehaad ka sawaab bahrehaal milega aur jis ka ijtehaad saheeh hua ise dugna 
sawaab mile ga. Is qism ke masaael samjahne aur is ka tarjuma karne ki salaahiyat me tfaawat paya jaata hai. 
Quran o Hadees ki nusoos se waaqif hone, saheeh aur zaeef ahaadis me imtiyaaz aur naasiqh o mansooqh ki 
pehchaan waghaira mei’n bhi sab ulama baraabar nahi hote. 

Is se nateeja ye nikalta hai ke jo ahle Tauheed qabar parasto’n ko kaafir samjhte hain. Inke liey ye durust nahi 
ke apne in ahle Tauheed bhaaiyo’n ko kaafir kahei’n jo qabar parasto’n ko kaafir qaraar dene me taam-mul 
karte hain. 

Asal me in ke saamne ye fatwa lagaane me ek shuba hai wo ye ke in qabar parasto’n ko kaafi qaraar dene se 
pehle in par itmaam hujjat karna zaroor hai, baqhilaaf ghair muslimo’n ke mislan Yahoodi, Isaai aur Commnist 
ke, in ke kufr me koi shuba nahi aur jo inhei’n kaafir nahi samajhta is ka kufr bhi waazeh hai. Allah Ta’a se dua 
hai ke wo musalmano’n ke haalaat durust farmaae aur deen ki samajh ataa farmaae, hamei’n aur inhei’n nafs 
aur gunaaho’n ki shaamat se mehfooz rakhe aur hamei’n ye taufeeq de ke ham baghair ilm ke Allah, ya Rasool 
iSfe ke muta’alliq kuch na kahei’n. Ye sab kuch Allah Ta’ala haath me hai aur wohi is par qaadir hai. ‘Wa billahit 
Taufeequ wa Sallalllau a’alaa Nabiyyina Muhammadin wa Aalihi wa Sahbihi wa Sallam ’ 185 

Ishkaal No 5: 

Lafz Mushrik ki istelaah Quran e Kareem me in logo’n ke liey istemaal hui hai jo Allah wahdahu la shareek ki 
Tauheed al Uloohiyat ka inkar karte hain. Nabi ki risaalat ke munkir hain, isi tarha Qiyaamat, Quraan Majeed 
aur deegar tamaam ehkamaat sharaiya ko tasleem nahi karte, albatta jo shaqs kalma shaadat padh kar shirkiya 
aqaaed me mubtela ho ise Faasiqh kehna chaahiey na ke Mushrik. 

Izaala: 

Ye baat durust hai ke Qurah e Hakeem me laft mushrik kasrat ke saath aise logo’n ke liey istemaal hua hai jo 
Allah Ta’ala ki Tauheed Uloohiyat ka inkar karte hain, isis tarha Nabuwwat o Risaalat, Maa’ad aur Deen ke 
ehkaam se inheraaf karte hain, lekin Allah Ta’ala ne Quran e Hakeem me ye baat bhi wazeh ki hai ke agar 

musalman mushrik ki ataa’at karega to wo bhi mushrik hoga. Irshad e Baari Ta’ala hai: ‘Aur agar turn ne in ki 
(ya’anee mushrikeen ki) ataa’at ki to yaqeenan turn bhi zaroor mushrik hoge.’ 186 

Quran e Hakeem ki is aayat se ye baat wazeh hogai ke musalman agar mushrikeen ki ataa’at karei’n ge to 
mushrik kehlaae’n ge, tafseel pichle safhaat me guzar chuki hai. 

Yahaa’n ye baat bhi zahen nasheen karlei’n ke lafz ‘Kaafir’ ki istelah bhi Quran e Hakeem me aise logo’n ke 
liey istemaal ki gai hai jo Allah aur iske Rasool aur tamaam deen Islaam ke munkar hai’n. Lekin ahle Islaam ne 
Qaadiyaniyo’n ko bilaa ijma’a Kaafir qaraar diya. Haala’nke Qaadiyani Tauheed o Sunnat ke bhi iqraari hai’n 
aur Namaaz, Roza waghaira ke bhi a’amil hain, blake wok alma Laailaha llallah Muhammadur Rasool Allah bhi 
padhte hain, in ke liey bhi Kaafir ki iselah ki bajaae Faasiqh o Faajir ki istelah maan li jaati lekin aisa nahi hua 
kyou’nke Tauheed o Risaalat ke iqraar ke bawajood inho’n ne Mirza Ghulam Ahmad Qaadiyani ko apna Zilli o 
Brozi Nabi Maana, isi tarha ise Maseeh e Mau-ood aur Mehdi ke laqab se mutsaf kiya to ummat e muslima ne 
inhei’n Kaafir qaraar diya hai balke Laahori Mirzaaiyo’n ko bhi jo Mirza Ghulam Ahmad Qaadiyani ko Mujaddid 
maante hai’n, Kaafir hi qaraar diya aur inki faasid taavilo’n ko "Par’kee ki bhi haisiyat nahi di. Jab Aisa shaqs 
jo Tauheed o Risaalat ke iqraar aur Namaaz, Roza ke amal ke baawajood kisi doosre ko martaba Risaalat par 
faaez kardeta hai to kaafir qaraar diya jaata hai. To jo shaqs Ambiya, Auliya, Malaaeka, Jinno’n, Sooraj aur 
Chaand waghaira ko Rabbul A’alameen ke martaba par faaez kardeta hai aur tamaam llaahi iqhtiyaraat ko Allah 
ki maqhlooq me a’amalan maan raha ho to is ko mushrik kyou’n na kaha jaae. Wallah A’alam. 

(Farqh sirf ye hai ke mirzaiyo’n ne Mirza Ghulam Ahmad Qaadiyani ko nabi keh diya leikin aaj kal ke shirk 
karne wale log apne ma’abud ko ma’abood kehne ke liey tayyar nahi, agarche in ke saath jo kuch wok arte 
hain wo ibaadat hi ke zel me aata hai. Agar wo in ko lafz llaah se ta’abeer karei’n to poori ummat e Muslima 
ke nazdeek wo daairah Islaam se qhaarij qarar diya jaaega.) 

Ishkaal No 6: 

Jab Faasiqh o Faajir ke peeche namaaz padhna durust hai to kalmago mushrik ke peeche namaaz panda 
kyou’nkar durust nahi, Imaam Bukahri Jk ne Saheeh Bukahri, Kitaabul Adhaan me ‘Baab Imaamatul Maftoon 
wal Mubtade’ qaaem karke ye baat samjhadi hai ke Bida’adti aur Fitne baaz ke peeche bhi namaaz adaa ki 
jaasakti hai. 

Izaala: 

Mushrik aadmi ka chu’nke aqeeda saheeh nahi is liey iski Namaaz, Roza, Haj, Zakat aur Jihaad waghaira sab 
bekar aur be sood hai’n jaisa ke ibtedaae kitab me mufassil zikar ho chukha hai. Is liey is ke iqhteda me Namaaz 
ada karna durust nahi. Faasiqh o Bad amal shaqs ke a’amaal me qharaabi hoti hai is liey is ke peeche bawaqt e 
zaroorat Namaaz padhi jaasakti hai aur Saheeh Buqhari ki tabweeb ka bhi yehi maqsood hai agar kisi ki bida’at 
aur baghaawat Kufr o Shirk ki had tak paho’nch jaae to iski Imaamat durust Nahi. 187 

Haafiz Abdus Salaam Bhatwi sahaab ta’aweez ki sharai haisiyat samjhate hue raqamtaraaz hai’n: ‘Ye baat to 
zaahir hai ke agar ta’aweez me Allah ke alaawa kisi aur se madam maan’gi gai ho ya ghair ka naam ya hindse 
likha kar gale me dale jaaei’n to ye sareeh shirk hai aur aisa karne waala mushrik hai, ise Imaam banana jaaez 
nahi.’ 188 


186 Surah An A'aam) Page 124 

Imaam Ahmad bin Hambal & ka mauquf: 


Imaam Ahmad bin Hambal 3t se in ke bete Abdullah Jk ne sawal kiya ke Ahle Bida’at ke peeche Namaaz 
padhna kaisa hai? To inho’n ne farmaya: ‘Jehmiya aur Mo’otazila jaise bida’atiyo’n ke peeche Namaaz na padhi 
jaae.’ 189 

Isi kitaab ke VI P 382 me jehmiya aur mo’otazila ke saath Qadriyah ke baare me bhi yehi hukum darj hai. 

Imaam Abdullah 3k farmate hain: ‘Main ne apne baap Ahmad bin Hambal 3k se Qhalq e Quran ke qaael ki 
imaamt ke baare me poocha to inho’n ne farmaya: Aise shaqs ke peeche Juma waghaira na padha jaae magar 
ham Juma ke liey aana tark nahi karei’nge. Agar kisi ne aise aadmi ke peeche namaaz padhli to wo apni namaaz 
dohraae.’ 190 

Shaikh Abdul Azeez bin Baaz 3k aur inki Fatawa committee ka Fatwa: 

Shaikh 3k aur inki Lijnah (Fatawa Committee) se barailwee jama’at ke peeche namaaz padhne ka hukum 
daryaaft kiya gay jin ka Aqeeda ye zikar kiya gaya ke: 

1. Rasool Allah Wk Zindha Hain. 

2. Aap W& Haazir o Naazir hain. 

3. Qabaro’n walo’n se haajaat rawaai ki darqhuwast karte hain. 

4. Qabaro’n par gumbad banaate aur charaagh raushan karte hain. 

5. Ya Rasool Allah (Salallaho ataihe wasallam), Ya Muhammad Wk kehte hain. 

6. Raful Yadain karne wale aur Aameen bil Jahar karne waale se naaraz hote aur is Wahhabi kehte hain. 

7. Wudoo aur Adhaan me naam Muhammad W& par anghote choomte hain wgahiruha, aise aqaaed ke haamil ke 

peeche namaaz ke muta’alliq Shaikh Ibne Baaz 3k aur inki committee ke deegar ulama, mislan Shaikh Abdur 
Razaaq Afeefi, Shaikh Abdullah Qa’aood farmate hain: ‘Jis shaqs ke yehi halaat ho’n is ke peeche namaaz 
padhna naajaaez hai aur agar koi namaazi is ki is haalat se waaqif hone ke bawajood is ke peeche namaaz 
padhe to iski namaaz saheeh nahi, kyou’nke sawaal me mazkoora umoor me se aksar kufriya aur bide’eyah 
hain jo is Tauheed ke qhilaaf hain jisi de kar Allah Ta’ala ne apne Ambiya ko maboos farmaya aur jo is 

ne apni itabo’n me bayan farmaai.’ 191 

Lehaaza kalmago mushrik ko imam banana naajaaez aur iski imaamat me namaaz adaa karna ghair durust hai 
agar koi shaqs padhle to is par namaaz lautana zaroori hai, wallahu A’alam! 


189 Kitabus Sunnah by Abdullah bin Ahmad bin Hambal VI P103 

Kalmago Logo’n Ke Nazariyat Ki Jhalak 


1. Ek shaqs ne apni kitaab ‘Baagh e Firdaus al ma’aroof ba Gulzaar Razwi’ ke safha 25 me Shaikh Abdul 
Qaadar Jeelaani 3< ke baare me likha hai. 

Poor Bede Ko Lagaadete bain Gausul ilaa Gaus 
Doobi naao’n ko tiara dete bain Gausul ilaa Gaus 
Mere sarkar ki mitthi me hai a’alam ke quloob 
Dam me roto’n ko ha’nsa dete bain Gausul ilaa Gaus 
Kuch qhabar tujh ko hai afsardgi naqhal mu rad 
Phool mujhaae khilaa dete bain Gausul ilaa Gaus 
Jis ne Ya Gaus museebat me pukara dil se 
Kaam sab iske banaadete bain Gausul ilaa Gaus 

Phir isne haashie me likha hai: ‘Huzoor pur Noor Sayyadna Gaus ul A’aazam (radiallanuhahu) ke madarse ke 
talba kehte hain ke Huzoor hamei’n dars de rahe the ke yakaayak aapka cehra mubaarak surqh hoga, dast aqdas 
apni chaadar me pooshida farmaliya, thodi der me dast aqdas nikla to Aasteen se paani tapak raha hai aur haath 
tar hai, ham bawajah jalaal o haibat ke dariyaft na karsake magar wo din aur taareeq apne paas likh li, do 
maah ba’aad kuch saudagar haazir hue aur nazar o tahaaef pesh kiey, huzoor ne hamare aagah hone ke liey in 
se kaifiyat poochi to inho’n ne arz kiya ke yaha’n se do maah ke faasle par hamaara jahaaz doobne laga tha aur 
hame “Ya Shaikh Abdul Qaadar Jeelani al Madad” ka na’ara lagaaya. Isi waqt darya me se ek haat baraamad 
hua jis ne hamaare jahaaz ko kinaare lagadiya, tareeqh o din milaaya to saheeh o mutaabiq paya.’ 192 

2. Isi kitaab ke safha 26 me haashiya number 3 me likha hai: ‘Huzoor Fariyaad Ras Gaul e A’azam 
(radiallahunahu ) farmate hai’n jo koi museebat me mujhe pookar, mujh se madad chhahe, main is ki 
museebat ko is se door farmaadu’n aur jo koi mere tawassul se Allah Ta’ala se haajat chhahe iski haajat 
poori ho.’ 193 

3. Ek A’alim ne likha hai: ‘Jab kabhi main ne istea’anat ki, Ya Gaus! Hi kaha’ 194 

4. ‘Baagh e Firdaus al ma’aroof ba Gulzaar Razwi’ ke safha 26 me likha hai, 

Luh e Mehfooz Mei’n Tasbiyat ka Haq Hai Haasil 
Mard Aurat se Banaadete Hain Gausul ilaa Gaus 

Phir iske neeche haashiya number 5 ke tahet likha: ‘Shaikh Sahaabuddin Soherwardi ( radiallhuanhu) jo silsila 
Soherwaridya ke Imaam hai’n, Aap ki waaleda maajeda Huzoor Gous us Saqhlain ( radiallhuanhu ) ke waalid 
maadjid ki qhidmat me haazir hoti hain aur a’arz karti hain ke huzoor dua farmaaei’n mere ladka paida ho. Aap 
ne Luh e Mahfooz me dekha isme ladki marqoom thi. Aap ne farmadiya ke teri taqdeer me ladki hai. Wo Bi Bi 
ye sun kar waapas hui, raasta me Huzoor Gausul Aazam (radiallhuanhu) mile, aap ke istefsar par inhon ne saara 
maajra bayaan kiya. Huzoor ne irshaad farmaya ‘Jaa Tere Ladka hoga’ magar waz’a hamal ke waqt ladki paida 
hui. Wo Bibi baargah Gausiyyat me is maulood ko lekar aaei’n aur kehne lageei’n Huzoor ladka maan’go’n aur 
Ladki Mile? Farmaaya ‘Yahaa’n laao’ aur kapda hata kar irshaad farmaya: ‘Ye dekho to ye ladka hai ya ladki?’ 
dekha to ladka aur wo yehi Shaikh Shaabuddin Soherwardi (rehmatullah aleh) the. Aap ke huliya mubaarak me 
hai ke aapke pistaan misl Aurato’n ke thei’n.’ 


192 Barkaat e Qaadriyat P 35 

5. Isee kitaab ke Page 26 me hai: 

Baqhuda aisi himaayat to na dekhi na suni 
Pao’n phisle to jamaa dete hain Gausul ilaa Gaus 
Aasra todh na ayyub na laa dil par hiraas 
Baqth qhuwaabeeda jaga dete Gausul ilaa Gaus 

Phir Page 28 par haashiya number 8 me thereer kiya: ‘Huzoor Peera’n Peer Dastageer (radiallhuanhu) ka irshad 
hai ke agar mera mureed mashriq me ho aur main maghrib me hu’n aur is ka satar khul jaae to main waheen 
se haath badha kar is ka satar dhaan’ du’n aur farmate hain qayamat tak jo koi hamaae silsile me daaqhil ho 
apne aapko hamaara mureed kahe, beshak wo hamaare mureedo’n me daaqhil hai, hamesha ham is ke haami 
o naasir o dastageer hain. Marte waqt is ko tauba ki tafeeq milegi.’ 

6. Naala e Imdaad Ghareeb me likha hai: 195 

Ya Rasool Kibriya Faryaad hai Ya Muhammad Mustafa Fariyaad hai 
Aap ki Imdaad ho mera Ya Nabi Haal Abtar hua Fariyaad hai 
Saqht Mushkil me Phansa hu’n Aajkal Aey mere 
Mushkil Kushaa Fariyaad hai. 

7. Ek A’alim ne tehreer kiya hai: 196 

Dastageeri kijie Mere Nabi! 

Kashmakash me turn hi ho mere Nabi 
Juz turn hare khaa’n meri panaah 
Fauj e klfat mujh par aa ghaalib hui 
Ibn Abdullah! Zamaana hai qhilaaf 
Aey mere Maula! Qhabar lijie meri 

8. Ek Sahaab raqam taraaz hain: 197 

Hawaaej Deen o Duniya ke Kahaa’n le jaaei’n ham Yaa Rab! 

Gaya wo Qibla Hajaat Roohani o Jismaani 198 
Na ruka par na ruka par na ruka par na ruka 
Is ka ju hukam tha, tha saif qhazaae mbram 
Murdo’n ko zinda kiya zindo’n ko marne ne diya 
Is maseehai ko dekhei ’n zari ibne mariyam 

9. Ek sahaab likhte hain: 

a) ‘Buzrugo’n ki arwaah se madad lene ke ham munkar nahi’ 

b) ‘Wafaat yaafta buzrugo’n ki ruho’n se imdaad ke masle me Ulmaae Deoband ka qhayaal bhi wohi hai jo 
A’am Ahle Sunnat wal jamaa’at ka hai’ 199 


195 Kulliyat e Imdaadiya Page 90 198 Kulliyat e Shaikhul Hind Page 80 

196 Nashr at Tayyab P 186 199 Haashiya Sawaa'nhe Qaasmi VI P 332 

Phir iske ba’ad Maulwee Qaasim Naanotwi Sahaab ka marne ke ba’ad Daarul Uloom Deoband me Jasad e Unsuree 
ke saath aane ka waqea’a naqal kiya hai, yehi waqea’a Maulwee Ashraf Ali Thaanwi Sahaab ne apni kitaab 
‘Arwaahe Thalaatha’ P 222me darj kiya hai. 

10. Ek A’alim sahaab ne apne dada ji ke baare me raaqim hain: ‘Shaadat ke ba’ad ek ajeeb waq’a hua, 
shab ke waqt apne ghar misl zinda ke tashreef laae aur apne ghar waalo’n ko mithaai laakar di aur 
farmaya agar turn kisi se zaahir na karogi to isi tarha roz aaya karei’nge lekin in ke ghar walo’n ko ye 
andesha hua ke ghar wale jab baccho’n ko mithai khaate dekhei’nge to ma’aloom nahi kya shuba 
karei’nge, is liey zaahir kardiya aur phir aap tashreef nahi laae. Ye waqea qhandan me mashur hai.’ 200 

11. Gulistan Ameer Page 138 me likha hai: 

Ahad Ahmad De Wich Rab Ne Meem Da Parda Paaya 
Ana Ahmad Bila Meem Nabi Paak Farmaaya 
Sar Zameen Arab Wich Zahoor Muhammad Paaya 
Anaa Arab Bila Ain Nabi Paak Farmaaya 

12. Deewan e Muhammadi Page 134 me likha hai: 

Soorat Rahman hai Tasweer Mere Peer Ki 
Allamal Quraan Hai Taqreer Mere Peer Ki 
Kya Khaandan ki Shaan Hai Ya Qhud Qhuda hai Jalwa gar 
Milti hai Allah se Tasweer Mere Peer Ki 
Deewan e Muhammadi Page 135 me likha hai: 

Daftar YamHu wa Yuthbitu par her tera iqtedar 
Gul banaa bulbul ko aey taqdeer! Mere peer ki 
Deewan e Muhammadi Page 136 me likha hai: 

Khule jalwe hain is ar par faqat Allah Akbar ke 
Hamein sajda rawa hai Khawaja Ajmer ke dark e 
Deewan e Muhammadi Page 136 me likha hai: 

Khuda kehte hain jisko Mustafa ma’aloom hota hai 
Jise kehte hain banda qhud khuda ma’aloom hota hai 
Deewan e Muhammadi Page 149 me likha hai: 

Muhammad Mustafa mehshar me TaHa banker niklei’nge 
Utha kar meem kar parda hu yada ban ke niklei’nge 
Haqeeqat jin ki mushkil thi tamasha ban ke niklei’nge 
Bajaate the jo Inni A’abduhu ki baa’nsuri har dam 
Khuda ke a’ars par Inni anaa Allahu ban ke niklei’nge 

13. Ek buzrug likhte hain: ‘Banda qabl (before) qhud baatin Khuda tha aur Khuda zaahir banda’ 201 


200 Ashraf us Sawaaneh V1 Page 15 


201 Shamaaim e Imdaadiya P 38 

1st tarha Page 81 main hai: ‘Faqeer marta nahi sirf ek makaan se doosre makaan me inteqal karta hai, Faqeer 
ki qabr se wohi faaeda haasil hoga jo zindagi zaahir me meri zaat se hota hai. Farmaya (Hazrat sahaab ne) ke 
main ne Hazrat ki qabar e muqaddas se wohi faaeda uthaya jo haalat e hayaat me uthaya tha.’ 

Page 84 mein hai: ‘Farmaya ke mere hazrat ka ek Julaaha mureed tha. Ba’ad inteqal hazrat ke mazaar shareef 
par arz kiya ke hazrat main bahot pareshan hu’n aur rotiyo’n ka mohtaaj hu’n kuch dastageeri farmaaiey. 
Hukum hua ke turn ko hamaare mazaar se do aana ya aada aana roz mila karega. Ek martaba main ziyaarat 
mazaar ko gaya, wo shaqs bhi haazir tha is ne kul kaifiyat bayan kar ke kaha ke mujhe har roz wazeefa 
muqarrarah paaei’n qabar se mila karta hai.’ 

Page 76 mein hai: ‘Farmaya hazrat Junaid Baghdadi baithe the. Ek kutta saamne se guzra, aapki nigah is par 
padh gai. Is qadr sahaab e kamala hogaya ke sahar ke kute is ke peeche daude woe k jagah baith gaya, sab 
kutto’n ne is ke gird halqa bandh kar muraaqeba kiya.’ 

14. Book ‘Aasmaani Jannat’ page 90 par darj hai: 

Ali darwaza Ahmad ka, Dar Ahamd hai Allahu 
Ali Ahmad hai Allahu, Ali Ahmad hai Allahu 

15. Ek Shaqs ‘Qayyuum’ ki sarah me raaqim hai: ‘Qayyuum is shaqs ko kehte hain jis ke maatehat tamaam 
Asmaa o Sifaat, Shivaanaat, Etebaaraat aur Usool ho’n aur tamaam Guzishta o Aainda maqhluqath ke 
a’alam maujudaat, Insaan o Housh, Parind, Nabaataat, Har Zee Ruh, Patthar, Bahar o Bar ki har shai, 
Arsh, Kursi, Looh, Qalam, Sitaara, Thawaabat, Sooraj, Chand, Asmaan, Burooj sab is ke saae me ho’n. 
Aflaak o burooj ki harkat o sukoon, samandaro’n ki lehro’n ki harkat, daraqhto’n ke patto’n ka hilna, 
bearish ke qatro’n ka girna, phalo’n ka pakna, parindo’n ka cho’nch phailaana, din raat ka paida hona 
aur gardish kunndah aasmaan ke muwaafiq ya naamuwaafiq raftaar sab kuch isi ke hukum se hota hai. 
Baarish ka ek qatrah aisa nahi jo is ki ittela’a ke baghair girta ho. Zameen par harkat o sukoon is ki 
marzi ke bagair nahi hoti. 

Jo araam o qhushi o be chainee o ranj ahle zameen ko hota hai is ke hukum ke bagair nahi hota. Koi ghadi, koi 
din, koi hafta, koi maheena, koi saal aisa nai jo is ke hukum ke bagair apne aap me neki badi ka tasarruf 
karsake. Galle ke paidaaesh Nabataat ka ugna, garz jo kuch bhi qhayaal me aasakta hai wo iski marzi aur hukum 
ke bagair zahoor me nahi aata. Rue zameen apr jis qadr Zaahid, Aabid, Abraar, aur Muqarrab, Zikr, Fikr, 
Taqdees aurTazweeya me, Ibaadat Gaaho’n, Jho’npdiyo’n, Kutiyo’n, Pahaado’n aur dariya ke kinaare, Zuban, 
Qalb, Ruh, Sirr, Qhafi, Aqhfi o Nafsi se mahsaaghal aur mo’otakif hain aur Haq Ta’ala ki raah me mashghool 
ho’nge gawa nahi is baat ka ilm na ho aur jab tak in ki ibaadat Qayyuum ke haa’n qubool na ho Allah Ta’ala ke 
haa’n qubool nahi hoti.’ 202 

Ye chand ek ‘Kalma Go’ logo’n ke aqaaed bila tabserah darj kardiey hain. Thoda bahot a’aqal o shaoor rakhne 
wala aadmi ba-asaani samajh sakta hai ke ye aqaaed Islaami nahi hain. Balke qhaalisatan Shirkiya aqaaed hain. 
Islaam se in ka door ka bhi waasta nahi. Allah Ta’ala har insaan ko shirk ki daldal aur qa’ar muzillat se nikal kar 
daaman Tauheed se waabista karde aur Aqeeda Tauheed par hi qaaem o daaem rakhe aur isi par hamaari maut 
aae, Aamin Ya Rabbaul Muwahhideen. 

Abul Hasan Mubasshir Ahmad Rabbani A’afi Allahu A’anh 

16 Rabbil Awwal 1420 Hijri 


202 Ftozatul Qayyuumiyah VI P 94 - Aasmani Jannat P100-104 

Qabrei'n Aur Islam 


Quraan e Majeed, Furqaan e Hameed aur Ahaadees Nabawiya me jis qadr shirk aur mushrikeen ki mazammat 
bayaan ki gai hai itna zor kisi aur masla par nahi diya gaya aur shirk ke tamaam mazaahir bhi shrik ki tarha 
waajib ut Tark aur qaabil mazammat hain. 

Isi liey Rasool Allah ¥& ne quboor ki ta’ameer aur in par gumbad qaghaira banaane ki mumaaniat farmaai hai. 
Is liey ke ye awwam-un-naas ke liey shirk ka baais hain. Nabi Mukarram, Rasool e Muazzam, Shafeeul 
Muwwahhideen, Sayyadna Muhammad Rasool Allah Wk ne is duniya se ruqsat hote waqt jo wasaaya apni ummat 
ke liey ta’aleem farmaai in me se ek wasiyyat ye bhi hai: 

‘Abu Huraira Radiallhuta’ala anho ne kaha ke Rasool Allah ne farmaya apne gharo’n ko qabarastaan na 
banaao aur na meri qabar ko Eid banana aur mujh par darood padho, yaqeenan tumhaara darood mujh tak 
paho’nchaya jaaega turn jahaan kahee’n bhi hue.’ 203 

Is hadees se ma’aloom hua ke Rasool Allah Wk ne ziyaarat ke liey ijtema karne aur mele lagaane se qhud apni 
qabr par bhi mana’a farmadiya kyou’nke Eid qhushi ke ijtema’a ko bhi kaha jaata hai aur qabar par Urs o Mele 
aur Chiraag jaisa ke aaj kal ahel bida’at arte hain isi qhushi ka izhaar ma’aloom hota hai. 

Shah Waliullah Muhaddis Dehalvi raqamtaraaz hain: ‘Is Hadees me tehreef ke darwaze ki bandish ki taraf 
ishaarah hai jaisa ke Yahoodi aur Esaai apne nabiyo’n ki qabaro’n ki saath sulook karte the, inho’n ne inhei’n 
Haj ki tarah masam aur Eid bana dala.’ 204 

Nabi e Kaanenaat Wk ne Allah ke huzoor apni qabar mubaarak ke muta’alliq ye dua bhi farmai: ‘Abu Huraira 
Radiallhuta’ala anho ne kha ke Rasool Allah Wk ne farmaya: Aey Mere Allah! Meri qabr ko but na banana (ke is 
ki ibaadat ki jaae) Allah Ta’ala ki la’anat barse aisi qaum par jinho’n ne apne Ambiya ki qabro’n ko sajda gaah 
banaaya.’ 205 

Aap Wk ki is dua se ma’aloom hua ke jis qabar ko sajda gaah banaliya jae aur iski ibaadat misl Dua, Nazr o 
Niyaz, Qiyaam o Rukoo aur Tilaawat waghaira ka mahal banaadiya jaae to wo bhi Wathn o Bu’t ke zumre me 
shaamil hojaate hai. Isi liey Aap Wk ne farmaaya: Aey Allah! Meri Qabr ko ‘Wathn’ ya’ani bu’t na banaata aur 
isi hikmat ke pesh nazar Aap ki qabar mubaarak ko numaaya’n nahi rakha gaya balke Aap Wk ko hujrae Aaisha 
Siddiqa Radiallhuta’ala anho me dafan kiya gaya take koi shaqs bhi wahaa’n aakar kisi qism ki ibaadat ka 
ehtemaam na karsake. Qhud Sayyada Aaisha Siddiqa Radiallhuta’ala anho farmaati hain ke Aap Wk ne is beemari 
me jis me faut hue farmaaya: ‘Allah Ta’ala ki la’anat ho Yahood o Nasaara par jinho’nne apne Ambiya ki 
qabro’n par masjidei’n banaalei’n.’ 

Phir aage farmaati hain: ‘Agar ye darn a hota ke Aap Wk ki qabar ko ibaadat gaah banaaliya jaega to Aap Wk ki 
qabar 4 deewari me na hoti bilkul khuli jagah par numaaya’n hoti’ 206 

Ma’aloom hua ke qabar parasti ke dar ki bina par Aap Wk ki qabar mubaarak khuli aur numaaya’n jaga par nahi 
banaai gai kyou’nke Islaam me quboori shariat ka koi tassawwur (concept) hi mujood nahi. 


203 Abu Dawood, Kitabul Manaasik Bab Ziyaaratul Quboor 2042 - 
Musnad Ahmad V2 P 367 - Ibne Abi Shaiba, Kitaabul Janaaez, Bab Min 
Karah Ziyaaratul Quboor V3 P 30- Musannaf Abdur Razzaq, Kitabul 
Janaaez Babus Salaam A'aiaa Qabar an Nabi V3 P775 - Saheeh Al 
Jame al Sagheer - Shobul Eman HI Bahaqhi - Hulyatul Auliya V6 P 283 
- Masnad Abi Ya'ala P469 - Tibraani Kabeer V3 P 83- Tehzeeb 
Taareeqh e Damishq V4 P165 -Al Taareequl Kabeer V3 P186 


204 Hujjatullhil Baaligha V2 P 77 

205 Musnad Humaidee V2 P 445 - Musnad Ahmad V2 P 246 - 
Musannaf Abdur Razzaq V8 P 464 - Muwatta tmaam Maalik VI P 182 
- Musnad Abi Ya'aala V12 P 34 

206 Saheeh Muslim, Kitaabul Masaajid - Saheeh Bukhari, Kitaabul 
Janaaez 

Jundub Radiallhuta’ala anho ne Rasool Allah M: ko wafaat se 5 din pehle farmaate hue suna: 

‘Logo’n! kaan khol kar sun o turn se pehli ummato’n ne apne nabiyo’n aur waliyo’n ki qabaro’n ko masjidei’n 
banaaliya tha, qhabardaar! Turn qabaro’n par masjidei’n mat banana, main tumhei’n is baat se mana’a karta 
hu’n.’ 207 

Nabi M: ka ek aur irshad e geraami hai: ‘Yaqeenan jab in me koi nek aadmi marjaata to wo iski qabar par masjid 
banaalete aur is me tasweerei’n latkadete, ye log qiyaamat wale din Allah ke haa’n badtareen maqhlooq 
shumaar ho’nge.’ 208 

Abdullah bin Masood Radiallhuta’ala anho farmate hain ke main ne Rasool Allah tPk ko kehte hue suna: ‘Beshak 
logo’n mein se sharer tareen wo hain jin par qayaamat qaaem hogi aur wo zinda ho’nge aur aise log ho’nge jo 
qabro’n ko masjidei’n banaaei’n ge.’ 209 

Nabi Mukarram ki in ahaadees saheeha sareeha se ma’aloom hua ke qabro’n par masaajid ta’ameer karna, 
ibaadat karna aur nazr o niyaaz cadhaana, waha’n par urs o mele lagaana inse istemdad o istea’anat karna 
sharai taur par haraam o mana’a hai aur aise afraad sharer tareen log hain jin par qayaamat qaaem hogi. 

Asr e haazir me barelwi hazraat apne A’ala Hazrat (Ahmad Raza Khan) ke aqaaed o amaal ki tarweej o ishaa’at 
me kosha’n aur sargarm amal dikhai dete hain aur in ki ta’alimaat se qabar parasti azhad numaaya’n hai. 

Log soofiya ke mazaaro’n aur maqaabir par jaa kar apni haajaat o munaajaat pesh karte hain aur samajhte 
hank e ye qabaro’n wale hamaare Ganj Baqsh, Data, Faiz A’alam, Gausul A’azam, Fariyaad Ras, Ghareeb 
Nawaaz, Banda Parwar, Bigdi Banaane wale, Haajat Rawa, aur Mushkil Kusha hain balke khule aam in ke liey 
sar-basajood hote hain aur is baat ka brmula izhaar bhi karte hain jaisa ke Khwaja Fareed al-ma’aroof Ganj 
Shakar ke darbar par ye sher likha hua hai. 210 

Tere dar par sajda rezi yehi meri bandage hai 

Ke zara lapat kar Roloo’n tere sang aastaa’n pe 

Ham ne ye bandage ka tareeqa banaa liya 

Apne baba ko yaad kiya sar jhuka liya 

Isi tarha ek deewaana kehta hai: 211 

Khule jalwe hain is dar par faqat Allahu Akbar ke 
Hamei’n sajde rawa hain khwaja Ajmer ke dar ke 

Mundarje baala asha’aar barelwi hazaar ke naakaarah aqeede ke tauzeeh ke liey kaafi hain. Quboori shariyat 
me bahot se qhilaaf sharai umoor raaej hain jin me se qabar parasti ke saath saath in mazaaraat o maqaabir ka 
poqhta hona aur in par qubbe, gumbad aur imaarat ki ta’ameer waghaira jab ke Nabi ne Ambiya Auliya 
jk ki qabro’n par masjidei’n banana walo’n par la’anat ki hai jaisa ke mazkoorah hadees se waazeh hai. Is ke 
alaawa bhi Rasool e Mukarram W& ki ahaadees saheeha is baat par dalaalat karti hain ke poqhta qabrei’n banana 
Haraam hai, 


207 Saheeh Muslim, Kitaabul Masaajid 210 Aaasmani Jannat P 71 

208 Saheeh Muslim, Kitabul Masaajid 211 Deewar e Muhammadi P136 

209 Musnad Ahamd VI P 405 & 435 - Musnad Abi Ya'ala V9 P 216 - 
Saheeh Ibne Khuzaima P789 -1brie Hibban P 2316 - Ibne Abi Shaiba, 

Aqhbar Asbahaan VI P142 

Aap Mt ne in se mana’a kiya hai. 

Chand ek ahaadees saheeha sareeh mulaheza ho’n: 

‘Hazrat Jaabir Radiallhuta’ala anho se riwaayat hai ke Rasool Allah ¥& ne qabar ko choonaa gach karne, is par 
baithne aur is par imaarat banaane se mana’a kiya hai.’ 212 

Is saheeh hadees ke do shawaahid aur bhi hain: 

1. ‘Abu Saeed Qhudri Radiallhuta’ala anho ne kaha ke Nabe e Akram ne qabro’n par imaarat banaane, 
in par baithne aur namaaz padhne se mana’a kiya hai.’ 213 

2. ‘Umme Salma Radiallhuta’ala anho ne kaha ke Rasool Allah 18k ne qabar par imaarat banaane ya ise 
poqhta karne se mana’a kiya hai.’ 214 

Imaam Noovi Jk Hadees e Jaabir Radiallhuta’ala anho ke tahet farmaate hain: Is hadees me qabar ko poqhta 
karne, is par imaarat banaane ki karaahat hai aur in par baithne ki hurmat hai. 215 

‘Abul Yahaj Asadi A ne kaha ke mujhe Sayyadna Ali Radiallhuta’ala anho ne farmaaya: Kya main tumhei’n is 
kaam par maamur na karu’n jis par mujhe Rasool Allah Wst ne bheja tha aur wo ye hai ke turn Tasweer o 

Mujassama na chhodo magar ise mitaado aur jo qabar ziyada oonchi ho is (Aam qabro’n ke) baraabar kar do.’ 

216 

Ishkaal: 

Ba’az log kehte hain ke Nabi W& ne Ali Radiallhuta’ala anho ko bilaad e kuffat ki taraf rawaana kiya tha naake 
Musalmaano’n ke sehro’n ke taraf, is liey yahaa’n muraad mushrikeen ki qabrei’n hain naake Musalmaano’n ki. 

Izaala: 

Ye eteraaz laailmi par mabni hai ke Nabi Mi ne inhei’n dayaar e mushrikeen ki taraf bheja tha jab ke Musnad 
Ahmad aur Musnad Tayaalsee me hadees hai ke: ‘Nabi^ ne Ali Radiallhuta’ala anho ko madeena ki taraf bheja 
aur inhei’n qabro’n ke baraabar karne ka hukam diya.’ 217 

Is hadees se ishkaal ka ibtaal hojaata hai aur tasreeh hoti hai ke Madeena Tayyaba me ounchee qabro’n ke 
baraabar karne ka hukam Nabi Mr ne diya tha. Nez (Musannaf) Abdur Razaaq me Quboorul Muslimeen ki tasreeh 
hai. Doosri baat ye hai ke Abul Yahaaj Asadi Ali Radiallhuta’ala anho ki fauj ke sarbarah the. Ali Radiallhuta’ala 
anho ne apne daur e hukoomat me inhei’n is baat par maamoor kardiya tha jab ke Makka, Madeena aur deegar 
sehro’n me mukammil musalmaano’n ki saltanat thi. 

Nez Usmaan Radiallhuta’ala anho ne bhi apne ayyam e qhilaafat me is par mukammil amal kiya. Abdullah bin 
Sharjeel bin Hasanah farmaate hain: ‘Main ne Usmaan bin Affan Radiallhuta’ala anho ko qabro’n ko baraabar 
karne ka hukam dete hue dekha to inhei’n kaha gaya ye Umme Umru aur Bint e Usmat yaa’anee Aap 


212 Muslim, Kitaabul Janaaez - Abu Dawood, Kitaabul Janaaez -Sunan 
Tirmeezi, Kitabul Janaaez - Ibne Majja, Fee Karaahiyat, Tajseesul 
Quboor - Sunan Nasaai, Kitaabul Janaaez - Sharah Sunnah - Musnad 
Ahmad - Musannaf Abi Shaiba, Kitaabul Janaaez - Mustadrak Haakim 

213 Musnad Abi Ya'ala - Ibne Majja, Kitaabul Janaaez - Majauz 
Zawaaed 

214 Musnad Ahmad 


215 Sharah an Nawawi 1/7 P 32 

216 Muslim, Kitaabul Janaaez, Baab alarm bi Tasweeyatil Qabr - Sunan 
Nasaai, Kitaabul Janaaez, Baab Tasweeyatil Quboor, isa rafa'at- Abu 
Dawood, Kitaabul Janaaez, Baab fee Tasweeyatil Qabr-Sunan 
Tirmizee, Kitaabul Janaaez, Baab Majjah Fi Tasweeyatil Qabar - 
Mustadrak hakim - Bahaqhee - Musnad Ahmad 

217 Musnad Ahmad VI P 111 

Radiallhuta’ala anho ki beti ki qabar hai to inho’n ne is ko bhi baraabar karne ka hukam diya to ise bhi baraabar 
kardiya gaya.’ 218 

In har do ahaadees se ye baat a’ayaa’n ho jaati hai ke Ali Radiallhuta’ala anho ko bilaad Islaamiya ya’ani 
Madeena ki taraf rawaana kiya gaya tha. Aap Radiallhuta’ala anho ne wahaa’n par qabro’n ki baraabari wale 
hukam par amal kiya, isi tarha 

Usman Radiallhuta’ala anho ne bhi jab qabro’n ko baraabar karne ka hukam diya tha to wo musalmano’n ka hi 
qabarastaan tha. 

Jis me inki beti Umme Umru bint Usman ki qabar bhi thi jise barabar kar diya gaya tha. Hazrat Usman 
Radiallhuta’ala anho ne apne beti ki qabar ko barabar karke sabaq de diya ke qabar musalman ki ho ya mushrik 
ki, inhei’n hudud e sharaiya se buland nahi hona chhahiyey. Is masle ki tauzih darj e zel hadees se bhi hoti hai: 

Mashoor taabai Thamaama bin Shafee farmate hain: ‘Ham Fuzaala bin Obaid Radiallhuta’ala anho ke saath 
Rome ki sarzameen me Rodhs maqaam par the ke hamaara ek saathi faut hogaya. Fuzaala bin Obaid 
Radiallhuta’ala anho ne in ki qabar ko baraabar karne ka hukam diya to ise baraabar kardiya gay. Phir inho’n 
ne farmaya, main ne Rasool Allah ko suna hai Aap qabro’n ko baraabar karne ka hukam dete the.’ 219 

Is saheeh hadees se bhi ma’aloom hua ke qabro’n ki barabari ka hukam mushrikeen ki quboor ke saath qhaas 
nahi hai balke musalmano’n ki quboor ke muta’alliq bhi yehi hukam hai. Warna Ameer e Muawiya 
Radiallhuta’ala anho ke daur me Rasool Allah ke jaleel ul qadr sahaabi aur fauj ke commander ek musalman 
mujaahid ki qabar ke baraabar karne ka hukam na karte aur na hi is par Rasool Allah ki Taswiyatul Quboor 
waali hadees bataur daleel pesh karte jo inho’n ne apne kaano’n se Rasool Allah Wk se suni thee aur inki fauj 
me se kisi ek musalman ne bhi ye nahi kaha: ‘Aey Fuzaala bin Obaid (R)! Aap kya hukam de rahe hain? Qabro’n 
ki baraabari ka hukam to mushrikeen ke muta’aliq hai. Aap Musalmaano’n se bhi yehi sulook kar rahe hain?’ 

Qissa muqhtasar tamaam Sahaaba Ikraam Radiallhuta’ala anho ne bila nakeer is baat ko tasleem kiya aur saabit 
kardiya ke qabro’n ki baraabari ka hukam mushrikeen ke saath qhaas nahi balke aam hai. Lehaaza ye eteraaz 
durust nahi. Nez Imaam Shaafai 3t farmate hain: ‘Main ne Makka me Aaimma ko qabro’n par imaarat ke giraane 
ka hukam karte dekha hai aur is ki taaeed Nabi Wk ki is hadees se hoti hai ke ‘Aap har oonchee qabar ko baraabar 
kardei’n’ ’ 220 

Ma’aloom hua ke Imaam Shafai Jk aur is daur ke Makka Mukarrama ke Aaimma Islaam ka bhi yehi mauquf o 
mazhab tha. 

Ishkaal: 

Ye hadees sanad ke etebaar se durust nahi, is ki sanad me Wakee Majrooh hain. Sufiyaan Sauree Mudallis hain. 
Isi tarha Habeeb in Abi Thaabit bhi Mudallis hain aur Waael Naasibi hain. 221 

Izaala: 

Awwalan iski sanad mulaaheza ho: . Page is Blank . 222 


218 Taareeqh Abu Zara'a Raazi 3k V2 P 66 & 121, ba hawaala 
Taqhzeer ul Saajid P 88- Ibne Abi Shaiba, Kitaabul Janaaez, Baab fee 
Tasweeyatul Qabr 

219 Saheeh Muslim, Kitaabul Janaaez, Baabul amr bitasweeyatil Qabr - 
Behaqhee-Sunan Nasaai, Kitaabul Janaaez, Baab tasweeyatul 
Quboor iza Rafa'at-Abu Dawood, Kitabul Janaaez, Baab fee 


tasweeatul Qabr - Ibne Abi Shaiba, Kitaabul Janaaez, Baab fee 
Tasweeyatul Qabr 

220 Sharah Muslim by An Nawawi V7 P 32 

221 Aaina e Wahaabiyat P 36&37 By Ustaad Ja'afar Subhaani 

222 Page blank in PDF File 

Ye hadees ki muqtasar taqhreej hai warna kutub e ahadees me is ke aur tareeq bhi tatbee se jama kiey jaasakte 
hain. 

‘Aaein e Wahhabiyat’ ke Shia mualif ke eterazaat parkah ki bhi haisiyat nahi rakhte kyou’nke Wakee bin Jarah 
Thiqa Muhaddis hain, inhei’n Majrooh qaraar dena aasmaan par thookne ke mutaraadif hai aur hadees ke bayaan 
karne me Wakee munfarid bhi nahi, balke Yahya al Qattan, Muhammad bin Katheer, AbdurRahman bin Mehdi 
Kaalid bin Yahya jaise kubaar muhaddiseen is ke mutaabe maujood hain. Isi tarha Sufiyan Tauree jaise Thiqa 
Muhaddis ki tadlees ka eteraaz bhi fuzool hai kyou’nke Saheeh Muslim me in ki tasreeh bis Samaa maujood hai 
aur in ke alaawa deegar asaaneed se bhi ye hades marwi hai aur Abul Waael Shaqeeq bin Salma Asadi par 
eteraaz bhi fuzool ahi wo bhi Thiqa muhaddis hain aur Aimma Ahle Sunnat me se hain is hadees me inke bhi 
matabe maujood hain jaisa ke taqshe se zahir hai. Isi tarha Habeeb bin abi Thaabit ki Tadlees bhi muzir nahi, 
kyou’nke Habeeb bin abi Thabit ki sanad ke alaawa is ki aur asaaned bhi maujood hain aur Saheeh Muslim me 
is riwaayat ka paaya jaana is baat ki daleel hai ke is ki sehat par Ummat e Muslima ka ittefaaq hai aur ise talfi 
bil qubool haasil ahi aur kisi bhi Thiqa muhaddis ne is hadees ko Dhaeef qarar nahi diya, gharz ye hadees bilkul 
Shaeeh hai aur ‘Aaein e Wahhabiyat’ ke maulif ke eterazat fuzul aur lailmi par mabni hain. 

Abu Barda Radiallhuta’ala anho bayan karte hain: ‘Abu Moosa Asha’ari Radiallhuta’ala anho ne maut ke waqt 
wasiyyat ki ke jab turn mera janaaza lekar chalne lago to jaldi chalna aur na hi mere saath koi Anghethee ho 
aur na meri Lahad (Qabar) me koi cheez rakhna jo mere aur mitti ke darmiyan haael ho aur naahi meri qabar 
par koi imaarat banana aur main tumhei’n gawaah banaake kehta hu’n ke main sar mundane wali, Cheeqh o 
Pukaar karne waali ya kapde phaadne waali se bari hu’n. Logo’n ne poocha kya Aap Radiallhuta’ala anho ne in 
bato’n ko Rasool Allah se suna hai? To inho’n ne kaha: Haa’n! main ne Rasool Allah W& se suna hai.’ 223 

Is hadees se bhi maloom hua ke qabar par imaarat ta’ameer karna mana hai. Lehaza jumla qabarstaano’n me 
jo poqhta quboor banaai gai hain ya muqhtalif aastaano’n aur gaddiyo’n par jo soofiya ke mazaaraat par 
aalishaan imaraat aur in par qubbe aur inpar gunbad banae gae hain ye sab naajaaez o haraam hain, inhein 
giraana waaji hai. Yaad rahe Syaadna Ali Radiallhuta’ala anho aur Sayyadna Usman Radiallhuta’ala anho se jo 
ahaadees Tasweeyatul Quboor ke baare me zikar keegai hain in se muraad ye nahi ke qabro’n ko bilkul masmaar 
karke zameen ke baraabar kardiya jaae balke in ka matlab ye hai ke inhei’n aam qabro’n ke baraabar had sharai 
tak baraabar kiya jaae ya’ani ek baalisht tak ooncha rehne dei’n jis se ma’aloom hoke ye qabar hai. 

Imaam Behaqhee naqal karte hain ke Nabi Wk ki qabar zameen se ek baalisht oonchee thi. 224 

Imaam Behaqhee ki tabweeb se bhi ye baat ayaa’n hai ke qabar ki mitti se zaaed is pppar na daali jaae take 
ziyaada buland na hojaae. Imaam Noovi jk farmate hain: ‘Sunnat ye hai ke qabar zameen se ziyad oonchee na 
ho balke ek baalisht ke baraabar oonchee ho.’ 225 

Lehaza tasweyatul quboor ka yehi mafhoom saheeh hai ke jo qabrei’n had sharai se zaaed aur oonchee’n banaai 
gai hain inhei’n gira kar aam qabro’n ke baraabar kar diya jaae. 


223 Musnad Ahmad V4 P 397 

224 Behaqhee V3 P 410 

223 Sharah Muslim by Imaam Nawawi V7 P 31 



Qabro'n Ke Baare Min Fataawajaat 


1. Shaikh Abdul Qaadar Jeeiani & ka Fatwa : Qabar zameen se ek baalisht oonchee ki jaae aur is par paani 
chidka jaae aur is par sanghrezah rakh dei’n aur agar lep kardei’n to jaazez hai magar poqhta gach se 
banana makrooh hai. 226 

2. Imaam Abu Hanifa 3: ka Fatwa: 

Imaam Muhammad 3k shaagird Imaam Abu Hanifa 3k died in 150 Hijri farmate hain: ‘Aur nahi dekhte ham ye 
ke ziyada kya jaae is cheez par joke is se nikle ya’ani jo mitti qabar se nikli is ke siwa aur mitti na is me daali 
jaae aur makroh rakhte hain ham ye keg ach ki jaae ya mitti se lepi jaae ya is ke paas masjid banaai jaae ya 
nishaan banaaya jaae ya is par likha jaae aur makroh hai pakki ienth (bricks) ke is se qabar banaai jaae ya qabar 
me daaqil ki jaae aur hamaare nazdeek qabar par pani chidakne me kuch gunah nahi aur Imaam Abu Hanifa 3k 
kayehi qaul hai.’ 227 

3. Imaam Abu Hanifa 3k ke ustaadul ustaad Ibrahim Naqhai 3k ka fatwa : 

Imaam Abu Hanifa 3k ke ustaadul ustaad Ibrahim Naqhai 3k died in 96 Hijri se ek riwayat me hai: ‘Ibrahim 
Naqhai 3k qabar par alaamat rakhna aur lahad me pakki ienth lagana aur qabar ko poqhta karana makrooh 
samjhte the.’ 

4. Imam Muhammad 3k shaagird Imaam Abu Hanifa 3k ka fatwa : 

Imam Muhammad 3k shaagird Imaam Abu Hanifa 3k died in 189 Hijri se ek riwayat me hai: ‘Muhammad 3k 
Imaam Abu Hanifa 3k se riwaayat karte hain ke hamaare ek ustad ne Nabi Wk tak rafa’a karte hue bayan kiya 
ke Aap ne qabro’n ko chawkor karne aur inko poqhta karne se mana kiya hai. Imam Muhammad 3k ne kaha 
ke isi ko ham lete hain aur Imaam Abu Hanifa 3k ka yehi qaul hai.’ 228 

Ye bhi yaad rahe ke ulama mutaqaddimeen ke nazdeek makruh ka lafz haraam par bola jaata hai. Mufti 
Muhammad Khan Qaadri Barailwee raqamtaraaz hain: ‘Aimma Mutaqaddimeen haram par karaahat ka itlaaq 
karte hain, mislan ehnaaf ke haa’n baccho’n ke liey reshmi libas aur sone ka istemaal haraam hai, Malikiya ke 
nazdeek shatranj khelna haram hai, Hanabela ke yahaa’n mulk e yameen ki wajah se do baheno’n ko jama 
karna haraam hai, Shawafe ke yahaa’n zaani ke zina se paida hone wali ladki ke saath nikah karna haraam hai, 
magar in tamaam par karaahat ka itlaaq kiya jaata hai.’ 229 

Nez page 248 par likhte hain ke Shaikh Ibne Badraan Hambali, Imaam Maalik aur Imaam Ahmad bin Hambal 3k 
ke bare me likhte hain: ‘In dono buzrugo’n ne makruh ka itlaaq is haraam par bhi kiya hai jis ki buniyadi daleel 
Zinni ho aur ye inka taqwa aur ehtiyaat hai.’ 

Allama Ibne Abedeen Shaami farmaate hain: ‘Is baab me makruh do ma’anon me istemaal hua hai. In me se ek 
wo hai jis me karaahat tehreemi muraad hai aur ye is par mehmool hai ke is ka itlaaq hi hurmat par horaha 
hai.’ 230 


226 Ghuniyatut Taalibeen 'Mutarjim' P640 Printed by Maktaba 
Ta'ameer e Insaaniyat, Lahore 

227 Kitaabul Aathaar by Muhammad bin Hasan Ash Shaibaani P 126, 
Baab Tasneemul Quboor o Tajseesaha 

22S Kitaabul Aathaar by Muhammad bin Hasan as Shaibaani P 201 & 
also see Original book by Imaam Muhammad VI P 422 & Jamius 
SagheerP118 


229 Ma'aruful Ehkam P 247 

230 Raddut Muqhtar VI P 429, Matab Fee Karaahatit Tehreema wa 
Tanzeeha - Behrur Raqhaaeq V2 P19- Fathul Qadeer Sharah Hidaaya 
V2 P114 

Tasreeh Haashiya tahaweeh P 27 me Imaam Abu Hanifa A aur Imaam Muhammad A: dono’n se naqal kiya gaya 
hai ke makruh se karaahat tehreemi murad hai. 

Lehaaza Imaam Abu Hanifa Ac aur Imaam Muhammad Ac ke haa’n poqhta qabrei’n banana, in par gunbad 
qaaem karna, qabro’n ke paas masjid banana, in par kutbe lagaana haraam hai. Barelwi hazraat agar Imaam 
Sahaab Ac ke muqallid hain to inhein Imaam Sahaab Ac ke fatwe par amal karte hue mazaaraat par ta’ameer 
shuda imaaratei’n gumbad aur qubbe giraadene chaahiey phir taqleed Imaam Sahaab A: se haath kheench lena 
chhahiyey. 

5. Allama Mehmood Aaloosi Hanafi & ka Fatwa: 

Allama Mehmood Aaloosi Hanafi (died in 1270 hijri) ek jagah par likhte hain: ‘Is baat par ijmaa hai ke sab se 
badi haraam aur shirk ke asbaab ki cheezo’n me se mazaaro’n ke paas namaaz padhna aur in par masjidei’n ya 
imaaratei’n banana hai. Aisi ashiya ko giraana aur jo qabro’n par qubbe bane gae hain inhei’n giraana wajib 
hai kyou’nke ye Masjid Ziraar se bhi ziyaada nuqsaan dah hain is liey ke in ki buniyadei’n Nabi W&. ki muqhalifat 
par rakhi gai hain aur qabro’n par har qandeel aur chiragh ko gul karna bhi waajib hai aur iska waqf karna aur 
nazar manna bhi naajaaez hai.’ 231 

Ba’az log Ashaab e Kahaf ke waqea se qabro’n par masaajid ta’ameer karne ka istedlaal karte hain ke jab wo 
log in ke ma’amle me baaham jhagadne lage to inho’n ne kaha inke ghaar par koi imaarat ta’ameer kardo, inka 
rab inhei’n qhoob jaanta hai. Jo is masla me ghaalib aagae, inhon ne kaha ham to in par masjid banaae’nge. In 
hazaraat ka itna kehna hai ke Quran Paak ne inke is maqole ko zikar karke rad nahi kiya lehaaza qabro’n par 
masjidei’n banana jaaez hai. 

Is baat ki tardeed karte hua Allama Muhammad Aalusi Hanafi A. farmate hain: ‘Is aayat kareema se saleheen 
ki qabro’n par imaarat ta’ameer karne aur in par masjidei’n bannane aur inme namaaz padhne ke jawaz par 
istedlal kiya gay hai. Ye qaul Baatil, Aa’atil, Faasid, Kaasid hai is liey ke Imaam Ahmad, Imaam Abu Dawood, 
Imaam Tirmizee, Imaam Nasaai aur Imaam Ibne Majja (Rahimahuttahu ta’ala alaihim) ne Abdullah bin Abbas 
Radiallhuta’ala anho se riwayat ki hai ke Rasool Allah iTk ne farmaya: Qabro’n ki ziyaarat karne waaliy’n aur 
qabro’n par masjidei’n banaane waio’n aur in par charaag jaiaane waio’n par Aiiah Ta’ala ki la’anat ho. ’ 232 

Iske baad Allama Aalusi A. ne aur bhi kai ek ahaadees zikar ki hain, Quran e Hakeem me jin logo’n ki baat ka 
zikar kiya gay ahi ke inho’n ne in par masjidei’n banaane ke liey kaha, Imam Ibne Katheer A. ka rujhaan is 
taraf hai ke wo mushrikeen the. 233 

Agar wo musalman bhi ho’n to nafs masla par koi asar nahi is liey ke hamaari shariat me Sulaha ki qabro’n par 
masaajid ta’ameer karna haraam hai aur la’anat ka maujab. 

6. Allama Marghinaani 3c - Saahib e Hidaaya ka fatwa: 

Allama Marghinaani A died in 593 Hijri farmate hain: ‘Poqhta einto’n aur lakdi ka istemaal qabar par makruh 
ahi is liey ke ye ashiya imaarat ki paaedaari aur poqhtagi ke liey hain aur qabar to bosida aur wiraan maqaam 
hai’ 234 


231 Roohul Ma'ani V10 P 238 printed by Maktaba Imdaadiya, Multan 233 Tafseer Ibne Katheer V3 P 87 

232 Roohul Ma'aani V10 P 238 234 Hidaaya ma'afathul Qadeer V2 PlOO 

7. Allama Ibne llhaam A Hanafi ka fatwa: 

Allama ibne ilhaam A died in 821 Hijri farmate hain: ‘Imaam Abu Hanifa A ne qabar par imaarat ta’ameer 
karna makruh samjha hai, agarche is ki koi alaamat ma’aloom naho aur Qaazi Abu Yususf A ne is par kisi qisam 
ki kitaabat ko bhi makruh samjha hai. Is liey ke jaabir Radiallhuta’ala anho ne Nabi Wk se riwaayat ki hai ke 
Aap W& ne farmaya: Na qabar ko poqhta karo aur na is par imaarat banaao aur na is par baitho aur na is par 
kutba lagaao.’ 235 

Isi tarha Allama ibne Hammam A ne Sayyadna Ali Radiallhuta’ala anho ki qabro’n ko baraabar karne wali 
hadees naqal karke farmate hain ke: ‘Log qabro’n ko buland o baalaa aur qhoobsurat imaarato’n ke saath 
ooncha karte the aur is se qadre sharai muraad nahi hai, ya’ani qabar ko had sharai tak rakhei’n baaqi 
giraadei’n.’ 

8. Allama Abdullah bin Ahmad an Nasifee al Hanafi 3: ka fatwa: 

Allama Abdullah bin Ahmad an Nasifee al Hanafi A died in 710 Hijri ka qaul hai: ‘Qabar ko na marba’a shakal 
banaya jaae aur na poqhta kiya jaae.’ 236 

9. Allama ibne Nujaim Hanafi al Ma’aroof Abu Hanifa Thaani 3 ka fatwa: 

Allama ibne Najeem Hanafi al Ma’aroof Abu Hanifa Thaani 3: died in 970 Hijri, Saahib e Kanz ke qaul ‘Walaa 
Ujassasu’ ki sharah me farmate hain ke: ‘Poqhta qabrei’n banana Sayyadna Jaabir Radiallhuta’ala anho ki 
hadees ki wajah se mana’a hain kyou’nke Rasool Allah Wk ne qabar poqhta karne, is par baithne, is par imaarat 
ta’ameer karne aur is par kutbe lagaane se mana’a kiya hai.’ 

10. Allama Qaazi Khan al Hanafi A ka fatwa: 

Allama Qaazi Khan al Hanafi A died in 596 Hijri, kehte hain: ‘Qabr ko poqhta na banaaya jaae is liey ke Nabi 
Wk ne qabar ko poqhta karne aur par chaandi se jadaao karne aur qabar ke oopar imaarat banaane se mana’a 

kiya hai.aur is liey bhi ke Imaam Abu Hanifa A ne farmaya hai ke qabar ko na poqhta kiya jaae aur na lep 

diya jaae aur na hi is par koi imaarat banaai jaae.’ 237 

11. Fatawa Aalamgiri: 

‘Qabar ko ounth (Camel) ki kohan ki tarah na banaya jaae aur wo bhi ek baalisht ki miqhdaar aur na ise marba’a 
shakal banaaya jaae aur na poqhta kiya jaae aur is par paani chidakne me koi harj nahi aur qabar par imaarat 
banana, is par baithna ya sona makruh hai.’ 238 

12. Allama Alauddin al Haskafi al Hanafi 3 ka fatwa: 

Allama Alauddin al Haskafi al Hanafi A died in 1088 Hijri ka qaul hai: ‘Qabar ko poqhta na kiya jaae is liey ke 
is se mana’a kiya gaya hai.’ 239 

13. Allama Ibne Aabedeen Shaami 3: Hanafi ka fatwa: 

Allama Ibne Aabedeen Shaami A died in 1252 Hijri kehte hain: ‘Mujhe ma’aloom nahi ke kisi ne qabar par 
imaarat banaane ke jawaaz ko pasand kiya ho.’ 240 


235 Fathul Qadeer V2 P100 Sharah Hidaaya 238 Fatawa Aalamgiri VI P166 

236 Kanzud Daqhaaeq ma’a Bahrur Ftaqhaeq V2 P 194 239 Ftaddul Muqhtaar VI P125 

237 Fataawa Qaazi Khan VI P93 240 Raddul Muqhtar VI P 601 

14. Allama A’aini Hanafi 3-: ka fatwa: 

Allama A’aini Hanafi (Rahimahulla) died in 855 Hijri ka kehna hai: ‘Choone ke saath lep na kiya jaae aur na is 
ke saath qabar par imaarat banaai jaae is liey ke ye poqhtagi aur zeenat ke liey hain.’ 241 

15. Aiiama Aiauddin ai Kaasaani ai Hanafi (Rahimahulla) ka fatwa: 

Allama Aiauddin al Kaasaani al Hanafi (Rahimahulla) died in 587 Hijri naqal karte hain: ‘Nabi M ne qabro’n ki 
abaadi ke saath mushabehat se mana’a kiya hai aur poqhta ientei’n aur lakdi abaadi ke liey hai aur is liye bhi 
ke pakki ienth zeenat ke liey istemaal ki jaati hai aur mayyat ko iski haajat nahi hoti.’ 242 

16. Qaazi Ibraheem al Halabi al Hanafi (Rahimahulla) ka fatwa: 

Qaazi Ibraheem al Halabi al Hanafi (Rahimahulla) died in 956 Hijri ka mauquf hai: ‘Qabar ko poqhta banana aur 
iski lipaai karna makruh hai aur teeno’n Imaamo’n ka yehi qaul hai is liey ke Jaabir Radiallhuta’ala anho ki 
hadees me is ki mumaaniyat aai hai.... Aur Imam Abu Hanifa (Rahimahulla) se riwaayat aai hai ke qabar par 
makan ya qubba ya is ki maanind koi imaarat banana makruh hai aur mazkoora hadees e Jaabir Radiallhuta’ala 
anho is ki daleel hai.’ 243 

17. Allama Sirajuddin Hanafi (Rahimahulla) ka fatwa: 

Allama Sirajuddin Hanafi (Rahimahulla) died in 773 Hijri ka fatwa: ‘Qabro’n par imaarat ta’ameer karna makruh 
hai.’ 244 

18. Allama Abul Laith Samarqandi (Rahimahulla) ka fatwa: 

Allama Abul Laith Samarqandi (Rahimahulla) died in 373 Hijri kehte hain: ‘Qabro’n ko poqhta karna aur inki 
lipaai karna aur in par imaarat banana, kutba lagaana aur koi alaamat lagana makruh hai.’ 245 

19. Allama Ahamd bin Muhammad al Qhudoori al Hanafi (Rahimahulla) ka fatwa: 

Allama Ahamd bin Muhammad al Qudoori al Hanafi (Rahimahulla) died in 428 Hijri ka kehna hai: ‘Qabar par 
poqhta ienth aur lakdi lagana makruh hai.’ 246 

20. Allama Abubakar bin Ali al Haddad al Yamani al Hanafi (Rahimahulla) ka fatwa: 

Allama Abubakar bin Ali al Haddad al Yamani al Hanafi (Rahimahulla) died in 800 Hijri farmate hain: ‘Qabro’n 
ki lipaai karna aur inhei’n poqhta banana aur I par imaarat ta’ameer karna aur kutba lagaana Nabi M ke farman 
ki bina par makruh ahi, Aap M ne farmaya, qabro’n ko poqhta na karo aur na in par imaarat ta’ameer karo aur 
na in par baitho.’ 247 

21. Allama Obaidullah bin Masood al Hanafi (Rahimahulla) ka fatwa: 

Allama Obaidullah bin Masood al Hanafi (Rahimahulla) died in 747 hijri kehte hain: ‘Qabar par poqhta ienth aur 
lakdi lagana makruh hai.’ 248 


241 Ramzul Haqhaeq VI P 67, Sharah Kanz & also see Al Banaayah Fee 245 Fatawa Nawaazl P82 

Sharah Hidaayatul Aa’aini V3 P 302 & 303 246 Qudoori P60 

242 Badaia'a as Sanaaia'a VI P 273 247 Al Jawaheratun Nayyarah VI P133 

243 Halbi Kabeer P 599 248 Sharah Wiqaaya VI P 240 

244 Fatawa Siraajiya P24 

22. Allama Tahtaawi ai Hanafi (Rahimahulla) ka fatwa: 


Allama Tahtaawi al Hanafi (Rahimahulla) died in 1231 Hijri ka qaul hai: ‘Qabar poqhta na ki jaae yehi baat 
teeno’n Imaamo’n ne kahi, Hazrat Jaabir Radiallhuta’ala anho ki hadees ki wajah se aur qabar poqhta banana 
makruh tehreemi hai.’ 249 

23. Allama wa Sayyad Muhammad Mutuza Zubaidee Hanafi (Rahimahulla) ka fatwa: 

Inho’n ne apni kitab ‘O’oqood al Jawaaher al Maneefa Fee Idaalah Mazhab ilaa Imaam Abi Hanifa’ me ek baab 
you’n muna’aqad kiya hai: ‘Ya’ani aisi hadees ka bayan jo qabr ki poqhtagi aur karaahat par dalaalat karti hai. 
Phir Imaam Abu Hanifa (Rahimahulla) se Kitaabul Aathaar waali aur Tirmizi, Abu Dawood, Ibne Majja, Ibne 
Hibban aur Haakim ke hawaale se hadees jaabir zikar karke ye masla saabit kardiya ke poqhta qabar mana’a 
hai.’ 250 

24. Allama Sarqhasi Ac Hanafi ka fatwa: 

Allama Sarqhasi Hanafi Ac died in 571 Hijri kehte hain: ‘Ya’ani Nabi Wk ne poqhta qabro’n se manaa kiya hai.’ 251 

25. Qazi Ibraheem Hanafi 3: ka fatwa: 

‘Aise qubbe jo qabro’n par banaae jaate hain inko giraana waajib hai kyou’nke in ki buniyad Rasool Allah Mr ki 
naafarmaani aur muqhalifat par hai aur har wo imaarat jis ki buniyad Rasool Allah Wk ki muqhalifat aur 
naafarmaani par ho ise giraana Masjid e Zlraar se bhi behtar hai.’ 252 

26. Allama Alauddin Samarqandi al Hanafi Ac ka fatwa: 

Allama Alauddin Samarqandi al Hanafi Ac died in 539 Hijri ka qaul hai: ‘Qabar ke muta’alliq sunnat ye hai ke 
ise kohan numba banaaya jaae aur marba’a ki shakal na banaai jaae aur na leepi jaae aur na poqhta ki jaae aur 
Imaam Abu Hanifa 3c ne qabar par imaarat ta’ameer karne ko makruh samjha hai.’ 253 

27. Allama Hasan as Sharnablaali al Hanafi Ac ka fatwa: 

Allama Hasan as Sharnablaali al Hanafi 3c died in 1069 ka kehna hai: ‘Aur qabar par pakki ientei’n aur lakdi 
lagana makruh hai aur qabar ko kohan dar banaya jaae, chaukor na banaai jaae aur zeenat ke liey qabar 
ta’ameer karna haram hai aur dafan kardene ke baad mazbuti ke liey qabar par ta’ameer karna makruh hai.’ 254 

28. Qazi Sanaullah Paanipati 3c Hanafi ka fatwa: 

Qazi Sanaullah Paanipati Ac Hanafi died in 1125 ek jagah par likhte hain: ‘Wo jo kuch ke auliya ikram ki qabro’n 
par kiya jaata hai ke ounchi ounchi imaaratei’n banaate hain aur charag raushan karte hain aur is qism ki jo 
cheez bhi karte hain haraam hai ya makrooh.’ 255 

29. Mulla A’ali Qaari Hanafi 3c ka fatwa: 

Mulla A’ali Qaari Hanafi 3c died in 1014 Tirmizee ki hadees ‘Wamanib tada blda’atan Dhalaalatan’ ki sharah 
me farmate hain: ‘Bida’at zallalt wo hai jiska aaimma muslimen ne inkar kia ho, jaise qabro’n par imaarat 
banana aur inhei’n poqhta karna.’ 256 


249 Tahtaawi a'ala Marqaail Falah P 335 253 Tohfatul Fuqhaha VI P 400 

250 O'oqood al Jawaaher al Maneefa Fee Idaalah Mazhab ilaa Imaam 254 Noorul Ezaah ma'a tarjuma Noorul Asbaah P103 

Abi Hanifa' VI P103 259 Maala Bad Minha P68 

291 Almabsoot V2 P62 256 Marqaatha Sharah Mishkaath VI P414 

252 Majaalisul Abraar P129 

30. Imaam Shafai 3k ka fatwa: 

Imaam Shafai 3k farmate hain: ‘Main ne muhaajireen aur ansaar sahaaba Radiallhuta’ala anho ki qabro’n ko 
poqhta ta’ameer shuda nahi dkha, Taous ne riwaayat kiya hai ke Rasool Allah M; ne qabro’n par imaarat ki 
ta’ameer ya poqhta karne se mana’a kiya hai aur main ne in hukumrano’n ko dekha hai jo Makka me qabro’n 

par imaarat ko girate the aur main ne is kaam par fuqhaha ko aib lagaate nahi dekha.’ 257 

31. Imaam Mazni 3k ka fatwa: 

Imaam Mazni 3k died in 264 ne naqal kiya hai ke: ‘Qabar par imaarat na banaai jaae aur na poqhta ki jaae’ 258 

32. Imaam Nawavi 3k ka fatwa: 

Imaam Nawavi 3k died in 677, Hadees e Jaabir Radiallhuta’ala anho ki sharah me farmate hain: ‘Behrehaal 
qabar par imara banana agar (Wo jagah) imaarat banaane wale ki milkiyat me hai to makrooh hai aur agar aam 
maqbara me hai to haraam hai, Imaam Shafai 3k aur deegar ashaab ne is ko saraahat se bayaan kiya hai, Imaam 
Shafai 3k ne kitaabul Alaam me farmaya: Maine Makka me Aimma Deen ko dekha hai wo qabro’n par imaarato’n 
ko giraane ka hukam dee the aur qabro’n par ta’ameer shuda imaarat ko girane ki taaeed Nabi A& ki is hadees 

ya’ani koi qabar oonchee na dekho magar ise baraabar kardo. se bhi hoti hai.’ 259 

33. Allama ibne Hajar Makki Shafai 3>: ka fatwa: 

Allama ibne Hajar Makki Shafai .* died in 974 Hijri ne kaha: ‘Oonchee qabro’n ko aur jo in par qubbe aur 
gunbad banaae gae hain in ko gira dena waajib hai.’ 260 

34. Allama Abdul Wahhab as Sherani 3k ka fatwa: 

Allama Abdul Wahhab as Sherani .*:‘Nabi Wk qabar poqhta banaane aur is par baithne se man kiya karte the.’ 261 

35. Allama Majduddin Ferozabadi 3k ka fatwa: 

Allama Majduddin Ferozabadi 3k died in 817 Hijri: ‘Salaf e Saleheen 3k qabar ko buland nahi karte the aur 

na is par pakki einth se imaarat banaate the.aur na hi wo qabar par imaarat aur qubbe banaate the, ye 

saara amal bidat aur makruh hai aur Nabi W& ke tareeqe ke qhilaaf hai. Aap W& ne to Ali Radiallhuta’ala anho 
ko bheja tha ke wo koi mujassama na chhodei’n magar ise mitaadei’n aur oonchee qabro’n ko (had e sharai 
ke) baraabar kardei’n aur Aap ne qabar par masjid banaane se bhi mana’a kiya hai, is par chiraag jalaane 
se roka hai aur aisa kaam karne wale par la’anat ki. ’ 262 

36. Imaam Sufiyaan Thauree 3k ka fatwa: 

Imaam Sufiyaan Thauree 3k died in 161 Hijri ne kaha: ‘Imam Sufiyaan Thauree 3k. ke nazdeek qabar ke oopar 
ghar, masjid ya kheti baadi ke zariey tasarruf karna jaaez nahi, Hatta ke mayyat bosida hojaae aur in ka 
muqaf tha ke jab Makka me shiddat haraarat ke ba’as 10 saal guzar jaaei’n to aap hasb e haal wahaa’n par 
ghar ya masjid ya kheti baadi ya jo munaasib hokar sakte hain aur baaqi bilaad me 20 saal tak.’ 263 


257 Kitaabul Aaim VI P277, Baab Maayakoon ba'ad ad Dafan 

258 Muqtasar al Maznee P38 

259 Sharah Muslim lin Navavi 1/7 P32, Darsi Nusqha VI P312 

260 Kitaab az Zawaajir fee Iqhteraab al Kabaalr P163 


261 Kashful Ghamma an Jameeil Almmah VI P149 

262 Safar as Sa'adah A'alaa Haamish Kashful Ghamma VI P183 

263 Mausooa'ah Fiqha Sufiyaan Tahuree P681 & 682 - Musannaf Abdur 
Razzaq V3 P 506 

37. Imaam Taaous bin Kisaan 3-: ke waalid maajid ka fatwa: 


‘Imaam Taaous ke baap Kisaan qabar par imaarat ta’ameer karne ya ise poqhta banaane ko makruh samajhte 
the. ’ 264 

38. Imaam Taaous bin Kisaan 3-- ka fatwa: 

Imaam Taaous bin Kisaan died in 106 Hijri: ‘Nomaan bin Abi Shaiba kehte hain ke jund me mere chacha 
faut hogae to main apne baap ke saath Taaous ke paas aaya. Mere Waalid ne kaha aey Abu Abdur Rahman! 

Kya main apne bhai ki qabar ko poqhta karsakta hu’n? to Imaam Taaous han’s pade aur kaha Subhan Allah! 

Aey Abu Shaiba! Tere liey behtar hai ke to is ki qabar ki ma’arefat na rakhe magar ye ke tu waha’n jaakar is 
ke liey isteghfaar o dua kare: Kya tumhei’n ma’aloom nahi ke Nabi Wk ne musalmano’n ki qabro’n par imaarat 
banaane ya inhei’n poqhta karne ya wahaa’n par kaashtkaari karne se mana kiya hai yaqeenan tumhari sab se 
behtareen wo qabrein hain jog hair ma’aroof hain.’ 265 

39. Imaam Hasan Basri Ac ka fatwa: 

Imaam Hasan Basri Ac died in 110 Hijri ne kaha: ‘Hasan Basri Ac qabro’n par leepai aur inhei’n banaane ko 
makrooh samajhte the.’ 266 

40. Allama al Hajaawi al Hambali aur Allama al Bahooti al Hambali 3c ka fatwa: 

Allama al Hajaawi al Hambali aur Allama al Bahooti al Hambali Ac ne kaha: ‘Qabar ko zameen se ek baalisht 
ooncha kiya jaae is liey ke Nabi W& ki qabar zameen se ek baalisht oonchee thee, ise Imaam Saaji ne Jaabir 
Radiallhuta’ala anho ki hadees se riwaayat kiya hai aur ek baalisht se oopar qabar banana makruh hai. Qabar 
ko poqhta karna, naqsh o nigaar karna aur banaao singhaar karna makruh hai aur bida’at hai aur qabar par 
imaarat banana bhi qhuwah is se mutsal ho ya na ho, makruh hai. Is liey ke jaabir Radiallhuta’ala anho ne 
Nabi se bayaan kiya hai ke Aap 18k ne qabar poqhta banaane, is par baithne aur imaarat ta’ameer karne se 
mana’akiya hai. Ye muslim ki riwaayat hai.’ 267 

41. Allama ibne Qadaama al Maqhdasee Ac ka fatwa: 

Allama ibne Qadaama al Maqhdasee Ac died in 620 Hijri: ‘Qabar par imaarat ta’ameer karna aur ise poqhta 
banana aur is par kutba lagaana makruh hai is liey ke Imaam Muslim Ac ne apni saheeh me riwaayat kiya hai 
ke Rasool Allah WA ne qabar poqhta karne, is par imaarat khadi karne aur baithne se mana kiya hai. Imaam 
Tirmizee Ac ne ye alfaaz ziyaada riwayat kiey hai ke ‘Aap Wk ne kutba lagaane se bhi mana kiya hai aur 
farmaya ye hadees Hasan Saheeh hai aur ye mumaaniyat is liey hai ke poqhtagi o imaarat waghaira duniya ki 
zeenat se hai aur mayyat ko is ki haajat nahi.’ 268 

42. Allama Alauddin al Mardaawi 3: ka fatwa: 

‘Qabar ko poqhta karna aur is par imaarat banana aur kutba lagaana makruh hai, qabar ko poqhta karna bilaa 
iqhtelaaf makruh hai. Isi tarha is par kutba lagaana, naqsh o nigaar karna, banaao singhaar waghaira karna ye 
sab kaam bida’at hain behre kaif qabar par imaarat ta’ameer karna saheeh mazhab ki roo se makruh hai qhwah 
imaarat zameen se mutfasal ho ya na ho.’ 269 


264 Musannaf Abdur Razzaq V3 P 506 267 Ar Raud al Marba'a Bashrah Zaadal Mustaqhne VI P104 & 105 

265 Musannaf Abdur Razzaq V3 P506 268 Al Mughnee V3 P 439 

266 Mausooa'ah fiqha a I Hasan a I Basree V2 P 773 - Musannaf ibne Abi 269 AI Insaaf Fee Ma'arefah ar Raaje'e minal Qhilaaf a'alaa Mazhab al 

Shaiba V3 P29 -Al Mahlaa V5 P133 Imaam al Mubjal Ahmad ibne Hambat V2 P 549 

43. Qaazi Abu Shujaa al Asfahaani Ac ka fatwa: 

‘Qabar par na imaarat ta’ameer ki jaae aur na pakki banaai jaae.’ 270 

44. AUama ibne Rushd ai Qurtubi A. ne farmate hain: 

‘Imaam Maalik aur Imaam Shafai A. ne poqhta qabro’n ko makruh qaraar diya hai.’ 271 

45. AUama Abul Muzaffar ibne Habeerah ka farmaan: 

‘Aimma arbaa ka qabar me kacchi einth lagaane aur puro’n aur graho’n waali ghaas rakhne ke mustahib hone 
par aur pakki einth aur lakdi ke makruh hone par ijma’a hai.’ 272 

46. Imaam Maalik 3-c ka fatwa: 

‘Imaam Maalik Ac farmate hain: Main qabro’n ko poqhta banaane aur in par imaraat ta’ameer karne ko makruh 
samajhta hu’n.’ 273 

47. Abul Hasan Moosa Kaazim 3-c ka fatwa: Ali bin Ja’afar ne kaha ke main ne Imaam Musa Kaazim se 
sawaal kiya ke qabar par imaarat banana aur is par baithna kaisa hai? To inho’n ne farmaya: 

‘Qabar par imaarat ta’ameerat karna, is par baithna, ise poqhta banana aur lipaai karna durust nahi.’ 274 

48. Imaam Ja’afar Saadiq & ka fatwa: 

‘Imaam Ja’afar Saadiq A: farmate hain ke Nabi Mr ne qabar par namaz padhne ya is par baithne ya is par 
imaarat ta’ameer karne se mana’a kiya hai.’ 275 

Qabar par namaaz padhne se muraad is ki taraf mun’h karke namaaz padhna hai, na ke namaaz janaaza 
kyou’nke Imaam Ja’afar Saadiq Ac ka fatwa ye hai ke agar janaaza padh sake to tadfeen ke ba’ad is par janaaza 
padh le. 276 

Imaam Ja’afar Saadiq Ac farmate hain: ‘Qabro’n par imaarat ta’ameer na karo aur na hi gharo’n ki chatho’n 
ko masoori se mazeen karo yaqeenan Rasool Allah ne ise naapasand kiya’ 277 

Imaam Ja’afar Saadiq Ac farmate hain: ‘Beshak Rasool Allah ne qabar par aisi mitti ziyaada karne se mana 
kiya hai jo is se na nikli ho.’ 278 

49. AUama Muhammad bin Jamaaluddin al A’amilee al Ma’aroof bis Shaheed al Awwal ka fatwa: 

AUama Muhammad bin Jamaaluddin al A’amilee al Ma’aroof bis Shaheed al Awwal al Matofi died in 786 Hijri: 
‘Qabar ko zameen se 4 ungliyo’n ki miqdaar buland hona chaahiey.’ 

50. AUama Abu Ja’afar Toosi ka fatwa: 

AUama Abu Ja’afar Toosi died in 460 Hijri ka fatwa: ‘Qabar ko 4 ungliyo’n ki miqdaar zameen se buland kya 
jaae aur qabar ki mitti ke alaawa is me mitti na daali jaae qabro’n ko poqhta karna aur in par mubaah jagho’n 
me imaarat ta’ameer karna bilaa jama’a makruh hai.... Qabro’n k emit jaane ke ba’ad in ki tajdeed karna bhi 
makruh hai.’ 279 


270 Matanul Ghaayat wa Taqhreeb P14 

271 Bidaaya al Mujtahid VI P449 

272 Al Fasaah an Ma'ani as Sahaah fee al Fiqha alaa al Mazhaahib al 
Arbaa Ml P152 

273 Al Mudawwana al Kubra VI PI 70 

274 Al Istebsaar, Baab an Nahi A'an Tajsees al Qabar wa Tateeniyah VI 
P217 - Tehzeeb ul Ehkaam VI P 461 


275 Tehzeeb ul Ehkaam VI P461 - Al Istebsaar VI P482 

276 Al Istebsaar VI P482 

277 Tehzeebul Ehkaam VI P461 

278 Tehzeebul Ehkaam VI P460 & 461 - Qhuroo e Kaafi, Kitaabul 
Janaaez V3 P202 

279 (Al Mabsootfi Fiqha al Imaamiya VI P187) 

Hurf e Aaqhir 


Mundarja Baala Ahaadees Saheeha o Aathaar Sareeha aur Aaimma Muhaddiseen (Rahimahullah alaihim) mazaahib 
qhamsa ya’anee Hanafi, Maaliki, Shafai aur Ja’afaree ke fatawaa jaat se baat roz e raushan ki tarah ayaa’n 
hojaati hai ke Islaam me qabar parasti aur poqhta qabro’n aur in par imaarat o gunbad banaane ka koi jawaaz 
nahi aur poori ummat e muslima ka is baat par ijmaa hai ke pakki qabrei’n o gunbad banana haraam hai aur jo 
poqhta qabrei’n bani hui hain musalmaano’n parfarz hai ke inhei’n aam qabro’n ke baraabar rakhein. 

Allah Ta’ala se dua hai ke tamaam musalmano’n ko Quran o Sunnat ke ehkamaat par amli ki saheeh taufeeq 
naseeb farmaae (Aamin!) 

Abul Hasan Mubasshir Ahmad Rabbani A’afi Allah A’anha 

28/6/1999 - 12 Rabbil Awwal 1420 Hijri 

08:45 AM 


Author of the Book [Urdu]: Abul Hasan Mubasshir Ahmad Rabbani A'afi Allahu Anh 
Translitrator of the book [to roman English]: Rehan Syed Barey 

Note: I have tried to use the best & easiest words for transliteration, (I also tried to explain few words where 
ever required with (T :), however If you find any thing which might make this transliteration even better 
then please inform me at rehan.hse@live.com 

Having read this article, if you deem it worth forwarding, please do forward to anyone you wish. If it 
motivates one person to come firmly on the track of Quran and Sunnah, I would consider my effort has been 
successful. 

Dua-go, 




Rehan Syed Barey 

Abu Dhabi 
01st May 2010 

